Mimeehaa Bageechaagai Balaabodukuranee 40 Kinboo\nގެންދެރާ އޭނާގެ ކިނބޫތަވާއި އެކު\n6 ޖެނުއަރީ 20194ކޮމެންޓް\nމިމީހާ ބަގީޗާގައި ގެންގުޅެނީ 40 ކިނބޫ\nބުޅަލެއް، ކުއްތާއެއް ނުވަތަ މުސަޅެއް އޮޅު ކޮއްގެން ގެނގުޅުމަކީ ގިނަ ބަޔަކު އާންމުކޮށް ކުރަމުން އަންނަ ކަމެކެވެ. ނަމަވެސް މީހަކު ގޭގައި 40 ކިނބޫ ގެންގުޅެއޭ ބުނުމުން އަޑުއަހާކަށް އެހާ ފަސޭހައެށް ނުވާނެއެވެ.\nްއެފްރިކާގެ ބުރުނޑީގެ ސަހަރެއް ކަމަށްވާ ގަތުންބާއަށް ނިސްބަތްވާ ގެންދެރާ އަލްބާޓަކީ 1994 ގައި އެހެން ސަހަރެއްގައި އުފެދުނު ދާހިލީ ހަނގުރާމަތަކާއި ގުޅިގެން ފިލައިގެން އޭރުން ފެށިގެން ގަތުންބާގައި ދިރިއުޅޭ މީހެކެވެ. މީނާ އަކީ މިހާރު ކިނބޫ " ބްރީޑާ" އެށް ނުވަތަ ކިނބޫ ބަލައި ބޮޑުކުރާ މީހެކެވެ.\nގެންދެރާ ބުނާ ގޮތުގައި އޭނާ މިކަން ކުރަން ފެށި ސަބަބަކީ ، އޭނާ ގަޓުންބާއަށް ފިލަން އުޅުނުއިރު އެތާ މަސްވެރިން ކެއުމައްޓަކައި ކިނބޫ މަރާތީވެ އޭނާ އެ ކިނބޫތަކަށް ހަމްދަރުދީވެގެން އެމީހުން އަތުން ކިނބޫތަކެށް ގަތީ ކަމަށެވެ. ކޮންމެ ކިނބުލެއް ގަތީ ގާތްގަނޑަކަށް 28 ޑޮލަރަށް ކަމަށްވެސް އޭނާ ބުންޏެވެ\nއޭނާ ކިޔައިދިން ގޮތުގައި އޭނާ އެމީހުން އަތުން ބާރަ ކިނބޫ ގަތެވެ. ނަމަވެސް އެތަނުން4އެއްޗަށް ބަޔަކު ވަނޫ ޒަހަރު ދީފައެވެ. ބާކީ އޮތް4ކިނބޫ ގާތްގަނޑަކަށް 11 ފޫޓޫ ދިގުކަމަށް އެނާ ބުންޏެވެ.\nގެންދެރާގެ ކިނބޫތަށް ވިހާ މިހާރު އޭނާގެ ބަގިޗާގައި 40 ކިނބޫ އޮވެއެވެ. އެއެއްޗެއްސައް ދުވާލަކު 10 ކިލޯގެ ޖަނަވާރު މަސް ކާންދޭން ޖެހޭ ވާހަކަވެސް އެނާ ބުންޏެވެ.\nގެންދެރާ، ތިއަށްވުރެ ރަނގަޅު ވާނެ ފަގީރަކަށް ތި ޚަރަދު ކުރިއްޔާ\nމިމީހާއަށް ބަގީޗާގައި ބަލާ ބޮޑުކުރަނީ 40 ކިނބޫ\nއެންމެފަހުން މަސްނުލިބިގެން ކަލޭ ކާލާނި ހުންނާނީ ކިބޫ ގެންގުޅެވިފަ


Kulhudhuffushi Gai Hihchah Vadaigathun: Balaa Nulaa Dhookohlaa Vareh Noon - Vaguthu\nކުޅުދުއްފުށީގައި ހިއްޗަށް ވަޑައިގަތުން: ބަލާ ނުލާ ދޫކޮށްލާވަރެއް ނޫން\n10 މަސް ކުރިން ( އޮގަސްޓް 24, 2018 )\nހިއްޗަށް ވަޑައިގަތުމުގެ ހަރަކާތުގެ ތެރެއިން ލަޝްކަރުގެ މެންބަރުން- ފޮޓޯ: ވަގުތު އިމޭޖަސް\n(ހދ.ކުޅުދުއްފުށި) ރާއްޖޭގެ ބައެއް ރަށްރަށުގައި، ޢީދުގައި ކުޅެ އުޅޭ ކުޅިވަރުތަކަކީ، އާއްމުކޮށް އެހެން ރަށްރަށުން ފެންނަ ކުޅިވަރުތަކެއް ނޫނެވެ. މިފަދަ ގިނަ ކުޅިވަރުތަކަކީ، އެރަށަކަށް ޚާއްޞަ، ހަމައެކަނި އެރަށުގައި ކުޅެވޭ ކަންކަމެވެ. މިފަދަ ކަންކަމާ ގުޅިފައިވާ އެތައް ވާހަކަތަކެއްވެސް ހުންނައިރު، މިކަންކަމުގެ މުއްސަނދި ތާރީޚެއްވެސް ވެއެވެ.\nއަޟުހާ ޢީދުގައި އަބަދުވެސް އެންމެ ތަފާތު ކުޅިވަރުތައް ފެންނަމުންދާ ހދ. ކުޅުދުއްފުށީގައި ބާއްވާ "ހިއްޗަށް ވަޑައިގަތުމުގެ" ހަރަކާތަކީވެސް ތަފާތެވެ. މިއީ، ކުރިން ރާއްޖޭގެ އެހެން ސަރަޙައްދުތަކުގައިވެސް ކޮށް އުޅުނުކަމެއްކަމަށްވިޔަސް، އެންމެ ރޭވުންތެރިކަމާއެކު، ޤަވާއިދުން ޢީދު ކުޅިވަރެއްގެ ގޮތުގައި މިކަން ކުރެވޭ ހަމައެކަނި ރަށަކީ ކުޅުދުއްފުއްޓޭ ބުނުމަކީ ދޮގަކަށް ނުވާނެކަމަށް ހީކުރަމެވެ.\nރާއްޖޭގެ ތާރީޚީ ލިޔުންތައް ހެކިދޭ ގޮތުން، ހިއްޗަށް ވަޑައިގަތުމަކީ ރަސްމަތިފުށުމުގެ ހަރަކާތެކެވެ. ނުވަތަ، އެއިރެއްގައި ރާއްޖޭގެ ތަޚުތުގައި އިންނެވި ރަސްކަލަކަށް ޚާއްޞަ ކަމެކެވެ. ލިބެން ހުރި ތާރީޚީ ލިޔުންތައް ބުނާގޮތުން، ހިއްޗަށް ވަޑައިގަތުމަކީ ބަރަކާތްތެރި ރަމަޟާން މަހުގެ ފަހުދިހައިގެ ތެރޭގައި އަންނަ 22، 24، 26 އަދި 28 ވަނަ ދުވަހުގެ ހަވީރު ނުވަތަ އެދުވަސްތަކާ ވިދިގެން އަންނަ ރޭރޭ ކުރާ ރަސްމީ ކަންތައްތައް އަދާ ކުރެއްވުމަށް ރަދުން ނުވަތަ ހަތްކޮޅު ނަގާ ބޭފުޅުން އެދުވަހަށް ޚާއްޞަވެގެންވާ ޒިޔާރަތެއްގެ ދޮށަށް ރަސްމީ ގޮތުގައި ވަޑައިގަތުމެވެ. މިހާރު ގޮތުންނަމަ މިއީ ރައީސަކަށް ހުންނަ ބޭފުޅަކަށް ނުވަތަ އެފަދަ އިސް ބޭފުޅަކަށް ދެއްވާ އެސްކޯޓު ނުވަތަ ޒަމާނީ ގޮތުންނަމަ މޮޓޯކޭޑް އެކެވެ.\nކުރިން މިކަން ކޮށް އުޅުނީ ވަރަށް ކުރީ ޒަމާނެއްގައިކަމުން، މިކަންކަމުގެ ފޮޓޯ އާއި ވީޑިޔޯ ފެންނާކަށް ނެތެވެ. އެހެންކަމުން، މިއަދުގެ ޖީލަށް، މިކަންތައްތައް ސީދާ ހިނގައިގެން ދިޔައީ ކިހިނެއްކަމެއް އެނގޭކަށް ނެތެވެ.\nއެހެންނަމަވެސް، ކުޅުދުއްފުށީގައި މިކަން ކޮށް އުޅޭގޮތަށް ބަލާލާނަމެވެ.\nމި ރަށުގައި ހިއްޗަށް ވަޑައިގަތުމުގެ ހަރަކާތް ކުރިއަށް ގެންދާއިރު، ރަސްކަލެއް ހުރެއެވެ. ރަސްކަލުގެ މަޤާމުގައި ހުންނަ މީހަކު، ހުދު ކުލައިގެ ޖުއްބާއެއް ލައިގެން ހުންނައިރު، ކައިރީގައި ބޮޑުވަޒީރަކު ހުރެއެވެ. ހަމައެހެންމެ، ބައެއް އަހަރުތަކުގައި އަރިހުގައި ރާނީއަކާއި އަމީރަކުވެސް ހުރެއެވެ. އަދި، ރަސްގެފާނުގެ ސަލާމަތީ ކަންކަން ބެލެހެއްޓުމަށް، ކަނޑި އައްޑަނައާއެކު ހަށިފާރަވެރިން ތިބޭއިރު، ފިނިކޮށްދޭ މީހުންނާއި ބެރުވެރިންވެސް ތިބެއެވެ. ރަސްގެފާނު ހިނގާނީ، އޭނާއަށް ޚާއްޞަކޮށްފައިވާ ހަތްކޮޅެއްގެ ދަށުންނެވެ.\nހިއްޗަށް ވަޑައިގަތުމުގެ ތެރެއިން ރަސްގެފާނު- ފޮޓޯ: ވަގުތު އިމޭޖަސް\nރަދުން މެދުގައި ހުންނަ ގޮތަށް، ދެފަރާތުގައި ދެ ސަފަކަށް މީހުން އެތުރިގެން ތިބެއެވެ. މިހެން އެތުރިގެން ތިބޭ ކޮންމެ މީހެއްގެ އަތުގައި ނުވަތަ ބައެއް މީހުންގެ އަތުގައި ލޮންސިއެއްފަދަ ހަތިޔާރެއް އޮވެއެވެ. އެހެންނޫންކަމުގައިވާނަމަ، ދުންމާރިއެއްފަދަ އެއްޗެއް އޮވެއެވެ. ކުޅުދުއްފުށީގައި މިކަން ކުރާއިރު، ދެ ސަފުގައި ތިބޭ މީހުން ތިބެނީ ހުދުކުލައިގެ ގަމީސް ލައިގެން ފޭލި އަނދެގެންނެވެ. އަދި، މޫނުގައި ހުދު ފުށް ޖަހާ، އައިނު އަޅައިގެން ތިބެއެވެ.\nލަޝްކަރުގެ ގޮތަށް ސިފަކޮށްފައި އޮންނަ މި ދެ ސަފުގެ ކުރީގައި ދިދަ ހިފައިގެން ދާ މީހަކު ހުރެއެވެ. ލަޝްކަރުގެ މެމްބަރެއްގެ ގޮތަށް އޭނާވެސް ހެދުން އަޅައިގެން ހުންނައިރު، އަތުގައި މައްޗަށް ނަގާފައި ހުންނަނީ ދިވެހި ޤައުމީ ދިދައެވެ.\nމި އަހަރުގެ ޢީދުގައި، މި ހަރަކާތް ފެނިގެން ގޮސްފައިވަނީ، މިކަން ކުރާ އެންމެ ރަސްމީ ގޮތުގައެވެ. އެއީ، މި ހަރަކާތް، ފުރިހަމައަށް ދައްކާލާފައިވާތީއެވެ.\nއެގޮތުން، ރަސްގެފާނުގެ ލަޝްކަރު ގޮސްފައިވަނީ، އެހެން ޤައުމެއްގެ ރަސްކަލަކާ ބައްދަލު ކުރުމަށެވެ. މި އަހަރުގެ ބޮޑު ލަޝްކަރަކީ މަހަލްދީބު (ރާއްޖެ) ގެ ލަޝްކަރެވެ. އަނެއްކޮޅުން ބައްދަލުކުރި ޤައުމުގެ ރަސްގެފާނަކީ ޖަޒާއިރުގެ ރަސްގެފާނެވެ.\nމިކަންތައް ކުރިއަށް ދިޔަ ގޮތަށް ބަލާއިރު، ކުޅުދުއްފުށީގެ އަމީނީ މަގުގެ މެދަށްވުރެ ދުރަށް، މަހަލްދީބުގެ ރަސްގެފާނާއި ލަޝްކަރު ދިޔައެވެ. ރަސްގެފާނުގެ ދަތުރަކީ އެހެން ޤައުމެއްގެ ރަސްގެފާނާ ބައްދަލުކުރަން ކުރި ދަތުރެކެވެ. ވަކި ހިސާބަކަށް ލަޝްކަރު އައުމަށްފަހު މަޑުކުރިއެވެ. އެއަށްފަހު، ޖަޒާއިރުގެ ރަސްގެފާނަށް، މަހަލްދީބުގެ ރަސްގެފާނު ފަތްކޮޅެއް ފޮނުވިއެވެ. މަހަލްދީބުގެ ފަތްކޮޅާއެކު ދިޔައީ ބޮޑުވަޒީރެވެ.\nމަހަލްދީބުގެ ބޮޑުވަޒީރު، ފަތްކޮޅާއެކު ވަޑައިގަންނަވަނީ- ފޮޓޯ: ވަގުތު އިމޭޖަސް\nއެއަށްފަހު، އެއްވެސް ނުރައްކަލެއް ނެތްކަން ޔަޤީންވުމުން، ހަށިފާރަވެރިންގެ ފުރިހަމަ ހިމާޔަތުގައި، މަހަލްދީބުގެ ރަސްގެފާނު، ޖަޒާއިރުގެ ރަސްގެފާނުގެ އަރިހަށް ދިޔައެވެ. ރަސްމީ މަޝްވަރާތަކުގެ އެންމެ ފުރަތަމަ ކަމެއްގެ ގޮތުން، ދެ ޤައުމުގެ ޤައުމީ ސަލާމް ކުޅެފައިވެއެވެ. އެއަށްފަހު މަޝްވަރާތައް ކުރިއަށް ގެންދިޔައިރު، އެކަމުގެ މެދުވެރިންނަކީ، ދެ ޤައުމުގެ ބޮޑުވަޒީރުންނެވެ.\nމަޝްވަރާތައް ނިންމާލުމަށްފަހު، ބޭރު ބަހަކުން ކުރި މަޝްވަރާތަކުގެ ދިވެހި ތަރުޖަމާއެއް، ބެލުންތެރިންނަށް އިއްވާފައިވެއެވެ. މި ބަޔާނުގައި ހުރި ގިނަ ކަންކަމަކީ ޖޯކު ނުވަތަ ސަމާސާ ކަންކަމެވެ. އެއަށްފަހު، މަހަލްދީބުގެ ރަސްގެފާނު، ލަޝްކަރާއެކުވަނީ އެނބުރި ގޮސްފައެވެ.\nދެ ރަސްކަލުގެ މަޝްވަރާ ކުރިއަށް ގެންދަނީ- ފޮޓޯ: ވަގުތު އިމޭޖަސް\nމިއީ، ތަފާތު ހަރަކާތެއްކަމަށްވާއިރު، މިއީ ދިވެހީންގެ މުއްސަނދި ސަޤާފަތް، ނުހަނު ފުރިހަމައަށް ދައްކުވައިދިން ހަރަކާތެކެވެ. ހަމައެހެންމެ، ރަސްކަމުގެ ހައިބަތާއި، ޚާރިޖީ ގުޅުންތަކުގެ ވަރުގަދަކަންވެސް، މި ހަރަކާތުން ދައްކުވައިދީފައިވެއެވެ.\nމި ހަރަކާތް ބަލާލުމަށް، ގިނަ އަދަދެއްގެ ބަޔަކު މަގުތަކަށް ނިކުމެފައިވެއެވެ. މިއީ ބަލާ ނުލައި ދޫކޮށްލާ ވަރުގެ ކަމެއްވެސް ނޫނެވެ.\nކުޅުދުއްފުށީ މިސްކިތެއްގައި ޢީދު ނަމާދު ކުރިގޮތާއި މެދު ބަޔަކު ހިތްހަމަ ނުޖެހިއްޖެ\nމުޅި އިސްލާމީ އުއްމަތް ގުގުމަގުން ދަނީ ތަކުބީރުގެ އަޑުން


BREAKING: Criminal Court In Adheeb Minivan Koffi - Vaguthu\nކްރިމިނަލް ކޯޓުން އަދީބު މިނިވަން ކޮށްފި\nޓަގް ބޯޓެއްގައި ފިއްލަވައިގެން އިންޑިއާ އަށް ގޮސް، އެގައުމަށް އެތެރެ ވާން އުޅެނިކޮށް ހައްޔަރުކޮށް އަނބުރާ ރާއްޖެ ފޮނުވާލި ކުރީގެ ނައިބު ރައީސް އަހުމަދު އަދީބުގެ ކްރިމިނަލް ކޯޓުން މިނިވަން ކޮށްފިއެވެ.\nކޯޓުން އަދީބު މިނިވަން ކުރީ ފުލުހުންގެ ބަންދުގައި ކޯޓަށް ހާޒިރުކޮށް، ބަންދުގެ މުއްދަތު ޖަހަން އެދުމުންނެވެ. ކްރިމިނަލް ކޯޓުން ނިންމީ އަދީބު ހައްޔަރުކޮށްފައި ވަނީ ގާނޫނާ ހިލާފަށް ކަމަށެވެ. ބަންދުގެ މުއްދަތު ޖެހުމަށް ތިން ގަޑިއިރަށް ކުރިއަށް ގެންދިޔަ މުއްދަތުގެ މަޖިލިސް ކުރިއަށް ގެންދިޔައީ ގާޒީ އަލީ ރަޝީދެވެ.\nގާޒީ އަދީބުގެ ބަންދުގެ މުއްދަތު އިތުރުކޮށް ނުދޭން ނިންމާފައި ވަނީ ދައުލަތުގެ ފަރާތުން ވަކާލާތުކުރި ޕީޖީއާއި ފުލުހުންވެސް، އަދީބު ހައްޔަރުކުރީ ގާނޫނާ ހިލާފަށް ކަމަށް އިއުތިރާފްވުމާ ގުޅިގެންނެވެ.\nމުއްދަތުގެ މަޖިލިސްގައި ދައުލަތުގެ ވަކީލު ވިދާޅުވީ އަދީބު ހައްޔަރު ކޮށްފައި ވަނީ ބައިނަލްއަގުވާމީ ގާނޫނުތަކާ ހިލާފަށް ކަމަށެވެ. އަދި އަދީބު ހައްޔަރުކުރީ ބައިނަލްއަގުވާމީ ކަނޑުގެ ސަރަހައްދުން ކަމަށްވެސް ދައުލަތުން ވިދާޅުވިއެވެ. މުއްދަތުގެ މަޖިލީހުގައި ގާޒީ އަލީ ރަޝީދު ވިދާޅުވީ އަދީބު ހައްޔަރުކުރަން ނެރުނު އަމުރުގެ ބާރު ރާއްޖޭގެ ކަނޑުގެ ސަރަހައްދުން ބޭރަށް ނުހިނގާނެ ކަމަށެވެ.\nގާޒީ ވިދާޅުވީ އަދީބު ހައްޔަރުކުރި ސަރަހައްދަށް ރާއްޖޭގެ ގާނޫނާ ގަވާއިދުތައް ނުހިނގާނެ ކަމަށެވެ. އަދީބު ހައްޔަރުކުރީ ގާނޫނާ ހިލާފަށް ކަމަށް ދައުލަތުގެ ވަކީލުންގެ އިތުރުން ފުލުހުންވެސް އިއުތިރާފްވެއެވެ. ޕީޖީގެ ވަކީލާއިން ފުލުހުންވެސް ވިދާޅުވީ އަދީބު ހައްޔަރުކުރީ އިންޑިއާގެ ދިދަޖެހި ބޯޓަކުން ކަމަށެވެ. ގާޒީ އަލީ ރަޝީދު ވިދާޅުވީ، އެހާލަތުގައި އެ އުޅަނދަށް ބައިނަލްއަގުވާމީ ގާނޫނުގެ ދަށުން ހިނގާނީ އުޅަނދުގައި ނަގާފައި ހުރި ދިދަ ނިސްބަތްވާ އިންޑިއާގެ ގާނޫނު ކަމަށެވެ.\nއަދީބު މިނިވަންކުރަން އަމުރުކުރަމުން ގާޒީ އަލީ ރަޝީދު ވިދާޅުވީ އަދީބު ހައްޔަރުުކުރީ ގާނޫނާއި ހިލާފަށް ކަމަށް ޕީޖީއާއި ފުލުހުންވެސް ވިދާޅުވާއިރު، ބަންދުގެ މުއްދަތު އިތުރު ނުކުރުމާމެދު ސުވާލެއް ނެތް ކަމަށެވެ.\nފުލުހުން އަދީބު ކޯޓަށް ހާޒިރު ކުރުމަށްފަހު މުއްދަތު ޖަހައިދިނުމަށް އެދުނީ ޕާސްޕޯޓް ހިފަހައްޓާފައިވަނިކޮށް، ރާއްޖެއިން ބޭރަށް ދިޔުމުންނާއި، ޖިނާއީ މައްސަލައެއްގައި ކުށަށް އިއުތިރާފްވެ، ކޯޓަށް ހާޒިރުވެ ހެކިބަސް ދިނުމަށް އެއްބަސްވުމެއްގައި ސޮއިކުރުމަށްފަހު ފިލިކަމަށް ބުނެއެވެ.\nއޮގަސްޓް 5, 2019 02:29\nމީ ކުޅޭ ކުޅޭ ގޭމެއްތަ؟ކިހާދެރަކަމެއް.ނޫނީ ދިވެހި ރައްޔިތުންގެ ފޯކަސް ގެއްލުވާލުމަށް ކުޅެމުންދާ ޑުރާމާއެއްތަ؟މިސަރުކާރު ވެރިކަމަށް އައީ ޝަރުއީ ނިޒާމް ވަރުގަދަކޮށް މިނިވަންކުރަން..އެކަމަކު އަދި އެއްވެސް ކަމެއް ފެނިގެންނުދޭ.ކިހިނެއްމިވަނީ.\nއޮގަސްޓް 5, 2019 02:35\nމީ މަ ހަމަ ވައިވީމަ ކޮއްލާ ކަންކަން. ގައުމު ބީ ބިޒީ. އަދީބު ބީ ފްރީ. ޗިއަރސް.\nއޮގަސްޓް 5, 2019 02:36\nމާކުރިންވެސް އެނގޭ، ތީނަ ހައްޔަރުކޮށްފިއްޔާ ރައީސް ޔާމީން އާއި ދެކޮޅަށް ދޭންޖެހޭ އެންމެ މުހިންމު ހެކިވެރިޔާ ގެއްލި ސަރުކާރަށް ރައީސް ޔާމީން ޖަލުކުރަން އުޅޭ ރޭވުން ފެއިލް ވާނެކަން. ފުލުހުންނަށް އިޖުރާއަތްތަކާ އެއްގޮތަށްވެސް އެކަން ކުރެވޭނެ ރާއްޖޭގެ ސަރަހައްދަށް ބޯޓް ވަނުމުން.\nއޮގަސްޓް 5, 2019 02:51\nއޮގަސްޓް 5, 2019 02:56\nއޮގަސްޓް 5, 2019 03:01\nބަރާބަރު. ވަރަށް ފުރިހަމަ ނިންމުމެއް. އުފާވެރި ދުވަހެއް. ދެން ވަނީ ރަނގަޅު.\nއޮގަސްޓް 5, 2019 03:47\nބޮޑު އީދު އަޮތީ ކުރިޔަށް، މީހުންތައް ހޭބޯނާރާ ޗުއްޓީއައްދާން ތެޅިފޮޅި ނަގަނީ. އެކަމު ސަރުކާރުގެ ގިނަ މުއައްޒަފުންނައް އަދިވެސް މުސާރަޖަމާ ނުވެ، ގައުމު އޮތީ ކުއްލިހާލަތައް ވެއްޓިފަ. ޖައްސަން އުޅެ އެއްވެސް ޑްރާމާއެއް އެއްގޮތަކައްވެސް އަތައް ނުގޮވާ ނިމޭގޮތެއްނުވެ. ގުދައް ބައްވައިގެންވެސް ބަޔާން ނަގަނީ، މަގުމަތިންވެސް އިންޒާރު، އޮފީހައްގޮސްގެން ވެސް އިންޒާރު، ބުނާގޮތައް ބަޔާންނުދީފިއްޔާ އަނބިދަރިންވެސް ސަލާމަތެއް ވާކައްނެތް. ކިތަންމެ އަންތަރީސްވިޔަސް މިހުރިހާ ކަމެއް ކިހިނެއް އޮބި އަޅައިގެން އަބަދު ތިބޭނީ.\nއޮގަސްޓް 5, 2019 08:59\nތިބުނާ ބުނުމަށް ހެކި ކޮބާ\nއޮގަސްޓް 5, 2019 05:39\nޢަދީބް ނުފިލާކަމަށް ވާނެތަ؟؟؟؟؟\nއޮގަސްޓް 5, 2019 06:37\nޔާމީނު ބޭނުންވެގެން ޝުމްބާ ހައްޔަރުކޮށްގެން ގެނައީ ރާއްޖޭގެ ސަރަހައްދުން ކަމަށް ވެގެންތޯ2އަހަރުވަންދެން ވާނުވާ ޖަހާފައި ޖަލުގައި ބަހައްޓާފައި ހުރީ؟؟ އަދީބު ދިވެހި ރާއްޖޭގެ ކަސްޓަމް އަދި އިމިގްރޭޝަން ގާނޫނުތަކާއި ޚިލާފަށް ފުރުން އެއީ ކުށެއް ނޫން؟ ސުޕްރީމް ކޯޓުން ޕާސްޕޯޓު ހިފަހައްޓާ ފުރައިގެން ނުދާން އަމުރުކޮށްފައި އޮއްވާ ފިލުން އެއީ ކުށެއް ނޫން؟ މިއީ އަޅެ ލަދު ހަޔާތުގެ ކަންފުޅެއްވެސް ހުރި ބައެއް ނޫނޭ!!\nއޮގަސްޓް 5, 2019 06:52\nމީ އަޅެ ކޮންވައްތަރައްގެ ގޭމެއްކުޅޭ ސަރުކާރެއްތަ މިހާރުމިގަންނަ ގަނޑު އެންމެ ކުޑަކުއްޖާއައްވެސް އެނގޭވަރައް ތިލަވަމުން މިދަނީ\nއޮގަސްޓް 5, 2019 07:12\nމާކަ ގިނަ ވާހަކަ ދައްކާކަށް ނެތިން “އަދީބަކީ މި ދީބުގެ ހަލާކު”\nދެން ކީކުރަން ދަމާކޫޔާފަމިގެނައީ.\nއޮގަސްޓް 5, 2019 07:23\nމިކަލޭގެ އަތުން ލާރިގަނޑެއް ދަމައިގެންފަ މިކަލޭގެ ފިލަން ފުރުސަތުދިނީ ރީނދޫސަރުކާރުންކަން މިކަމުންވެސް އެނގޭ.\nއޮގަސްޓް 5, 2019 07:55\nމީނާ ކޯޓަށް ގެންދަނެކަމެއްނެތް މީނާ، ރަނގަޅު ވާނީ މަޖިލީހަށް ގެނަދިޔައްޔާ އެއީ އެތާތިބޭނެ ޝަރިޔަށްތައް ވަރަށްމޮޅަށް ކުރަންއެނގޭ ބަޔަކު މީޤައުމުގެ ހަލާކު\nއޮގަސްޓް 5, 2019 08:17\nމައްސަލައެއްގައި ހެކި ދިނުމަށް އެއްބަސް ކުރުވައި ޝަރުތު ކޮށް އެގްރީމެންޓެއްގައި ސޮއި ކުރުވުމަށްވުރެ ބޮޑަށް ނުފޫޒު ފޯރުވައި ބާރުގެ ބޭނުން ކުރެވޭނެ ދެވަނަ އެހެން ގޮތެއް އަޅެ ފަހެ އޮންނާނީ ކިބޫ ރާއްޖޭގަ ކަން ހަމަ ޔަޤީން. ނޫނޭ ވާ ފަނޑިޔާރުގެ އިސްލާހު ކުރާ ގޮތް ސަޅި


Inthihaabun balive, baaruthah hoadhan Erdoğan kuri unmeedhu fenah!\nއިންތިހާބުން ބަލިވެ، ބާރުތައް ހޯދަން އުރުދުގާން ކުރި އުއްމީދު ފެނަށް!\nތުރުކީގައި އިއްޔެ ބޭއްވި އާއްމު އިންތިހާބުގައި ރައީސް ރަޖަބް ތޮއްޔިބު އުރުދުގާންގެ ޕާޓީ އަށް ބޮޑު ނާކާމިޔާބީއަކާ ކުރިމަތިލާންޖެހި، ގާނޫނު ހަދާ މަޖިލީހުގެ އަގުލަބިއްޔަތު ފުރަތަމަ ފަހަރަށް ގެއްލިއްޖެ އެވެ. އެއާ އެކު، ވެރިކަމުގެ ގިނަ ބާރުތަކެއް ހޯއްދަވަން އުރުދުގާން ކުރެއްވި މަސައްކަތްޕުޅަށް ވެސް ވަނީ ހުރަސް އެޅިފަ އެވެ.\nގާތްގަނޑަކަށް ހުރިހާ ވޯޓު ފޮށްޓެއްގެ ނަތީޖާ އިއުލާންކޮށްފައި ވާއިރު، ގައުމީ ޓީވީން މިއަދު ބުނި ގޮތުގައި އެންމެ 41 ޕަސެންޓް ވޯޓު ލިބުނު އުރުދުގާންގެ ޖަސްޓިސް އެންޑް ޑިވެލޮޕްމަންޓް ޕާޓީ (އޭކޭޕީ) އަށް ހޯދުނީ މަޖިލީހުގެ 258 ގޮނޑި އެވެ. އެއީ މަޖިލީހުގެ އަގުލަބިއްޔަތު ހޯދަން ބޭނުންވާ އަދަދަށް ވުރެ 18 ގޮނޑި މަދު އަދަދެކެވެ. އެހެންވެ، އޭކޭޕީ އަށް ދެން ޖެހޭނީ ކޯލިޝަން ސަރުކާރެއް އެކުލަވާލާށެވެ.\nމިދިޔަ 13 އަހަރުގެ ތެރޭގައި ދަމަހައްޓަމުން އައި މަޖިލީހުގެ އަގުލަބިއްޔަތު އޭކޭޕީ އަށް ގެއްލިފައި ވާއިރު، ބޮޑުވަޒީރު އަހުމަދު ދަވުތޮގްލޫ ވަނީ އިންތިހާބުގެ ނަތީޖާ ގަބޫލުކުރައްވާފަ އެވެ. އެކަމަކު، ރައީސް އުރުދުގާން އަދި ވަކި އެއްޗެކޭ ވިދާޅެއް ނުވެ އެވެ.\n"ރައްޔިތުންގެ ނިންމުން އެއީ އެންމެ ރަނގަޅު ނިންމުން،" އުފަން ރަށް، ކޮންޔާ އިން ވެރިރަށް އަންކާރާ އަށް ވަޑައިގެންނެވުމަށް މިއަދު ހެނދުނު މަތިންދާބޯޓަށް އަރާވަޑައިގަތުމުން ކުރިން އެ މަނިކުފާނު ނޫސްވެރިންނަށް ވިދާޅުވި އެވެ.\nހައިރާންކުރަނިވި މި ނަތީޖާ އަށް ބަލާއިރު، ކުރުދީންގެ މިނިވަންކަމަށް ތާއީދުކުރާ އެޗްޑީޕީން ވަނީ ގާނޫނު ހަދާ މަޖިލީހުގެ ގޮނޑިއެއް ހޯދުމަށް މަދުވެގެން ބޭނުންވާ 10 ޕަސެންޓުގެ ވޯޓު ކަށަވަރުކޮށް، މަޖިލީހުގައި ފުރަތަމަ ފަހަރަށް އެ ޕާޓީ ތަމްސީލުކުރުމުގެ ފުރުސަތު ހޯދާފަ އެވެ. އެ ގޮތުން، އެ ޕާޓީން ވަނީ ޖުމްލަ ވޯޓުގެ 13 ޕަސެންޓް ހޯދާފަ އެވެ.\n"މިއީ ކޮރަޕްޝަނާއި ހަނގުރާމައިގެ މައްޗަށް، ޑިމޮކްރެސީން ހޯދި ބޮޑު ކާމިޔާބީއެއް،" އެޗްޑީޕީގެ ނައިބު ލީޑަރު ސިރީ ސުރައްޔާ އަންދަރު ވިދާޅުވި އެވެ.\nތުރުކީގެ ގާނޫނުއަސާސީ ބުނާ ގޮތުން ރައީސަކީ ރަމްޒީ ބޭފުޅެކެވެ. ވެރިކަމުގެ ގިނަ ބާރުތައް މިހާރު އޮންނަނީ ބޮޑުވަޒީރަށެވެ. އެހެންވެ، ބޮޑުވަޒީރު ކަމުގައި 2003 ވަނަ އަހަރުން ފެށިގެން މެދުނުކެނޑި ހުންނެވުމަށް ފަހު މިދިޔަ އޮގަސްޓް މަހު ރައީސް ކަމުގެ މަގާމަށް ވަޑައިގެންނެވި އުމުރުފުޅުން 60 އަހަރުގެ އުރުދުގާން މަސައްކަތް ކުރައްވަމުން ގެންދެވީ ގާނޫނުއަސާސީ އިސްލާހުކޮށްގެން، ވެރިކަމުގެ ބާރުތައް ރައީސަށް ބަދަލުކުރުމަށެވެ.\nއެކަމަކު، އެއީ އެޗްޑީޕީ އާއި އެ ނޫން ވެސް އިދިކޮޅު ފަރާތްތަކުން ވަރަށް ބޮޑަަށް ފާޑުކިޔަމުން އަންނަ ކަމެެކެވެ. އެހެންވެ، މަޖިލީހުގެ އަގުލަބިއްޔަތު ގެއްލުމާ އެކު އެ މަސައްކަތް ކާމިޔާބުކުރަން އުރުދުގާނަށް ބޮޑެތި ގޮންޖެހުންތަކަކާ ކުރިމަތިވާނެ އެވެ.


England supportarunge ge "mududhaaru" falhi, naslee thafaathu kurumaai ihuthiraamu kuda ethah kameh! - One Online\nރަޝްފޯޑުގެ މޫރަލްގައި ކުރެހުމުން ފޮތި އަޅާފައި --- ފޮޓޯ/ ގެޓީ\nޔޫރޯ 2020 ނިމި އިޓަލީން އަންނަނީ ތަށްޓާއެކު މަގުތަކުގައި އުފާފާޅުކުރަމުންނެވެ. ފައިނަލުގައި ބަލިވި އިންގްލެންޑަށް މިއީ ކާމިޔާބު މުބާރާތެއް ނަމަވެސް އެޓީމުގެ ސަޕޯޓަރުން ހަމައެކަނި ބޭނުންވީ ތަށިކަން އެނގިއްޖެއެވެ. މިއީ 55 އަހަރު ފަހުން އެގައުމުގެ ފުޓުބޯޅަ ޓީމުން ކުޅުނު ފުރަތަމަ ފައިނަލް ނަމަވެސް، އެތައް ސަޕޯޓަރުންނަށް ތަށި ނޫން އެހެން އެއްޗެއް ހަޖަމު ނުވިތަން ފެނިގެން ހިނގައްޖެއެވެ. ވާނީވެސް އެހެންތާއެވެ. 1966 ވަނަ އަހަރަށްފަހު ފުޓުބޯޅައިން ކާމިޔާބީއެއް ނުލިބި އޮތް އޮތުން ވޭނަކަށް ވެއްޖެއެވެ. ހިތްދަތި ކަމުގެ އުދާސްތައް ކޮޅުން ލައިފިއެވެ. "އިޓްސް ކަމިން ހޯމް"ގެ ޝިޔާރުގައި މިފަހަރު ފައިނަލް ގެއްލުނީ އަމިއްލަ ދަނޑުގައި ކަމަށް ވުމުން ހިތްދަތިކަން އިތުރަށް ބޮޑުވިއެވެ. އެހެން ނަމަވެސް ފުޓުބޯޅައިގައި އޮންނަ "ރީތިކަން" ގެއްލުވައިލުމަކީ އެއްވެސް ބަޔަކު އެދޭނެ ކަމެއް ނޫނެވެ.\nއިންގްލެންޑް ޒުވާން ސްކޮޑަކާއެކު ވަރުގަދަކޮށް މުބާރާތަށް ދިޔަ ނަމަވެސް ގްރޫޕް ސްޓޭޖަށްފަހުވެސް ކޯޗު ގެރެތު ސައުތުގޭޓަށް އެގައުމުގެ މީޑިއާތަކުން އުނދަގޫތައް ކުރިމަތި ކުރުވިއެވެ. އެއީ ހައިރާން ވާން ޖެހޭނެ ކަމެއްވެސް ނޫނެވެ. އެއީ އިނގިރޭސި މީޑިއާތަކުން ޓީމަށް ހިތްވަރު ދޭ ގޮތެވެ. ނޮކްއައުޓްގައި ޖަރުމަނު ބަލިކޮށް، ޔޫކްރެއިންވެސް ބަލިކޮށް، އިންގްލެންޑް ސެމީއާ ހަމައަށް ދިއުމުން ގައުމަށް އުންމީދު އާވިއެވެ. ސެމީގައި ޑެންމާކާ ދެކޮޅަށް ކުޅުނު މެޗުން މޮޅުވީ "ރެފްރީ ދިން ހަދިޔާ" އަކުން ކަމަށް އެތައް ބަޔަކު ބުނެއެވެ. ކޮންމެއަކަސް ފައިނަލާ ހަމައަށް ދިޔައިރުވެސް އިންގްލެންޑުގެ ސަޕޯޓަރުންގެ "ވިޔާނުދާ" ބައެއް ކަންކަމުން ދުނިޔޭގެ ލޯބި އޮތީ އެގައުމަށް ގެއްލިފައެވެ. އިހުތިރާމު ކުޑަކުރުމުގެ އެތައް މަންޒަރެއްގެ ސަބަބުން އިންގްލެންޑަށް "ބަދު ދުއާ" ކުރި ގިނަ ބަޔަކު ތިއްބެވެ. އެ ސަޕޯޓަރުން ގައުމީ ޓީމަށްވެސް އިހުތިރާމު ނުކުރާކަން ފެނިގެން ދިޔައީ ފައިނަލް މެޗުންނެވެ. މެޗުގެ ކުރީންނާއި ފަހުންވެސް އިންގްލެންޑުންގެ އެއްކަލަ ވިޔާނުދާ ސަޕޯޓަރުންގެ ނާތަހުޒީބުކަން ފެނިގެން ދިޔައެވެ.\nޖަރުމަނު ކުޑަކުއްޖަކަށް ފުރައްސާރަ، ޑެންމާކު ގައުމީ ސަލާމަށް "ބޫ" ކުރުން\nޖަރުމަނުގެ ކުޑަކުއްޖާ ---\nއިންގްލެންޑުން ގަދަ 16 ގައި ޖަރުމަނު ބަލިކުރީ ތާރީހީ ބައްޔަކުންނެވެ. އެއީ އިންގްލެންޑުގެ ކޮންމެ ސަޕޯޓަރަކުވެސް ފަހުރުވެރިވާނެ ހިތްވަރު އާވި މެޗެކެވެ. އިންގްލެންޑުން އެތައް ޒަމާނަކަށްފަހު ނޮކްއައުޓް މެޗެއްގައި ޖަރުމަނު ބަލިކުރުން ވީ ސަޕޯޓަރުން ހެއްވާލި ކަމަކަށެވެ. އެ ހިނިތުންވުމާއެކު ސަޕޯޓަރުންގެ އުފާފާޅުކުރުންވެސް ހައްދުން ނެއްޓިއެވެ. މެޗުން ޖަރުމަނު ބަލިވުމާއެކު ރޯން ހުރި ކުޑަކުއްޖަކީ "މީމް"އަކަށް ހަދައި، ސޯޝަލް މީޑިއާގައި އެ ކުއްޖާއަށް އަވަގުރާނަ ގޮވައި ފުރައްސާވެސް ކުރިއެވެ. ކުޅިވަރުގެ ރޫހުން ބޭރު އަމަލެކެވެ. އެފަދަ އަމަލުތަކަށް ލަދުގަނެ، އިންގްލެންޑުގެ ބައެއް ސަޕޯޓަރުން ވަނީ އެކުއްޖާއަށް ފަންޑެއް ހުޅުވައި، ފައިސާވެސް އެއްކޮށް ދީފައެވެ. އެއީ ގަދަ 16ގެ މެޗުގައި ދިމާވި ކަންތަކެވެ.\nދެން އޮތީ ސެމީ ފައިނަލްގެ ވާހަކައެވެ. ޑެންމާކަކީ އެތައް ބަޔަކު މުބާރާތުގައި ލޯބިދީ އިހުތިރާމު ކުރި ޓީމެއް ނަމަވެސް، މެޗު ފަށަންދެންވެސް އިންގްލެންޑަށް ޑެންމާކަށް އިހުތިރާމު ކުރެވިފައެއް ނުވެއެވެ. ގައުމީ ސަލާމަށް "ބޫ"ކޮށް އިހުތިރާމު ކުޑަކުރިއެވެ. މެޗުގެ ތެރެއިން އިންގްލެންޑުގެ ބައެއް ސަޕޯޓަރުން ސްޓޭޑިއަމް އެތެރޭގައި ބަޑި ބޭހުގެ ބޭނުން ކުރި ކަމަށްވެސް ޔޫއެފާއިން ފާހަގަކޮށްފައިވާ އިރު، އިންގްލެންޑް ސަޕޯޓަރަކު ޑެންމާކު ގޯލްކީޕަރު މޫނަށް ލޭޒަރެއް އެޅުވި މައްސަލައެއް ބަލައި، ޔޫއެފާއިން ވަނީ ފިޔަވަޅު ވެސް އަޅާފައެވެ. އަނގަބަހުން ކުރާ ފުރައްސާރައިގެ އިތުރުން އިންގްލެންޑުގެ ބައެއް ސަޕޯޓަރުން އަމަލީ ގޮތުންވެސް ނާތަހުޒީބު އަމަލުތަކަށް މިސްރާބު ޖެހިއެވެ.\nފައިނަލް މެޗު: ނުފަށަނީވެސް ވެމްބްލީއަށް ވަދެގަތުން، ނިމުމުން ކުޅުންތެރިންނަށް ނަސްލީ ފުރައްސާރަ\nބައެއް ސަޕޯޓަރުން ވެމްބްލީ ކައިރީގައި ހަމަނުޖެހުން އުފައްދަނީ ---\nނިމިގެން ދިޔައީ އިންގްލެންޑުގެ ފުޓުބޯޅަ ތާރީހުގައިވެސް އެންމެ ބޮޑު އެއް މެޗެވެ. އަމިއްލަ ދަނޑުގައި އެޓީމުން ޔޫރޯ 2020 ގެ ފައިނަލަށް ނުކުތުންވީ ބައެއް ސަޕޯޓަރުންނަށް ގަބޫލުކުރަންވެސް ދަތި ކަމަކަށެވެ. އަދި ތަށި ގާތްގަނޑަކަށް ޔަގީން ކުރި ސަޕޯޓަރުންވެސް ގިނައެވެ. އެ ޔަގީންކަމާއެކު "އިޓްސް ކަމިން ހޯމް" ޝިޔާރު ވަރަށް ބޮޑަށް އަޑުގަދަވެ، އިންގްލެންޑަކީ ޔޫރޯގެ ޗެމްޕިއަނުން ކަމަށް ބުނާ ޓެޓޫތައްވެސް ބައެއް ސަޕޯޓަރުން ޖަހާފައިވެއެވެ. އަދި އެދުވަހުގެ މެޗަށް ދިޔަ އިޓަލީ ސަޕޯޓަރުންނަށްވެސް އަދަބެއް ސަދަބެއް ނެތި ހަނގާ ކޮށްފައިވެއެވެ. މަގުމަތީން ފެނި އުނދަގޫތަކާ ކުރިމަތިކުރުވުމުގެ އިތުރުން މެޗަށް ވަދެ އިށީންނަން ހުރި ސީޓުވެސް ޓިކެޓެއް، ޕީސީއާރް ނެގެޓިވް ޓެސްޓެއް ނެތި ދަނޑަށް ވަން ބައެއް ސަޕޯޓަރުން ހިސޯރު ކޮށްފައިވެއެވެ.\nއިންގްލެންޑްގެ ޓެޓޫ ޖެހި ސަޕޯޓަރު---\nމެޗުގެ ކުރިން އެތައް ސަޕޯޓަރުންނެއް ވެމްބްލީއަށް ގަދަކަމުން ވަންކަން އިނގިރޭސި އެފްއޭއިން ވަނީ ޔަގީން ކޮށްދީފައެވެ. އަދި ސެކިއުރިޓީ ބްރީޗް ހައްލުކޮށް ފަހުން އެމީހުން ބޭރުކުރި ކަމަށް ފައިނަލް މެޗުގެ ކުރީން ބުނެފައިވެއެވެ. މަންޒަރުތަކުން ފެނުނު ގޮތުގައި އިންގްލެންޑުގެ އެތައް ސަޕޯޓަރުންނެއް ވަނީ ގާޑުންނަށް ބިރު ދައްކައި، ޓިކެޓް ނެތި ދަނޑަށް ވަދެފައެވެ. އެމީހުންގެ އަމަލުތައް ފެނުނީ ވަރަށް ދަށް ފެންވަރުގެ އަމަލުތަކެއްގެ ގޮތުގައެވެ.\nދަނޑަށް ވަން އިޓަލީ ސަޕޯޓަރުންނަށް ޖާގަ ގެއްލުމުގެ ވާހަކަތަކެއްވެސް އިންތިހާއަށް ބޮޑުވިއެވެ. ވެމްބްލީ ތެރެއަށް ޓިކެޓް ނެތް ސަޕޯޓަރުން ވަދެފައިވާ ކަމަށް އިންގްލެންޑްގެ އެފްއޭއިން ދޮގު ކުރި ނަމަވެސް އެކަން ހިނގިކަން ބައެއް ސަޕޯޓަރުންގެ ވާހަކަތަކުން ޔަގީންވެފައިވެ އެވެ. ބީބީސީއަށް ވާހަކަ ދައްކަމުން އިޓަލީ ސަޕޯޓަރެއް ކަމަށްވާ ރޮބާޓާ ކުޕަރީ އާއި އޭނާގެ ރަހުމަތްތެރިޔަކު ބުނެފައި ވަނީ މެޗު ބަލަން ޖެހުނީ ކަނަކަށް ވަދެ ތިބެ ކަމަށާއި، ގޮނޑީގައި އިށީންނަން ފުރުސަތު ނުލިބުނީ ޓިކެޓް ނެތް، ނެގެޓިވް ޓެސްޓެއް ނެތް ސަޕޯޓަރުން ގޮނޑިތައް ފުރާލުމުން ކަމަށެވެ.\nކުޕަރީ ވެމްބްލީގައި ---\nކުޅުންތެރިންނަށް ނަސްލީ ތަފާތުކުރުންތަކެއް: ކެޕްޓަން ކޭން ރަތަށް\nއިންގްލެންޑުން ޕެނަލްޓީގައި ބަލިވީ ބުކަޔޯ ސަކާ އާއި، މާކަސް ރަޝްފޯޑު އަދި ޖޯޑަން ސާންޗޯ ޖެހި ޕެނަލްޓީތަކުންނެވެ. ޒުވާން ހުނަރުވެރި ކުޅުންތެރިންގެ ލިސްޓެކެވެ. އެއީ އިންގްލެންޑުގެ ކުރިމަގުކަންވެސް ޔަގީނެވެ. އަހަރުތަކަކަށްފަހު އެޓީމު ފައިނަލަށް ގެންދިޔަ ޓީމުގައި އެ ޒުވާން ކުޅުންތެރިން ދެއްކީ ތަފާތު ހިތްވަރެކެވެ. އެހެންނަމަވެސް ބައެއް ސަޕޯޓަރުންނަށް އެ ޕެނަލްޓީތައް "ހަޖަމެއް" ނުވިއެވެ. ސަކާ ފަދަ ކުޅުންތެރިންގެ ނަސްލާއި، އަސްލަށް ބަލައި، ޒާތީ ދިރިއުޅުމަށް ފުރައްސާރަ ކޮށްފިއެވެ. މެންޗެސްޓާ ޔުނައިޓެޑްގެ ބޭރުގައި ކުރެހިފައިވާ ރަޝްފޯޑުގެ މޫރަލްގައި ކުރަހައި ފުރައްސާރަ ކޮށްފިއެވެ.\nއެ މައްސަލަތައް ހޫނުވެ، އެފްއޭއިން ވަނީ ބަޔާން ނެރެފައެވެ. އަދި ގިނަ ކުޅުންތެރިންތަކެއް ވަނީ އެ ކުޅުންތެރިންގެ ދިފާއުގައި ނުކުމެފައެވެ. ހާއްސަކޮށް ޔުނައިޓެގައި ތިބި ރަޝްފޯޑަށް ލޯބިކުރާ ސަޕޯޓަރުން ވަނީ ކުރަހާފައިވާ ކުރެހުމުގެ މަތީގައި އަޅާފައިވާ ފޮތިގަނޑުގައި ރަޝްފޯޑަށް ހިތްވަރުދީ މެސެޖުތައް ލިޔެފައެވެ. އެއީ ރީތި މަންޒަރެކެވެ. އިންގްލެންޑުން ރަޝްފޯޑު ފަދަ ކުޅުންތެރިންނަށް ލޯބިކުރަން ޖެހެއެވެ. މަދު ސަޕޯޓަރުންތަކެއް އަމަލުތަކުން މުޅި އިނގިރޭސިންނަށް ހުތުރު ނަން ލިބުން އެއީ ދެރަކަމެއްވެސް މެއެވެ. ބުކަޔޯ ސަކާއަކީ ނައިޖީރިއާއަށް އުފަން، ހިޖުރަކުރި އާއިލާއެއްގެ ކުއްޖެއް ނަމަވެސް އޭނާ އިންގްލެންޑް ޖާޒީގައި ދެއްކި ހިތްވަރަށް ސަޕޯޓު ދިނުން ލާޒިމެވެ.\nނަސްލީ ތަފާތުކުރުމަށް ކޮށްފައިވާ ޓުވީޓެއް ---\nރަޝްފޯޑު އޭނާގެ ދިފާއުގައި ބަޔާނެއް ނެރެފައިވާއިރު، މީހުންގެ ރުޅިވެރިކަމަށް އޭނާ ބަދަލު ނުވާނެ ކަމަށް ރަޝްފޯޑު ބުނެފައިވެއެވެ. ޕެނަލްޓީ ނާކާމިޔާބުވުމުން މައާފަށް އެދޭ ކަމަށާއި، އޭނާއަށްވެސް އެއީ ބޮޑު ހިތްދަތިކަމެއް ކަމަށް ރަޝްފޯޑު ބުނެފައިވެއެވެ. އަސަރުގަދަ މެސެޖުގައި ރަޝްފޯޑު ބުނެފައިވަނީ "ޕެނަލްޓީ ޖެހުމަކީ އޭނާއަށް ވާނެ ކަމެއްކަން ކޯޗުވެސް، އޭނާ އަމިއްލައަށްވެސް ގަބޫލުކުރާނެ ކަމަށާއި، ފޯމު ދަށްވެފައި ހުރުމުން ޕެނަލްޓީ ނުވެއްދުނީ ކަމަށްވެސް" ރަޝްފޯޑު ބުނެފައިވެއެވެ.\nކުޅުންތެރިންގެ ދިފާއުގައި ކެޕްޓަން ކޭން ބުނެފައިވަނީ، ހިތްވަރު ގަދަކަން ކުޅުންތެރިން ސާބިތު ކޮށްދީފި ކަމަށާއި، އެކުޅުންތެރިންނަށް ހައްގީ ފުރައްސާރަ ނޫން ކަމަށެވެ. އަދި ފުރައްސާރަ ކުރާ ސަޕޯޓަރުންނަކީ އިންގްލެންޑް ސަޕޯޓަރުން ގޮތުގައި ސިފަ ނުކުރާނެ ކަމަށާއި، އެފަދަ ސަޕޯޓަރުން ބޭނުން ނޫން ކަމަށްވެސް ކޭން ބުނެފައިވެއެވެ.\nފައިނަލް މެޗަށްފަހު އިންގްލެންޑްގެ ބައެއް ސަޕޯޓަރުން އިޓަލީ ސަޕޯޓަރުންގެ ގައިގައި ތަޅައި އަނިޔާކުރި މަންޒަރު ފެނިފައިވެއެވެ. އެތައް "މުޑުދާރު" އަމަލުތަކެއްގެ ތެރެއިން އިންގްލެންޑްގެ ނަން ހުތުރުކޮށްލީ ފިނޑި ސަޕޯޓަރުންތަކެކެވެ. އަމިއްލަ ގައުމުގެ ގައުމީ ޓީމުން ފައިނަލާ ހަމައަށް ދިޔަ ކުޅުންތެރީންނަށް ނަސްލީ ގޮތުން ފުރައްސާރަ ކޮށް، އެޓީމުގެ ހިތްވަރު ދެރަކޮށްލީ އެފަދަ ސަޕޯޓަރުންނެވެ. ފުޓުބޯޅައިގެ ހޯމްއަކީ އިންގްލެންޑްގެ ގޮތުގައި އަމިއްލައަށް އެގައުމުން ސިފަކުރާއިރު، މިއީ ފުޓުބޯޅައިގެ ބައެއް ނޫނެވެ. އެއީ ފުޓުބޯޅައިން ބޭރު އަމަލުތަކެވެ. 2030 ވަނަ އަހަރު ވޯލްޑް ކަޕަށް ގްރޭޓް ބްރިޓަންއިން ބިޑް ކޮށްފައިވާއިރު، އެއީ ކުލަ ނުޖެހޭނެ ހުވަފެނަކަށް ވާން އޮތީ މިފަދަ އަމަލުތަކުންނެވެ. އެއީ އިންގްލެންޑާ މެދު ދުނިޔޭގެ ފުޓުބޯޅަ ސަމާލުވާނެ ކަންކަމެވެ.


Anna mahu umraa verinnah haramfulhu hulhuvaalan ninmaifi\nއަންނަމަހު އުމްރާވެރިންނަށް ހަރަމްފުޅު ހުޅުވާލަނީ---\nމުޅި ދުނިޔެއަށް ކުރިމަތިވި ކޮވިޑް-19 ގެ ބަލިމަޑުކަމާއި ގުޅިގެން އުމްރާގެ އަޅުކަމަށް ދެ ހަރަމަށް ޒިޔާރަތްކުރުން މެދުކަނޑާލާފައި އޮތުމަށް ފަހު އަންނަ މަހު4ގައި އެ ފުރުސަތު އަލުން ހުޅުވާލަން ސައުދީ އަރަބިއްޔާ އިން ނިންމައިފި އެވެ.\nސައުދީން މި ފުރުސަތު ހުޅުވާލި ނަމަވެސް އެންމެ ފުރަތަމަ ހުއްދަ ދޭނީ ސައޫދީގައި ދިރިއުޅޭ މީހުންނަށް އެކަންޏެެވެ. ނަމަވެސް ނޮވެމްބަރުން ފެށިގެން އެހެން ގައުމުތަކުގެ މީހުން ސައޫދީ އަށް ގޮސް އުމްރާގެ އަޅުކަން ކުރެވޭނެ ކަމަށެވެ.\nއެގޮތުން ފުރަތަަމަ ފޭސްގައި އުމްރާގެ އަޅު ކަމަށް ދުވާލަކު 6،000 މީހުންނަށް ފުރުސަތު ދިނުމަށް ވަނީ ނިންމާފައެވެ. ސައުދީ ސަރުކާރުން ބުނީ ހަރަމްފުޅުގެ 30 އިންސައްތަ ކަމަށެވެ. ސައުދީން ބުނީ ފުރަތަމަ ފޭސްގައި ހަރަމްފުޅަށް ވަދެވޭނީވެސް ހުއްދަ ދެވޭ އުމްރާވެރިންނަށް އެކަނި ކަމަށެވެ.\nދެވަނަ ފޭސްގައި އުމްރާގެ އަޅު ކަމަށް ދުވާލަކު 15،000 މީހުންނަށް ފުރުސަތު ދިނުމަށް ވަނީ ނިންމާފައެވެ. ސައުދީ ސަރުކާރުން ބުނީ ހަރަމްފުޅުގެ 75 އިންސައްތަ ކަމަށެވެ. ދެވަނަ ފޭސްގައި ކަނޑައަޅާފައިވާ ވަކި އަދަދަކަށް ކޮންމެ ނަމާދު ވަގުތަކަށްވެސް ހަރަމްފުޅަށް މީހުން ވައްދާނެއެވެ. އެ ގޮތުން ކޮންމެ ނަމާދު ވަގުތަކަށް 40،000 މީހުންނަށް ފުރުސަތު ދޭނެ އެވެ.\nތިންވަނަ ފޭސްގައި އުމްރާގެ އަޅު ކަމަށް ދުވާލަކު 20،000 މީހުންނަށް ފުރުސަތު ދިނުމަށް ވަނީ ނިންމާފައެވެ. މިއީ އާންމު ހާލަތުގައިވެސް ހުއްދަދޭ އަދަދެވެ. މީގެ އިތުރުން ނަމާދު ވަގުތުތަކުގައި 60،000 މީހުންނަށް ހަރަމްފުޅަށް ވަނުމުގެ ފުރުސަތު ދިނުމަށް ވަނީ ނިންމާފައެވެ.\nކުރިން ހުއްދަ ދޭ މިންވަރަށް 100 ޕަސެންޓް ކެޕޭސިޓީގައި އުމްރާގެ އަޅުކަން ފަށާނީ ކޮވިޑް-19 ނުރައްކަލެއް ނެތް ކަމަށް ކަމާބެހޭ އިދާރާތަކުން ކަނޑައެޅުމުންނެވެ.\nސައުދީގައި ކޮވިޑްގެ ހާލަތު ވަރަށް ބޮޑަށް ގޯސްވި ނަމަވެސް މިހާރު ވަނީ ބަލި ކޮންޓްރޯލް ކުރެވި ބޯޑަރު ބަންދުކޮށްފައި އޮތުމަށް ފަހު ދަތުރުތައް ވެސް އަލުން ފަށައިފަ އެވެ.


1438 vana aharuge council madhaha mubaaraathugai baiverivumuge furusathu hulhuvaalaifi | ކުރިނބީ ކައުންސިލް\n1438 ވަނަ އަހަރުގެ ކައުންސިލް މަދަހަ މުބާރާތުގައި ބައިވެރިވުމުގެ ފުރުޞަތު ހުޅުވާލައިފި\n03/06/2017 08/06/2017 admin\n1438 ވަނަ އަހަރުގެ ރަމަޟާންމަހު ބޭއްވުމަށް ހަމަޖެހިފައިވާ ކައުންސިލް މަދަހަ މުބާރާތުގައި ބައިވެރިވުމުގެ ފުރުޞަތު ހުޅުވާލައިފިއެވެ. މި މުބާރާތަކީ މުޅިރަށަށަ ހުޅުވާލައިގެން ބޭއްވުމަށް ހަމަޖެހިފައިވާ މަދަހަ މުބާރާތެކެވެ.\nމުބާރާތް އޮންނާނީ 24 ޖޫން 2017 ވާ ހޮނިހިރު ދުވަހުއެވެ. ނަން ނޯޓް ކުރުމުގެ އެންމެފަހު ވަގުތަކީ 15 ޖޫން 2017 ވަނަ ދުވަހުގެ އޮފީސް ބަންދުވުމާއި ހަމައަށެވެ. ބައިވެރިން ކިޔުމަށް ބޭނުންވާ މަދަހަ (ލިޔެފައި) ކައުންސިލާއި ހަވާލުކުރަންޖެހޭނެއެވެ. ބައިވެރިން ކިޔަން ބޭނުންވާ މަދަހަ ކައުންސިލާއި ހަވާލުކުރަންޖެހޭ އެންމެ ފަހު ތާރީޚަކީ 20 ޖޫން 2017 އެވެ.\nނަން ނޯޓް ކުރުމަށް ދުރުވާއިރު އައި.ޑީ.ކާޑު ހިފައިގެން ދުރުވަން ހަނދުމަފުޅުކޮށް އަރުވަމެވެ. މި މުބާރާތަށް އިނާމް ހުށަހަޅަން ބޭނުންވާ ފަރާތްތަކަށް 15 ޖޫން 2017 ގެ ނިޔަލަށް ފުރުޞަތު ހުޅުވާލެވިފައިވާނެއެވެ.\n← އިންތިޚާބީ ކައުންސިލަރުންނާއެކު އިންތިޤާލީ ކޮމެޓީގެ ބައްދަލުވުން ބާއްވައިފި\nހދ.ކުރިނބީ ކައުންސިލަރުން ހުވައިކުރެއްވުމުގެ ދަރުބާރު →


Raajje Tv ge joorimanaa dhekkumah anekkaa ves fund eh hulhuvaifi | Mihaaru\nރާއްޖެ ޓީވީގެ އަބުރު ފަންޑަށް އިބޫ ފައިސާ ހަދިޔާ ކުރައްވަނީ-- ފޮޓޯ: ރާއްޖެ ޓީވީ\nރާއްޖެ ޓީވީގެ2މިލިއަން ރުފިޔާގެ ޖޫރިމަނާ ދެއްކުމަށް ފަންޑެއް ހުޅުވައިފި\n10 އޯގަސްޓް 2018 - 17:43 35 comments\nރާއްޖެޓީވީ ހިންގާ އިމާރާތުގެ ކުރިމަތީގައި ބަހައްޓާފައިވާ ފޮއްޓަށް 500ރ.ގެ ގިނަ ނޫޓުތަކެއް ލެއްވުމަށް ފަހު ވާހަކަ ދައްކަވަމުން އިބޫ ވިދާޅުވީ އެއީ އެއްވެސް އުސޫލެއްގެ މަތިން ކޮށްފައިވާ ޖޫރިމަނާއެއް ނޫން ކަމަށެވެ. ރާއްޖެ ޓީވީއަކީ ދެފުށް ފެންނަ ގޮތަށް ހަބަރުތައް ފަތުރާ ޗެނަލެއް ކަމަށާއި އެ ސްޓޭޝަން ޖޫރިމަނާކޮށްގެން އެ ޓީވީގެ ނޫސްވެރިން ފަހަތަށް ނުޖެހޭނެ ކަމަށް އިބޫ ވިދާޅުވި އެވެ.\n"އަޅުގަނޑުމެން އެންމެން މިތިބީ ރާއްޖެ ޓީވީ އާއެކު. ތިން ލައްކަ، ހަތަރު ލައްކަ، ފަސް ލައްކައިން ޖޫރިމަނާ ކުރިޔަސް އަޅުގަނޑުމެން އެންމެން ނުކުމެ [އެ ފައިސާ ހޯދަން] މަސައްކަތް ކުރާނަން،" ރާއްޖެ ޓީވީ ބޭރުގައި ހުންނަވައި ވާހަކަ ދައްކަވަމުން އިބޫ ވިދާޅުވި އެވެ.\nޖޫރިމަނާ ކުރުމުން ރާއްޖެޓީވީން ނެރުނު ބަޔާން--\nބްރޯޑްކާސްޓިން ކޮމިޝަނަށް ބާރުތަކެއް ދިނީ ވަކި ބަޔަކަށް ފިޔަވަޅު އަޅަން ނޫން ކަމަށާއި އެހެން ނަމަވެސް އެ ކޮމިޝަނުން އާންމުކޮށް ފިޔަވަޅު އަޅަނީ ރާއްޖެ ޓީވީ އަށް އެކަނި ކަމަށް އިބޫ ވިދާޅުވި އެވެ. އަދި މީގެ ކުރިން ވީޓީވީ އާއި ސަންގު ޓީވީ ވެސް ޖޫރިމަނާކޮށްފައިވާ ކަމަށް ވިދާޅުވެ އިބޫ ވަނީ އެ ސްޓޭޝަންތަކުގެ ނޫސްވެރިން ފަހަތަށް ނުޖެހޭނެކަމުގެ ޔަގީންކަން އެބައޮތް ކަމަށް ވިދާޅުވެފަ އެވެ.\nނޫސްވެރިން ތިބެން ޖެހޭނީ އަޅުވެތި ކަމެއްގައި ނޫން ކަމަށާއި މިނިވަން ނޫސްވެރި ކަމަށް ދެވޭ ކޮންމެ ހަމަލާއަކީ ގާނޫނުއަސާސީގެ ބާރު ކަނޑުވާލުމަށް ކުރާ ކަމެއް ކަމަށް ވެސް އިބޫ ވިދާޅުވި އެވެ. އަދި އޭނާގެ ވެރިކަމެއްގައި ނޫސްވެރިންނަށް މިނިވަންކަމާއެކު މަސައްކަތް ކުރުމުގެ ފުރުސަތު ދެއްވާނެ ކަމަށް ވެސް ވިދާޅުވި އެވެ.\nފަންޑު ފޮށި ހުޅުވައި ދެއްވުމަށް ފަހު އިބޫ ވާހަކަ ދައްކަވަނީ-- ފޮޓޯ: މިހާރު\nބްރޯޑްކޮމުން ބުދަ ދުވަހު ރާއްޖެ ޓީވީ ފަސް ވަނަ ފަހަރަށް ޖޫރިމަނާ ކުރީ ކުއްލި ނުރައްކަލުގެ ހާލަތު އިއުލާނުކޮށްފައި ވަނިކޮށް ބޭއްވި މުޒާހަރާއެއްގައި ރައީސް އަބްދުﷲ ޔާމީންގެ އަބުރު ގެއްލޭ ގޮތަށް ދެއްކި ވާހަކަތަކަކާއި ގައުމީ ސަލާމަތަށް ނުރައްކާވާ ފަދަ ވާހަކަތަކެއް ބްރޯޑްކާސްޓްކުރުމުން ކަމަށް އެތަނުން ބުނެ އެވެ.\nއެ ހަފްލާގައި ވާހަކަ ދައްކަވަމުން ރާއްޖެ ޓީވީގެ ސީއޯއޯ ހުސައިން ފިޔާޒު މޫސާ ވިދާޅުވީ ބްރޯޑްކޮމްއިން އެ ސްޓޭޝަން ޖޫރިމަނާއަކީ އަބުރު ގެއްލޭ ނުވަތަ ގައުމީ ސަލާމަތައް ނުރައްކާވާ ވާހަކައެއް ބްރޯޑްކާސްޓްކޮށްގެން ނޫން ކަމަށެވެ. އެ ކޮމިޝަންގެ ބޭނުމަކީ ކުރިއަށް އޮތް ރިޔާސީ އިންތިހާބުގެ ކަވަރޭޖަށް ހުރަސް އެޅުން ކަމަށް ފިޔާޒު ވިދާޅުވި އެވެ.\nފަންޑު ހުޅުވުމުގެ ހަފްލާގައި ފިޔާޒު ވާހަކަ ދައްކަވަނީ-- ފޮޓޯ: މިހާރު\nއަބުރު ގާނޫނުގައިވާ އެންމެ ބޮޑު އަދަދުން ރާއްޖެ ޓީވީ ޖޫރިމަނާ ކޮށްފައިވާއިރު އެކަން ކުރީ ޖަވާބުދާރީވުމަށް އެއްވެސް ފުރުސަތެއް ނުދީ ކަން ވެސް ފިޔާޒު ފާހަގަކުރެއްވި އެވެ.\n"ދެ މިލިއަން ރުފިޔާއިން އަޅުގަނޑުމެން ޖޫރިމަނާ ކުރީ އަނބުރު ގެއްލުނީ ކިހިނެއްކަން، ނުވަތަ ގައުމީ ސަލާމަތަށް ނުރައްކާވީ ކިހިނެއްކަން ސާބިތުކޮށް ނުދީ،" ފިޔާޒު ވިދާޅުވި އެވެ.\nތަޖުރިބާކާރު ނޫސްވެރިޔާ ފިޔާޒު ވިދާޅުވީ އެ ޓީވީން ކުރަމުން އަންނަ މަސައްކަތް ހުއްޓާނުލައި ކުރިއަށް ގެންދާނެ ކަމަށެވެ. އަދި ޖޫރިމަނާގެ ފައިސާ ހޯދުމަށް މުޅި ރާއްޖޭގައި ހަރަކާތްތައް ކުރިއަށް ގެންދާނެ ކަމަށް ވިދާޅުވި އެވެ.\nއިދިކޮޅު ކޯލިޝަންގެ ރަނިން މޭޓް ފައިސަލް ނަސީމް ވަނީ ރާއްޖެ ޓީވީ އަށް ފައިސާ ހޯދައިދޭން ޅ. ހިންނަވަރުގައި ފަންޑު ފޮއްޓެއް ހުޅުއްވައިދެއްވައިފަ އެވެ. މީގެ ކުރިން ރާއްޖެ ޓީވީކޮށްފައިވާ ޖޫރިމަނާތައް ދެއްކުމަށް ވެސް ފަންޑު ފޮށިތައް ބަހައްޓާފައިވާއިރު ގިނަ އަދަދެއްގެ ބަޔަކު ވަނީ އެހީތެރިކަން ފޯރުކޮށްދީފ އެވެ.\nރާއްޖެ ޓީވީ ފަސް ފަހަރަށް ޖޫރިމަނާ ކޮށްފައިވާއިރު އެ ސްޓޭޝަންގެ ނޫސްވެރިން ވަނީ ތަފާތު ސަބަބުތަކާ ހުރެ ކަމަށް ބުނެ ޖަލަށް ވެސް ލައިފަ އެވެ. އަދި އެ ސްޓޭޝަންގައި އަލިފާން ރޯކޮށް ބޮޑެތި ގެއްލުންތަކެއް ވެސް ދީފައިވެ އެވެ.\nއިތުރު ލިޔުންތައް މީޑިއާ ނޫސްވެރިކަން އިދިކޮޅު ފަރާތްތައް މޯލްޑިވްސް ބްރޯޑްކާސްޓިން ކޮމިޝަން ރައީސް އިބްރާހިމް މުހައްމަދު ސޯލިހް ރާއްޖެ ޓީވީ


Sarukaaruge dhuveleegai massalaeh neiy: Minister Mahloof - vNews.mv\nސަރުކާރުގެ ދުވެލީގައި މައްސަލައެއް ނެތް: މިނިސްޓަރު މަހްލޫފް\nރައީސް އިބްރާހީމް މުހައްމަދު ސޯލިހުގެ ސަރުކާރުގެ ދުވެލީގައި މައްސަލައެއް ނެތް ކަމަށް ޔޫތު މިނިސްޓަރު އަހްމަދު މަހްލޫފް ވިދާޅުވެއްޖެ އެެވެ.\nމިނިސްޓަރު މަހްލޫފް މިހެން ވިދާޅުވެފައި މިވަނީ ސަރުކާރުގެ ދުވެލި މަޑުވެ، ރައްޔިތުން މިސަރުކާރާ މެދު ކުރި އުއްމީދުތައް ހަގީގަތަކަށް ވެދާނެ ކަމުގެ ފުރުސަތު ކުޑަކަމަށް ވިދާޅުވެ ސަރުކާރަށް ބައެއް ފަރާތްތަކުން ބޮޑެތި ފާޑުކިޔުންތަކެއް އަމާޒުކުރަމުންދާ ވަގުތެއްގަ އެވެ.\nސަރުކާރަށް ފާޑުކިޔާ ފަރާތްތަކުގެ ތެރޭގައި އެމްޑީޕީގެ ފިކުރަށް ވަރަށް ބޮޑަށް ލޯބިކުރައްވާ ބޭފުޅުން ވެސް ހިމެނެ އެވެ.\nފާޑުކިޔުންތަކަށް ރައްދު ދެއްވަމުން މިނިސްޓަރު މަހްލޫފް ވިދާޅުވީ ރައީސް އިބްރާހީމް މުހައްމަދު ސޯލިހުގެ ސަރުކާރުގައި ފުރަތަމަ 100 ދުވަހު ކުރައްވާނެ ކަމަށް ވައުދުވެވަޑައިގެންނެވި ކަންކަމުގެ ތެރެއިން 93 ޕަސަންޓް މަސައްކަތް ފުރިހަމަކުރެއްވި ކަމަށެވެ.\nމަހްލޫފް ވިދާޅުވީ މިސަރުކާރުގެ ބާކީ ހުރި ވައުދުތަކަކީ ފަސް އަހަރުގެ ތެރޭގައި ކޮށްދިނުމަށް ވައުދުވެފައި ހުރި މަސައްކަތްތަކެއް ކަމަށެވެ. ފަަސް އަހަރުގެ ވައުދުތައް ފުއްދައިދިނުމަށްޓަކައި ކުރަންޖެހޭ ކަންކަން ރާވަމުން ގެންދަވާ ކަމަށާއި އެކަންކަން އިރާދަކުރެއްވިއްޔާ ވާނެ ކަމުގައިވެސް ވިދާޅުވި އެެވި. އަދި ޖުމްލަކޮށް ސަރުކާރުގެ ދުވެލީގައި މައްސަލައެއް ނެތް ކަމަށްވެސް މަހްލޫފް ވަނީ ވިދާޅުވެފަ އެވެ.\nމިސަރުކާރުގެ ފަސް އަހަރުގެ ތެރޭގައި ރައްޔިތުންނާ ގުޅުންހުރި މުހިއްމު ކަންތައްތަކެއް ކޮށްދިނުމަށް ވައުދު ވެފައިވީ ނަމަވެސް މިހާތަނަށް ބޮޑު މަޝްރޫއެއްގެ އެއްވެސް ކަމެއް ސަރުކާރުން އަދި އިއުލާންކޮށްފައެއް ނުވެ އެވެ. އަދި ސަރުކާރުގެ ޚަރަދުތައް ބޮޑުވެ، ތަރައްގީއަށް ކުރެވޭ ހޭދަ ކުޑަ ކަމަށް ބުނެ ބައެއް އާންމުން ގެންދަނީ ސަރުކާރަށް ފާޑުވެސް ކިޔަމުންނެވެ.


MDP Primaryge2Dhaarigaage Foshithah Alun Gunanee - Vaguthu\nރައްޔިތުންގެ މަޖިލީހުގެ އިންތިޚާބުގައި އެމްޑީޕީގެ ފަރާތުން ކުރިމަތިލާނެ ކެންޑިޑޭޓުން ހޮވުމަށް މިދިޔަ ހުކުރުދުވަހު ބޭއްވި ޕްރައިމަރީގެ ދެ ދާއިރާގެ ފޮށިތައް އަލުން ގުނަމަށް ނިންމައިފިއެވެ.\nއެމްޑީޕީން ބުނީ، އެ ވި ޕްރައިމަރީގެ ފަހުން ހުށަހަޅާފައިވާ އަށް ޝަކުވާއެއް ބަލާފައިވާކަމަށެވެ. އަދި ދެ ދާއިރާގެ ފޮށިތައް އަލުން ގުނުމަށާއި، އެއް ދާއިރާއެއްގެ މައްސަލަ އިތުރަށް ބެލުމަށާއި، ފަސް މައްސަލައެއް ބަލާނެތަނެއް ނެތްކަމަށް ޕްރައިމަރީއާގުޅޭ ޝަކުވާ ކޮމިޓީން ނިންމާފައިވާކަމަށެވެ.\nއަލުން ގުނުމަށް ނިންމާފައިވާ ދެ ދާއިރާއަކީ ތިނަދޫ ދެކުނު ދާއިރާ އާއި ހޮޅުދޫ ދާއިރާގެ ފޮށިތެކެވެ.\nއެމްޑީޕީން ބުނީ، ދެ ކެންޑިޑޭޓުންނަށް ލިބުނު ވޯޓުގެ ފަރަގު ނުހަނު ހަނިކަމުން ހޮޅުދޫ ދާއިރާއާއި ތިނަދޫ ދެކުނު ދާއިރާގެ ފޮށިތައް އަލުން ގުނުމަށް ނިންމާފައިވާކަަމަށެވެ.\nއަދި ފުވައްމުލަކު ދެކުނު ދާއިރާގެ ދެ ކެންޑިޑޭޓުންގެ ދެމެދުގައިވާ ފަރަޤަކީ 24 ވޯޓުކަމުގައިވާތީ، ރީރެޖިސްޓްރޭޝަންގެ ކިތައް މައްސަލަ ކެންޑިޑޭޓުން ހުށަހެޅިތޯ ބެލުމަށްފަހު، ގޮތެއް ނިންމުމަށް ކޮމިޓީން ނިންމާފައިވާކަމަށްވެސް އެމްޑީޕީން ބުންޏެވެ.\nމީގެ އިތުުރުން އެ ޕާޓީން ވަނީ ތިން މައްސަލައެއް ބެލުމަށް ތަނެއް ނެތްކަމަށް ކޮމިޓީން ނިންމާފައިވާކަަމަށް ބުނެފައެވެ. އެ ތިން މައްސަލައަކީ ވޯޓުލާން ނުދާމީހުން ވޯޓުލީކަމަށް ބުނާ ކެންދޫ ދާއިރާގެ މައްސަލަ އާއި، ވޯޓުލާން ނުދާމީހުން ވޯޓުލީކަމަށް ބުނާ ކަނޑިތީމު ދާއިރާގެ މައްސަލަ އާއި، ވޯޓު ކަރުދާސް ދެއްކިކަމަށް ބުނާ ފަރެސްމާތޮޑާ ދާއިރާގެ މައްސަލައެވެ.\nޖެނުއަރީ 20, 2019 20:11\nކަލޭނޭ މޑޕ އަކީ މޑޕ ކަން ދަންނާތި\nމަކަރާއި ހީލަތުގެ މަރުކަޒެއް ޕާޓީގެ މެންބަރުންނަށްވެސް އޮޅުވާލާނެ\nޖެނުއަރީ 20, 2019 22:13\nރިޔާސީ އިންތިޚާބުގެ ނަތީޖާގައި މައްސަލަ އުޅޭކަން އެނގުނީމާވެސް ވޯޓުފޮށިތައް އަލުން ގުނާގޮތައް ހަމަ ނުޖެއްސީ ކީއްވެ؟ އުޞޫލުތަކާ ޚިލާފަށް އީސީން ވޯޓު ކަރުދާސްތައް ނައްތާލީމާވެސް ތިމަންމެންނަށް ލިބުނު މޮޅެއްވީމާ އަނގައިން ޗުއްޕުވެސް ނުބުނެ މޮޅުކާލައިގެން ތިބީކީއްވެ؟


ސީރިޔާގެ ވެރިރަށުގައި ވަރުގަދައަށް ހަނގުރާމަކުރަނީ\nސީރިޔާގެ ވެރިރަށް ދިމިޝްގުގެ އިރުމަތީ ސަރަހައްދުގައި ހަނގުރާމަވެރިން ކުއްލިއަކަށް އިއްޔެ ދިން ހަމަލާތަކާ އެކު ވަރުގަދަ އަށް ހަނގުރާމަ ހިނގަމުން އެބަ ދެ އެވެ.\nސީރިއާގެ ޖަލުތަކުގައި ވަނީ އެތައް ބަޔަކު ދަންޖައްސާފައި\nލަންޑަން (ފެބްރުއަރީ 7) - ސީރިއާގެ ޖަލުތަކުގައި 13،000 އަށް ވުރެ ގިނަ މީހުން މަރާފައިވާ ކަމަށް އެމްނެސްޓީ އިންޓަނޭޝަނަލް އިން ބުނެފި އެވެ.\nFebruary 02, 2017 7\nފަސް ގައުމެއްގެ މީހުން ކުވޭތަށް އެތެރެވުން މަނާކުރަނީ\nކުވޭތު ސިޓީ (ފެބްރުއަރީ 2) - ފަސް ގައުމެއްގެ މީހުންނަށް ވިސާ ދޫކުރުން ކުވޭތުން ވަގުތީ ގޮތުން ހުއްޓާލައިފި އެވެ.\nސުލްހައިގެ ވާހަކަތަކުގެ ފުރަތަމަ ދުވަސް ނާކާމިޔާބު\nއެސްޓާނާ (ޖެނުއަރީ 24) - ސީރިއާގެ ސުލްހައިގެ ވާހަކަތައް ފެށި ފުރަތަމަ ދުވަހު ވެސް ކުރިއެރުމެއް ނުލިބި ނާކާމިޔާބުވެގެން ނިމިއްޖެ އެވެ.\nމޫސަލް ހިފުމުގެ ހަނގުރާމައިގެ ދެ ވަނަ ފޭސް ފަށައިފި\nބަޣުދާދު (ޑިސެމްބަރު 29) - އިސްލާމިކް ސްޓޭޓް (އައިއެސް) ގެ ބާރުގެ ދަށުން އިރާގުގެ މޫސަލް ހިފުމުގެ ހަނގުރާމައިގެ ދެ ވަނަ ފިޔަވަހި މިއަދު ފަށާފައިވާ ކަމަށް ސިފައިންގެ އިސް ކޮމާންޑަރަކު ވިދާޅުވެއްޖެ އެވެ.\nދިމިޝްގު (ޑިސެމްބަރު 15) - ސީރިއާގެ ދާޚިލީ ހަނގުރާމަ މާޗް 2011 ގައި ފެށި މަހުން މިހާތަނަށް 312،000 މީހުން މަރުވެފައިވާ ކަމަށް މޮނިޓާރިން ޖަމާއަތަކުން ބުނެފި އެވެ.\nދިމިޝްގު (ޑިސެމްބަރު 15) - ސީރިއާގެ ހަލަބު ސިޓީގެ އިރުމަތީގެ ހިސާބުތައް ސިފަ ވަނީ "ޖަނަވާރުން ކަތިލާ ގެތަކެއްގެ" ގޮތުގައި ކަމަށް އެ ސަރަހައްދުގައި ދިރިއުޅޭ ބައެއް މީހުން ބުނެފި އެވެ.\nދިމިޝްގު (ޑިސެމްބަރު 8) - ހަލަބު ސިޓީގެ ކާމިޔާބީ އަކީ ސީރިއާގެ ފަސް އަހަރުވީ މަދަނީ ހަނގުރާމަ ހުއްޓުމަކަށް ގެނައުމަށް ކުރިއަށް އަޅާ މުހިންމު ފިޔަވަޅެއް ކަމަށް ރައީސް ބައްޝާރުލް...


Raiveribyge jihaaduge fethun: Aadhaige hivvareh noon!\nރައިވެރިބޭގެ ޖިހާދުގެ ފެތުން؛ އާދައިގެ ހިތްވަރެއް ނޫން!\n"އެންމެ އުފާވީ ފެތުން ނިންމާލެވުނީމަ. ވަރަށް ވަރުބަލިވި، އެކަމަކު ހިތްވަރު ލިބުނީ ގައުމީ ރޫހުން،" ކުރީގެ މަޝްހޫރު ވޮލީ ކުޅުންތެރިޔާ އިސްމާއިލް ރިފާއު (ޗިޗޫ) ރޭސް ނިންމުމަށް ފަހު ބުންޏެވެ.\nވިލިމާލެއިން މާލެ އަށް މިއަދު ބޭއްވި ތާރީހީ ފެތުން ވެގެން ދަނީ ވަރަށް ކާމިޔާބު ހަރަކާތެއްގެ ގޮތުގަ އެވެ. ރާއްޖޭގެ މިނިވަން ކަމަށް 50 އަހަރު ފުރުމާ ދިމާކޮށް ބޭއްވި ފެތުމުގައި 2000 އަށްވުރެ ގިނަ މީހުން ބައިވެރިވި އެވެ. އޭގެތެރޭގައި ވަރަށް ގިނަ ކުޑަކުދިން ވެސް ހިމެނެ އެވެ.\nގާތްގަނޑަކަށް 1.6 ކިލޯ މީޓަރުގެ ދިގު މި ފެތުމުގައި ބައިވެރިވެ ގިނަ މީހުން މީގެ ކުރިން ދުވަހަކު ވެސް މިވަރުގެ ދިގު ފެތުމެއް ފުރިހަމަކޮށްފައެއް ނުވެ އެވެ. މިކަހަލަ ތަޖުރިބާއެއް ނުކުރެ އެވެ. އެހެންކަމުން މި ފެތުން ވެގެން ދިޔައީ ގިނަ ބަޔަކަށް ލިބިގެން ދިޔަ ބޮޑު ކާމިޔާބަކަށެވެ.\n"ދުވަހަކު ވެސް މިވަރުގެ ދިގު ފެތުމެއްގައި ބައިވެރިއެއް ނުވަން. އޮއިވަރު ވަރަށް ބާރު. އެކަމަކު ހިތްވަރު ކުރިން. އެހެންވެ މި ނިންމުމީ،" ފެތުމުގައި ބައިވެރިވި ޒުވާނަކު ބުންޏެވެ.\nމިނިވަން ކަމަށް ބައި ގަރުނު ފުރުމާ ދިމާކޮށް ކުރިއަށް ގެންދާ ހަރަކާތްތަކުގެ ތެރޭގައި ހިމެނޭ މި ފެތުމުގައި ނައިބް ރައީސް މުހައްމަދު ޖަމީލާއި ހޯމް މިނިސްޓަރު އުމަރު ނަސީރު އަދި ޔޫތު މިނިސްޓަރު މުހައްމަދު މަލީހު ބައިވެރިވެވަޑައި ގަތެވެ.\nމި ފެތުމުގައި ގިނަ ބަޔަކު ބައިވެރިވުމުން އެނގިގެން ދަނީ ގައުމަށް ބޭނުން ޖެހިއްޖެ ހާލަތެއްގައި ގުރުބާން ވާން ތައްޔާރަށް ތިބި ބަޔަކު ތިބި ގައުމެއް ކަމެވެ. އަދި ދުޅަހެޔޮ ސިއްހަތެއްގައި ތިބުމަށްވެސް އިސްކަން ދޭނެ ކަމެވެ.\n"އަޅުގަނޑުމެންގެ ރާއްޖެއަކީ ސިއްހަތަށް ބޮޑު ހޭދައެއް ކުރާ ގައުމެއް. މިފަދަ ކަންތައްތަކަކީ ދުޅަހެޔޮ ހަރަކާތް ތަކަށް އިސްކަން ދޭ ކަންތައް ތަކެއް،" ނައިބް ރައީސް ޖަމީލު ވިދާޅުވި އެވެ.\nނައިބް ރައީސް ވިދާޅުވީ ރާއްޖޭގެ ރައްތައް ވަށައިގެން އޮތީ ކަނޑު ކަމަށް ވާއިރު މި ކަނޑުތަކުގެ ބޭނުން އެންމެ ރަނގަޅު ގޮތުގައި ހިފަން ޖެހޭ ކަމަށެވެ.\n"އަޅުގަނޑުމެން ވިސްނަންވީ ކުރާ އަޅުކަމެކޭ އެއްފަދައިން ހަށިގަނޑު ބެލެހެއްޓުމަކީ ހަވަނަ ރުކުން ކަމުގައި،" ޖަމީލް ވިދާޅުވި އެވެ.\nޔޫތު މިނިސްޓަރު މުހައްމަދު މަލީހު ވިދާޅުވީ މި ފެތުމުގައި ގިނަ ޒުވާނުން ބައިވެރިވެ، ކާމިޔާބު ކުރުމުން ދައްކުވައިދެނީ ދިވެހިން ނުކުމެއްޖެ ކޮންމެ ކަމެއް ކުރާނެކަން ކަމަށެވެ.\n"މި މަސައްކަތް ނިމިގެން ދިޔައީ ވަރަށް ގުޅިގެން ގައުމީ ރޫހުގައި. ވަރަށް ރަނގަޅު ޓީމް ރޫހަކާއިއެކުގައި،" އަލިރަސްގެފާނުގެ ޖިހާދުގައި ވިލިނގިލީ ރައިވެރިބޭ ބައިވެރިވާން ފަތާފައި މާލެ އެރުން ސިފަކޮށްދޭ ފެތުމާ ބެހޭ ގޮތުން މަލީހު ވިދާޅުވި އެވެ.


Grande ah2red card, Green ah2landu ge molheh\nގުރާންޑޭގެ ވިޖުދާން އަށް ރަތް ކާޑު ދައްކަނީ\nދިވެހި ޕްރިމިއާ ލީގްގައި ދަ ގުރާންޑޭ އަށް ދެ ރަތް ކާޑު ދައްކި މެޗުގައި 2-0 ން އެ ޓީމުގެ މައްޗަށް ކުލަބު ގުރީން ސްޓްރީޓްސް އިން ކާމިޔާބު ހޯދައިފި އެވެ.\nފުރަތަމަ ހާފުގައި ގުރާންޑޭ އަހްމަދު ވިޖުދާން (ވިޖޫ) އާއި އަލީ އިފާޒު (އިފައްޓޭ) އަށް ވަނީ ރަތް ކާޑުދައްކައި ދަނޑުން ފޮނުވާލާފަ އެވެ. ވިޖުދާންއަށް މެޗުގެ 13 ވަނަ މިނެޓްގައި ރަތް ކާޑު ދެއްކީ، ގުރީންގެ އަންސަރު އިބްރާހިމް (އަންކޮ) އަށް ހުސްކޮށް ލިބުނު ބޯޅަ ތަނަވަސްކޮށްލާފައި އޭރިއާ ތެރެއަށް ވަންނަން އުޅުމުން އުޅުން ކުރި ފައުލާ ގުޅިގެންނެވެ.\nވިޖުދާން ވަނީ ފަހަތުން އައިސް އަންސަރުގެ ގައިގައި ހިފަހައްޓައި އޭނާ ވައްޓާލާފަ އެވެ. ލާސްޓް މޭންގެ ގޮތުގައި ލަނޑު ޖަހަން ލިބުނު ފުރުސަތެއްގައި ފައުލު ކުރި ކަމަށް ބަލައި މެޗުގެ ރެފްރީ ހުސައިން ޒަހީރު ވަނީ ވިޖުދާންއަށް ވަގުތުން ރަތް ކާޑު ދައްކާފަ އެވެ.\nމެޗުގައި ގުރީން އިން ވަނީ 33 ވަނަ މިނެޓްގައި އެ ޓީމުގެ ފުރަތަމަ ލަނޑު ކާމިޔާބު ކޮށްފަ އެވެ. އަބްދުﷲ ޔާމީން (ޔާން) އަށް އޭރިއާގެ އަރިމަތިން ލިބުނު ބޯޅަ ކޮންޓްރޯލް ކޮށްލައި އޭނާ ބޯޅަ ނަގައިދިނީ އޭރިއާގެ ތެރޭގައި ހަަސަން ނަޒީމް (ޗޯޓް) އާއި އަންސަރު ވެސް ހުރުމުންނެވެ. ޔާން ނަގައިދިން ބޯޅަ ޗޯޓްއަށް ލިބުނީ ބޯޅަ ދިފާއު ކުރަން ގުރާންޑޭގެ ޑިފެންޑަރުންނަށް ފުރުސަތުވެސް ލިބިފައ ވަނިކޮށެވެ. އެހެންނަމަވެސް އެ ޓީމުގެ ދެ ޑިފެންޑަރުންގެ ފައިގައިވެސް ބޯޅަ ލައްވައި ނުލައި ބޯޅަ ޗޯޓް ލިބިގަތެވެ. ދަ ގުރާންޑޭގެ ޑިފެންޑަރުން ކައިރިން ނައްޓާލާފައި އޭނާ ފޮނުވާލީ ގޯލްގެ މަތީ ކަނަށެވެ.\nއިފައްޓޭއަށް ރަތް ކާޑު ދެއްކީ، ހިތްހަމަ ނުޖެހިގެން ރެފްރީ އާ ދިމާލަށް ބުނި އެއްޗަކުންނެވެ. ގުރާންޑޭގެ ކުޅުންތެރިން ހިތްހަމަ ނުޖެހުނީ، އެ ޓީމުގެ އޭރިއާގެ ބޭރުން ލިބުނު ހިލޭ ޖެހުމެއް ގުރީންގެ ޔާން ރެފްރީ ކަށިގަނޑު ނުފެނިސް ބޯޅަ ފޮނުވާލުމުން، ރެފްރީ އަކަމާ މެދު އެހެން ގޮތަކަށް އަމަލު ނުކުރުމުންނެވެ. ޔާން ބޯޅަ ފޮނުވާލިއރު ގުރާންޑޭގެ ކީޕަރު އިޔާން ވެސް ހުރީ ފާރެއްހެން އެތުރިގެން ތިބި ކުޅުންތެރިން ތަރުތީބު ކުރަން އިރުޝާދު ދޭން ގޯލްގެ ދަނޑި ކައިރީގަ އެވެ. ގުރާންޑޭގެ ކީޕަރާއި ކުޅުންތެރިން ތައްޔާރު ނުވަނީސް ބޯޅަ ފޮނުވާލުމުން، އެ ޓީމުގެ ކުޅުންތެރިން ވަރަށް ބޮޑަށް ހިތްހަމަ ނުޖެހުނެވެ. އެ ހިތްހަމަ ނުޖެހުމުގެ ތެރޭގައި އިފައްޓޭ ރެފްރީ އާ ދިމާލަށް ބުނ އެއްޗަކުން އޭނާއަށް ރަތް ކާޑު ދެއްކި އެވެ.\nގުރާންޑޭގެ ކުޅުންތެރިން ރެފްރީގެ ނިންމުމާ މެދު ހިތްހަމަ ނުޖެހި ޝަކުވާ ކުރަން ފެށި އެވެ. ކުޅުން އަލުން ފަށަން އެންގުމުންވެސް ގުރާންޑޭގެ ކުޅުންތެރިން ދިޔައީ ހިތްހަމަ ނުޖެހުން ފާޅު ކުރަމުންނެވެ. ކުޅުން ފެށުމަށް ތަކުރާރުކޮށް ރެފްރީ އެންގި އެވެ. ނަމަވެސް ގުރާންޑޭގެ ކުޅުންތެރިން ހިތްހަމަ ނުޖެހުންތައް ހުއްޓމެއް ނެތި ފާޅު ކުރަން ފެށުމުން ރެފްރީ ދަނޑުން ފައިބާންވެސް އުޅުނެވެ. އެ ޓީމުގެ ކުޅުންތެރިން ކޮންޓްރޯލް ވީ، ޓީމު ހަމަޖެހުމަށް، ކޯޗް އިސްމާއީލް މަހްުފޫޒު އިރުޝާދު ދޭން ފެށުމުން\nދެ ވަނަ ހާފުގައި ނުވަ ކުޅުންތެރިންނާ އެކު ގުރާންޑޭ ކުޅެން ޖެހުނުނަމަވެސް އެ ޓީމުގެ މައްޗަށް ތަފާތު ނަތީޖާއެއް ގުރީންއަކަށް ނުނެރެވުނެވެ. އެ ޓީމުގެ ދެ ވަނަ ލަނޑު 79 ވަނަ މިނެޓްގައި ކާމިޔާބު ކުރީ މުހައްމަދު ރިޝްވާން (ފުކޭ) އެވެ.\nދިވެހި ޕްރެމިއާ ލީގް ދަ ގްރާންޑޭ ސްޕޯޓްސް ކްލަބް\nގުރާންޑޭގެ ބަލިކޮށް ގުރީން އިތުބާރު ހޯދައިފި\nއުބައިދާގެ ހެޓްރިކުން ގްރާންޑޭއިން ގްރީންއާ ކައިރިއައް


BREAKING: Flat Hahggu Kamah Bune Ihthijaaj Kuri Faraai Thakuge Geygeyah Nasheed Ziyaaraii Kurahvvanee - Vaguthu\nމުޒާހަރާ ކުރި ފަރާތްތައް ކައިރިއަށް ނަޝީދު ވަޑައިގަންނަވަނީ - ފޮޓޯ: ދިޔަރެސް\nފްލެޓް ހައްގު ކަމަށް ބުނެ ރައްޔިތުންގެ މަޖިލީސް އިދާރާ ބޭރުގައި އިހްތިޖާޖް ކުރި ފަރާތްތަކާއި ބައްދަލު ކުރުމަށްފަހު އެ ފަރާތްތަކުގެ ގޭގެއަށް ޒިޔާރާތް ކުރުމަށް ރައްޔިތުން މަޖިލީހުގެ ރައީސް މުހައްމަދު ނަޝީދު ނިންމަވައިފިއެވެ.\nމިއަދު އޮތް ރައްޔިތުންގެ މަޖިލިހުގެ ޤައުމީ ތަރައްޤީއާއި ތަރިކައިގެ ކޮމިޓީގެ ބައްދަލުވުމަށް ވަނުމަށް ދިޔަ އާންމުން އެ ކޮމިޓީއަށް ނުވެއްދުމުން އިހުތިޖާޖުކުރަން ފެށުމާއެކު ރައީސް ނަޝީދު ވަނީ އެ ސަރަހައްދަށް ވަޑައިގެން އެމީހުންނާއި ވާހަކަދެއްކެވުމަށްފަހު، އެ އެންމެން ގޮވައިގެން މަޖިލިހަށް ވަޑައިގެންފިއެވެ.\nއެގޮތުން އިހްތިޖާޖްގެ ބައިވެރިން ވަނީ އެ ފަރާތްތަކަށް ފްލެޓް ނުލިބުމުން އެކަމުގެ ކަންބޮޑުވުން ފާޅުކުރައްވާފައެވެ. އަދި ދިރިއުޅުމުގެ ހާލަތު ރައީސް ނާޝީދަށް ކިޔާދީފައެވެ. އެ ފަރާތްތަކުގެ ވާހަކަތައް ވަކި ވަކިން އަޑު އެއްސެވުމަށްފަހު ރައީސް ނަޝީދު ވިދާޅުވީ އެ އެންމެންގެ ގޭގެއަށްވެސް ޒިޔާރާތް ކުރައްވާނެ ކަމަށެވެ.\nއަދި އެމީހުން ދިރިއުޅެމުންދާ ހާލަތު ބައްލަވާލުމަށް އަންނަ ހޮނިހިރު ދުވަހުއާއި އާދީއްތަ ދުވަހު އުޅުއްވާނެ ކަމަށް ވިދާޅުވެ އެފަރާތްތަކުގެ އެޑްރެސް ވަނީ ނަންގަވާފައެވެ.\nއިހްތިޖާޖްގެ ބައިވެރިންނާއި ނަޝީދު ބައްދަލު ކުރެއްވީ އިދިކޮޅު ޕީޕީއެމް ޕީއެންސީއަށް ނިސްބަތްވެވަޑައިގަންނަވާ މަޖިލިސް މެންބަރުންނާއެކުއެވެ.\nމިއަދު ރައްޔިތުންގެ މަޖިލިހުގެ ތަރައްޤީއާއި ތަރިކަ ކޮމިޓީއަށް ސަރުކާރުގެ އަދި ދައުލަތުގެ ގިނަ އިދާރާތަކެއް ހާޒިރުކޮށްފައިވަނީ ހިޔާ ފުލެޓު ލިސްޓު އެކުލަވައިލުމާއި ގުޅިގެން ހުރި ކަންބޮޑުވުންތައް އޮޅުންފިލުވުމަށް އެ ކޮމިޓީގެ މެންބަރު ހޯރަފުށީ ދާއިރާގެ ރައްޔިތުންގެ މަޖިލިސް މެންބަރު އަޙްމަދު ސަލީމް ހުށަހަޅުއްވައިގެންނެވެ.\nހިޔާ ފުލެޓުތަކާ ގުޅިގެން މަޖިލިހުގައި ކުރިއަށް ގެންދާ ކޮމިޓީ ބައްދަލުވުމުގައި މާލެ ސިޓީގެ މޭޔަރާއި ހައުސިން މިނިސްޓަރާއި ފުލެޓު ކޮމިޓީގެ މެންބަރު ޠާހާ ބައިވެރިވެވަޑައިގަންނަވައެވެ.\nމާޗް 4, 2021 14:36\nގިނަމީހުން ހުންނާނެ އެޕާރޓްމަންޓްތައް ކުއްޔަށް ދީފަ\nމާޗް 4, 2021 21:04\nމާޗް 4, 2021 14:39\nމިއުޓް ވެފަ ތޯއްޗެ ހުންނާނީ ޒިޔާރަތް ކުރާއިރު! ރައްޔިތުން ގުނބޯ ހައްދަން އެއުޅެނި އަދިވެސް ރައްޔިތުން ހޭ އަރާކަށް ނުވޭބާ!\nމާޗް 4, 2021 15:00\nކިތަންމެ ވަރަކަށް ނަޝީދު ސްޓަންޓް ޖެއްސިޔަސް އިންތިޙާބުން ދެންފަހަރަކު ވާނީ ބަލި. ހަމަ އޭނަ މަސައްކަތް ކުރާވަރަކަށް އިދިކޮޅަށްވެސް މަސައްކަތް ކުރެވޭނެ. މާ ލަސްތަކެއްނުވެ ދިވެހި ރައްޔިތުންނަށް ހާޤީޤީ ޙުދުމުޙުތާރު މީހުން ފެންނާނެ ބަލިވާން ފެށީމަ\nމާޗް 4, 2021 15:03\nބުއްޅަބެ ކާކުކަން މިހާރު ވަރަށް ސާފު ރަށްޔަތުމީހާއަށް.\nމާޗް 4, 2021 15:15\nސާބަހޭ ނަސީދޫ. ޔާމީނަށް ތިޔަހެން ހެދީމަ ލައްކަ އަސަރުކުރާނެ. ލޯކަލް ކައުންސިލް އިންތިހާބު ޢެން ޑީ ޕީ 100 ކަ އިން ނިންމާނެ\nމާޗް 4, 2021 15:18\nތިޔަ ފްލެޓް ނުލިބުނު މީހުން ގެ ތެރޭގައި ފޭކްޖައްސާ މީހުން ގިނަވާނީ\nމާޗް 4, 2021 15:53\nއިންތިޚާބުން ވާނެގޮތެއް އެނގޭނީ އިންތިޚާބުގެ ނަތީޖާ ލިބުނީމަ\nމާޗް 4, 2021 16:42\nއިންތިޚާބު އަންނަނީ ވޯޓުހޯދަންއަންނީ އަންނާނެޔޭ އަންނާނެޔޭ މިގޭދޮށައްއަންނާ ނެއޭ އުޑުގައިހުރިތަރިތައްވެސް ގެންނާނެއޭ ގޭބަދިގޭ އުދުނުގައި ކައްކާވެސް ދޭނެޔޭ. ރޮށިދަމާ ފިހެވެސްދެނެޔޭ. ލޮބުވެތި ރައްޔިތުންނޭ ނަމަނަމަމިކަލޭގެ ބަހަށްނުހެއްލެއްޗެވެ. ތިޔައީ ހުދުހެދުމެއްލައިގެން ހުރިސީދާ މުނާފިގެކެވެ. ދެވަނަފަހަރައް މިކަލޭގެބަހައްނުހެއްލެއްޗެވެ އިންތިޚާބު ނިމުނީމާ ހައެތިހަމަވީއެވެ\nމާޗް 4, 2021 17:30\nއެއީ ސިޔާސީ ސްޓަންޓެއް .ބޭނުމަކީ ވޯޓު ކާލަން ރައްޔިތުންގެ ބޯ ކާލުން އެހެންވެ ލިޔުމަށް އިހްތިރާމޭ ކިޔާފަ އަނދުންއެޅުވީ.މިކަހަލަ ސިޔާސީ ޗައްކަރުތަކަށް ފިސާރި ރައްޔިތުން ހޭލައި ތިބެންވާނެ.މީނާ ގެ ސިޔާސަތަކީ ރައްޔިތުން ގުނބޯ ހައްދައިގެން ވޯޓު ހޯދުން.\nމާޗް 4, 2021 18:19\nމިސްޓަރ ސްޓަންޓް މޭން. ފިތުނަ އުފައްދަން އުޅޭ މީހެއް\nމާޗް 4, 2021 18:36\nކެނެރީގޭ ނަސީދަކީ ހަނަ ފައްކާ ހިޔަޅެއް މުޅިން ރައްޔިތުންގެ ބޮލަށް ޗިޕުޖަހާނީ ހިތްތިރިކަމުން އޭނާގެ ހިތް އިންނަނީ ކަކުލު ހުޅުގައި\nމާޗް 4, 2021 20:09\nހިތްތިރި ކަމުން އަންނިގެ ހިތް އިންނަނީ ފައިގެ ބޮޑު އިނގިލީގެ ކޮޅުގަ... ހިތްތިރި ގޮލައެކޭ\nމާޗް 4, 2021 18:44\nމި މަކަރުވެރި ހިޔަޅުގެ ދަލުގައި ތިޔަފަރާތްތަކުން ނުޖެހޭތި. ތިޔަ އެންމެ ބޭފުޅުން (ރައްޔިތުން) ކުރެން މިމީހުން ބޭނުންވެގެން މިއުޅެނީ ވޯޓް. ވޯޓް ލިބުމާއެކު ވައުދު އުވާލާނެ.\nމާޗް 4, 2021 18:48\nފްލެޓް ފޭރިގަތްބަޔަކު ފްލެޓް ދޭނެތަ. ދުނިޔެވެސް މަކަރުނަ ފޯކޮށްގެން ކައި ހުސްކޮށްލާނެ.\nބޮޑު ފޭކެއް އެއީ\nމާޗް 4, 2021 19:12\nވޯޓު ހޯދަންވީމަ ކޮންމެފަދަ ކަމެއްވެސް ކޮއްފާނެ މިސޮރު.\nމާޗް 4, 2021 19:20\nދިވެހިންގެ ޤަމާރު ކަމާއެވެ. މި ނަޝީދުގެ އަވާގަ ޖެހޭމީހުން ހާދަ ގިނައޭ\nއިންތިހާބެއް ކުރިމަތީ އޮތީމަ މީނަ ކުރާނެ ހުރިހާކަމެއްވެސް\nމާޗް 4, 2021 20:04\nއޭ ނަޝީދު!!! ކަލޯ ކޮންމެހެން މި ސަރުކާރުން ނެއްޓެން އުޅޭނެ ކަމެއްނެތް. !!! މިކަމުގައި ކުރީ ސަރުކާރޭ ކިޔައިގެން ، ލަސްތަކޭ ކިޔައިގެން ކޮންމެހެން ޒިންމާތަކުން ރެކިގެން އިބޫ ބޮލަށް ކަނޑާލާނެ ކަމެއްނެތް. ރައީސް ޔާމީނު ދައުލަތް ހިންގި ސްޕީޑުގައި އެމްޑީޕީ އަކަށް ދައުލަތެއް ނުހިންގޭނޭ ކިޔާފަ އިސްތިއުފާދީފަ ވިލާތަށް ނައްޓާލިއްޔާ ދިވެހިންނަށް މާ ބޮލަށް ފަސޭހަވާނެ.\nމާޗް 4, 2021 21:37\nމާލޭ ސިޓީ މޭޔަރު ކައިރީ އަހާބަލަ ކީއްވެހޭ ތިޔަ ސިޓީ ކައުންސިލަށް 06 ފްލެޓް ލިބުނު އިރުވެސް މަޑުން ތިޔަހުރީ، މުވައްޒަފުން ބައްދަލުކޮށް ޝަކުވާ ހުށަހެޅީމާ ވިދާޅުވީ އެއީ މުއިޒު ކުރެއްވިކަމެކޭ،؟؟ ބަލަގަ މުއިޒު ރަނގަޅު ނުވީމަ ދޯ ސިޓީ ކައުންސިލު މުވައއްޒަފުން އެމްޑީޕީ މަޖުލިސްމެންބަރުން ނަށްވޯޓުލާ މަޖުލިސް ކާމިޔާބުކޮށް ދިނީ ،\nހުވާ ދެން އަހަރުން ނުހެއްދޭނެ . އެއޮތީ ފީވަކު ރަމިޒަށް 20 ޕޮއިންޓް ލިބިގެން ފްލެޓް ލިބިފައި. ދެން ހުރި ޑީޑީޖީއަށް ވެސް ފްލެޓް ލިބިފައި. ދެން އުޅޭނެތަ ވެރިން ވެރިން އެހެން މުވައްޒަފުންގެ ހައްޤުތައް ހޯދަދޭން. ކޮބާހޭ މަގޭ ފްލެޓް ގޮވާނަން، ހަމަ ގޮވާނަން،\nމާޗް 4, 2021 22:32\nސްޓަންޓް. މީނާ އައީމާ އަހާ ކޮބާހޭ ދިރުވާލި ފުލެޓުތައް ކޮބާހޭ ބޭރު އެކައުންޓުތަކަށް ފޮނުވާހާ ޑޮލަރު ބައިވަރު\nމާޗް 4, 2021 23:26\nމީ ކާކުތަ؟އަސިވެސް ފޮނުވާލަން ވީނު ރާއްޖެއިން ބޭރަށް.. ދެން ކިތަންމެ ވަރަކަށް ރައްޔިތުންގެ ބޯ ކާލަން އުޅުނަސް ދެން ވަނީ ބަލި!!! ކޮންމެސް ހިޔަޅު ރޭވުމެއްގައި ސަހަލު ކަމަކު ނޫނީ ތި ކަލޭގެ ފާޅެއް ނުވާނެ !!!!\nމާޗް 4, 2021 23:30\nމިއަދު މަޖިލީހަށް ބައްދަލުކުރަން ވެއްދީ އޭނާގެ ކައުންސިލް އިންތިހާބަށް ވައިޖަހަން ވެގެން ތީ ޔަހޫދީ މަކަރެއް އިންސާފެއްނެތި ޔާމީނަށްކުރާވަރު ދެކިބަލަ\nމާޗް 5, 2021 00:06\nފްލެޓް ތަކެއްގެ ބިންގާ އެޅުމަށްފަހު އިންތިޚާބައް ބޯމަތިވީމާ އެއެއް މިއެއް ނުބަލާ އެތައްހާސް ބަޔަކަށް ފްލެޓް ލިބުނު ކަމުގެ ލިޔުން ހަވާލު ކުރީމާ އެމީހުންނަށް އިތުބާރު ކުރާ މީހުންގެ ގަމާރުކަން ވަކި ކުޑަހެއްޔެވެ. ވެރިކަން ލިބުނުނަމަ ތިޔަ ލިސްޓްތައް ބޭކާރުވެ ފްލެޓްތައް ލިބެނީ ހަމަ ލިބޭމީހުންނަށެވެ.\nމާޗް 5, 2021 01:52\nއަނެއްކާ ދޮގުހަދައިގެން ހައްލާލައިގެން ވޯޓް ހޯދަންތޯ ސާބަހޭ ދަރިޔާ ލަދެއް ނުގަންނަ ބަޔަކު ކޮންމެ ފަދަ ކަމެއްވެސް ކޮއްފާނޭ މުސްކުޅިން ބުނެ އުޅޭ މިނުވާނެ ދޮގަކައް


Anna Aharah Lafaa Kuraa Budget 35 Billion Ga - Vaguthu\nއަންނަ އަހަރަށް ލަފާ ކުރާ ބަޖެޓު 35 ބިލިއަންގައި\nއަންނަ އަހަރަށް ލަފާކޮށް ގާތްގަނޑަކަށް 35 ބިލިއަން ރުފިޔާގެ ބަޖެޓެއް ހުށަހަޅަން ފިނޭންސް މިނިސްޓްރީން ނިންމައިފިއެވެ.\nފިނޭންސް މިނިސްޓްރީގެ އޮފިޝަލަކު މިއަދު ވިދާޅުވީ އަންނަ އަހަރަށް ލަފާކޮށް ހުށަހަޅާ ބަޖެޓު މި މަސް ނިމުމުގެ ކުރިން ރައްޔިތުންގެ މަޖިލިހަށް ހުށަހަޅުއްވާނެ ކަމަށެވެ. އަދި މިނިސްޓްރީގައި މިހާރު ކުރިއަށްދަނީ ބަޖެޓު އެކުލަވާލުމުގެ ފަހުގެ މަސައްކަތް ކަމަށް އޭނާ ވިދާޅުވިއެވެ.\nގާނޫނުއަސާސީ އާއި ރައްޔިތުންގެ މަޖިލިހުގެ ގަވައިދު ބުނާ ގޮތުން ކުރިއަށް އޮންނަ އަހަރަށް ލަފާ ކުރާ ބަޖެޓު އޮކްޓޫބަރު މަހުގެ 31ގެ ކުރިން ރައްޔިތުންގެ މަޖިލިހަށް ހުށަހަޅަން ޖެހޭނެއެވެ. އަދި ބަޖެޓު ހުށަހަޅަން ޖެހޭނީ ހުރިހާ ތަފްސީލްތަކާ އެކުގައެވެ.\nކޮވިޑް-19 ގެ ސަބަބުން ދައުލަތަށް ލިބޭ އާމްދަނީ ދަށްވުމާ ގުޅިގެން މި އަހަރަށް ރައްޔިތުންގެ މަޖިލީހުން ފާސްކޮށްފައިވާ ބަޖެޓު ރިވައިޒް ކުރުމަށް ފަހު އަލުން ހުށަހަޅާނެ ކަމަށް ފިނޭންސް މިނިސްޓްރީން ކުރިން އޮތީ ހާމަކޮށްފައެވެ.\nމި އަހަރަށް ލަފާކޮށް ރައްޔިތުންގެ މަޖިލިހުން ފާސްކޮށްފައި ވަނީ 37.8 ބިލިއަން ރުފިޔާގެ ބަޖެޓެކެވެ. މި ބަޖެޓުގައި މިއަހަރު އާމްދަނީގެ ގޮތުގައި ގާތްގަނޑަކަށް 30 ބިލިއަން ރުފިޔާ ލިބޭނެ ކަމަށް ލަފާ ކުރިއެވެ. އެކަމަކު، ކޮވިޑް-19 އާ ގުޅިގެން ރާއްޖޭގެ ފަތުރުވެރިކަން ހުއްޓާލަން ޖެހުމާ ގުޅިގެން ރާއްޖެ އަށް ލިބޭ އާމްދަނީގެ ގިނަ ދޮރުތަކެއް ބަންދުވެގެން ދިޔައެވެ.\nމި އަހަރުގެ ބަޖެޓުގެ 6.1 ޕަސެންޓް ޑެފިސިޓް ވާނެ ކަމަށް ބުނެފައިވެއެވެ. ނަމަވެސް ކޮވިޑް-19 އާ ގުޅިގެން މިހާރު އަންދާޒާ ކުރެވޭ ގޮތުގައި މި އަހަރުގެ ބަޖެޓު ޑެފިސިޓް ހުންނާނީ 7.13 ޕަސެންޓާއި 9.22 ޕަސެންޓާ ދެމެދުގައެވެ. އެހެންވެ ބަޖެޓު ފޫބެއްދުމަށް ގާތްގަނޑަކަށް 13 ބިލިއަން ރުފިޔާ އާއި 16 ބިލިއަން ރުފިޔާއާ ދެމެދުގެ އަދަދެއް ހޯދަން ޖެހޭނެއެވެ.\nއޮކްޓޯބަރ 25, 2020 11:57\nސާބަހޭ ހިތްވަރުގަދަ ފިނޭސް މިނިސްޓަރު ބަޖެޓު ޖައްސައިގެން ރީދޫ ބަޔައްބަހާލާ ނަޒާހަތް ތެރިކުދިންް\nއޮކްޓޯބަރ 25, 2020 12:39\nސަފާރީ ކޭހަކީ އަޑު ފެތުރުނުހާ ބޮޑު މައްސަަލައެއް ނޫން ކޮވިޑް ވެންޓިލޭޓަރުން ކުރި ވައްކަން ވެސް އެއީ އެހާ ބޮޑު މައްސަލަ އެއް ނޫނޭ ދެން ކޮވިޑް ތެރޭގައި ހުޅުމާލޭގައި މީސް މީހުންގެ އަމިއްލަ ގޯތީގައި ކޮވިޑް ފެސިލިޓީ ހެދުން އެއީ މާބޮޑު މައްސަލަ އެއް ނޫނޭ ފިނޭންސް މިނިސްޓަރު އަމިއްލަ ވިޔަފާރި ނަމުގައި 81 މިލިއަން ރުފިޔާގެ ދޯނި ފަހަރު މާލެ ސަރަހައްދުން 20 ލަގްޒަރީ އެޕާރޓްމެންޓްސް އޭނާގެ އެކެބަނޑެ ބެއްޔާ މެންގެ ނަމުގައި ގަތުން އެއީ ވެސް ދެން މާބޮޑު މައްސަލަ އެއް ނޫނޭ އެއީ ދެން ކުދި ކުދި ވައްކަން ތަކޭ ބޮޑެތި ވައްކަން ތަކަކީ އެއީ އެމްއެމްޕީއާރުސީގެ ވައްކަންތަކޭ ދޯ...\nއޮކްޓޯބަރ 25, 2020 13:19\nނޮވެމްބަރު ނިމޭއިރު 18 އެއާލައިނަކުން ރާއްޖެއަށް ދަތުރު ކުރާނެ ކަމަށް ޑރ. މައުސޫމު ވިދާޅުވާނަމަ އެއީ މަމެން އުފާ ކުރާ ކަމެކޭ ސިންގަޕޯރ އެއާރލައިންސް އެބަޖެހޭ ރާއްޖެ އަށް ދަތުރު އެސްކިއު ދަތުރު ކުރަން ފެށުމުން ރާއްޖެ އަށް އަންނަ އިންވެސްޓަރުން ވެސް އިތުރު ވާނެއޭ އަދި އެބަޖެހޭ މާލެ ސަރަހައްދުގައި ހުރި ފަޅު ތައް ހިއްކާ އެތަނުން 250 ހާސް އަކަފޫޓްގެ ބްލޮކްސް ތައް ނަގާ އެފަދަ ބްލޮކްސް ތައް ވިއްކަން ބްލޮކެއްގެ ފެށޭ އަގަކީ 1 މިލިއަން ޑޮލަރޭ ނީލަމުގައި ވިއްކާނީއޭ މިކަން ކުރަންވީއޭ...\nއޮކްޓޯބަރ 25, 2020 13:46\nމި އަހަރުގެ 38 ބިލިއަން ދިރުވާލިއިރު މަގޭ މަތިން ނެތް ދޯ ހަދާނެއްވެސް! އަންނަ އަހަރުގެ ބަޖެޓުން މަށަށްވެސް ބައެއް އަޅާން ހަދާންބަހައްޓައްޗޭ!\nއޮކްޓޯބަރ 25, 2020 13:53\nކުރީ ދުވަހަކު ބުނި ބަޖެޓް ފޫބައްދަން އިންޑިޔާއިން ފައިސާ ދިންވާހަކަ. އެވެސް ކައިލީދޯ؟ ނޫނޭ ތިޔަހުރީވާ މޮޅު މާލީވަޒީރެއް.\nއޮކްޓޯބަރ 25, 2020 15:13\nއަންނަ އަހަރަށް ލަފާ ކުރާ ބަޖެޓު 35 ބިލިއަނޭ ނުކިޔާ ޓުރިލަން ކިޔާ.


galehiri: ބަކުރުބޭގެ މެނިފެސްޓޯ - 1\nބަކުރުބޭގެ މެނިފެސްޓޯ - 1\nބަކުރުބެއަކީ އާދަނުގެ ބޭބެއެވެ. ބަކުރުބޭގެ ޢުމުރުގެ ގިނަދުވަހު އޭނާއުޅުއްވީ ސޯމާލިޔާގެ ކުންފުންޏަކުން ދުނިޔޭގެ ކަންކޮޅުތަކަށް "ޒަންޖަބީލްފެން" އުފުލައިދިނުމުގެ ވިޔަފާރިބޯޓެއްގައި ކަމަށް ބަކުރުބެ ބުނުއްވައެވެ. ޒަންޖަބީލް ފެނަކީ އިނގުރާއި ފޮނިތޮއްޓާއި ކާފޫރުތޮޅިއާއި ވޭމުއި އަޅައިގެން ކައްކައިފައިހުންނަ އަރިދަފުސްރޯގާއަށް ބޭނުންކުރާ ފެނެކެވެ. މިފަދަފެނަކީ ދިރިތިބި އިންސާނުންނަށް ނުހަނުބޭނުންތެރި ފެނަކަށްވާތީ މިފެންއުފުލާ ބޯޓްގެ ކައްޕިތާނުންފެށިގެން ހުރިހާ ފަޅުވެރިންނަށް ދާދެން ވަރަށްބޮޑު މުސާރަލިބޭކަމަށް ބަކުރުބެ ބުނުއްވައެވެ. ބަކުރުބެއަކީ އެބޯޓްގެ ޗީފްކުކްގެ ދަށުން އެއްވަނަ ދަރަޖައިގައި މަސައްކަތްކުރައްވާ ބޭކަލަކަށްވީނަމަވެސް ޗީފްކުކްގެ މުސާރައާއި ދާދިއެއްވަރުގެ މުސާރައެއް ބަކުރުބެއަށް ލިބިލައްވާތީވެ ބަކުރުބެއަކީ އޭނާގެ އުފަންރަށުގައި ނަންހުރި އަދި ކަންހުރި ބޮޑެތީންގެތެރެއިން ބޭކަލެކެވެ. ބަނިޔާދަންކަމާއި މަޑުމޮޅިކަމުގެ ދެކޮޅު އެއްވަރަށް ޙިއްޞާކުރެއްވުމާއި ރުޅިދުރުވާހިނދު އޭގެ އަނެއްކޮޅަށްވުރެ މިކޮޅު ޚިޔާރުކުރެއްވުމަކީ ބަކުރުބޭގެ އޮމާންޚަޞީލަތެވެ.\nމިދިޔަ އަހަރުގެ ޖޫންގައި ބަކުރުބެ ރަށަށް ދުރުވިއިރު ރަށުން ފެނިލެއްވީ ކުރިއަށްވުރެ ކަންތައްގަނޑު ބޮޑު މަންޒަރެކެވެ. އެކިޕާޓީތަކުގެ ކުލަކުލައިގެ ޖަގަހަތަކާއި ދިދަތަކާއި ބެނާތަކެވެ. ރަށުގެ ބައެއްގޭގޭގެ ބޭރުފާރުތަކާއި ބައެއް ރުއްރުކާއި ގަސްތަކާއި މިވަގުތަށް ފާޚާނާ ނުހެދިހުރި ގިނަ ގޭގޭގެ ގިފިލީގައި ހާޖިތަށް ދިއުމަށްޓަކައި ހުންނަ ހަނޑަސްބުރިއާއި އަންހެންވެރިންގެ ބުރުނގާއާއި ފިރިހެންވެރިންގެ ސޯރުފޮތިކޮޅުގައިވެސް ފެންނަން ހުރީ އެފަރާތެއް އެވަގުތަކަށް ތާއީދުކުރާ ޕާޓީއެއްގެކުލައެވެ. މިކަންކަން ފެނިލެއްވުމުން ގޮތަކަށް ބަކުރުބެ ޙައިރާންވެލެއްވީހެން ހީވެގެން އޭނާގެ ކުޑައިރުގެ ރައްޓެއްސަކު ބުންޏެވެ. ބަލަ ބަކުރާއެވެ. ތިޔަ ފެންނަނީ ޕާޓީތަކުގެ ކުލަކުލަހުރި ހުރިހާ ތަނެއްނޫނެވެ. ކަންތައްތައް އަދި ނުފެނެއެއް ނޫންހެއްޔެވެ.\nބަކުރުބެ ބުނުއްވިއެވެ. ތިޔައީ ކުލަކުލައިން ނިމެންއޮތް ކަމެއްނޫނެވެ. ތިޔަކަން ވާނީ ރަނގަޅު މެނިފެސްޓޯއަކުންނެވެ. އަހަރުމެން މިތިބީ ސޯމާލިޔާއިންނާއި މަޑަގަސްކަރައިން ތިޔަކަހަލަ އިންތިޚާބީ ކަންތައްތައް ތަޖުރިބާކޮށް ނިމިފައެވެ. އެފިލާވަޅު ހިތުން ދަސްކޮށްފައެވެ. މިރަށުމީހުންގެ ވޯޓް ދޭންޖެހޭނީ އެންމެރަނގަޅު މެނިފެސްޓޯއަކަށެވެ. މިދިޔައަހަރު ސޯމާލިޔާގެ އަވަށެއްގެ އިންތިޚާބަށް ކުރިމަތިލެއްވި އެއަވަށުގެ ގޮރުނުދޯރު އެކުލަވައިލެއްވި މެނިފެސްޓޯގެކޮޕީއެއް އަހަރެންގެ އަތުގައި އެބައޮތެވެ. އެހެންވީމާ މިއަދުންފެށިގެން ތިޔަކަމަކަށް އަހަރެން ކުރިމަތިލައި އަހަރެންގެ މެނިފެސްޓޯއަކީ އެއީކަމަށް މިނިންމީއެވެ. އަހަރެންބުނާނީ ބުއްދިސަލާމަތުން ހުރި މިރާއްޖޭގެ އެއްވެސްމީހަކު މިނޫން އެހެން މެނިފެސްޓޯއަކަށް އެމީހެއްގެވޯޓެއް ނުދޭނެކަމަށެވެ.\n1- މިރާއްޖޭގެ ކޮންމެ މީހަކަށްމެ އެމީހެއްގެ މާބޮޑު ބައްޔެއްނެތި ގަދަވެސަލާމަތުން ދިރިހުރިނަމަ ފުރިހަމައަށް ނޭވާލައި ނިދައި ތެދުވެ ޙަރަކާތްތެރިވެ އުޅުމުގެ ލުއިފަސޭހަކަން އަހަރެންގެ ވެރިކަމެއްގައި ހޯދައިދޭނަމެވެ.\n2- މިރާއްޖޭގެ ކޮންމެ ގޭބިސީއަކަށްމެ އެގެއެއްގެ ބިމުގައިހުރި ވަޅުފެނާއި އެގެއެއްގައި ހުރިނަމަ ހުރި ކާތަކެއްޗެއް ފަސޭހަކަމާއެކު ބޭނުންކުރުމާއި ނުކުރުމުގެ ފުރިހަމަ މިނިވަންކަން އެގެއެއްގެ ބަޔަކަށް ފުރިހަމައަށް ފޯރުކޮށްދޭނަމެވެ.\n3- މީސްތަކުންގެ ހަށިދުޅަހެޔޮކޮށް ބެހެއްޓުމަށްޓަކައި ބޭނުންވާނޭ ކާބޯތަކެއްޗާއި ގައިންގަޔަށްއަރާ ބަލިތަކުން އެވަގުތަށް ރައްކާތެރިވެތިބުމަށް ބޭނުންވާނޭ އެންމެހައި ކަންކަން އެނގުމަށް ބޭނުންވާމީހަކު ހުރިނަމަ އެކަމާއިބެހޭ ފަރާތަކަށް އެމީހަކު ދިޔުމުން ލަސްނުވެ އެކަންކަން އެނގޭނޭ އިންތިޒާމް އަހަރެންގެ ވެރިކަމެއްގައި ގާއިމުކޮށްދޭނަމެވެ.\n4- މިރާއްޖޭގެ ސްކޫލްތަކަށް ކިޔަވަންދާ ކޮންމެ ދަރިވަރަކަށްވެސް އެކުއްޖަކު ކިޔެވުމަށްބޭނުންވާ ފޮތާއި ފަންސުރާއި ގަލަމާއި މިރާއްޖެއިން ގަންނަން ލިބޭ ތަންތަން އެދަރިވަރަކު ކިޔަވަންދާ ސްކޫލެއްގެ ނޯޓިސްބޯޑުން ފަސޭހައިން އެނގޭނޭ އެންމެހައި އިންތިޒާމް ހަމަޖައްސައިދޭނަމެވެ.\n5- ޢުމުރުން 65 އަހަރުވުމުން ދައުލަތުން ދޭންޖެހޭ ޢިނާޔަތަކީ 65 އަހަރުވުމުގެ ކުރިން ނުލިބޭނޭ އެއްޗަކަށްވާތީ އެ ޢިނާޔަތްލިބުން އަވަސްކުރުމަށްޓަކައި ކޮންމެމީހެއްގެ ޢުމުރުން 64 އަހަރުވުމަށް ފަހު އޭގެ ފަހުން 360 ދުވަސްވުމާއެކު އެމީހަކީ 65 އަހަރު ފުރިފައިވާ މީހެއްކަމަށް އަހަރެންގެ ވެރިކަމެއްގައި މުޅިން ނިންމައިދީ 65 އަހަރުގެ މީހުންނަށް ލިބެންޖެހޭ ޢިނާޔަތް އެމީހަކަށް ހަމަޖައްސައިދޭނަމެވެ.\n6- ފަރުމަހުގެ މަސައްކަތްކުރާ ފަރާތްތަކަށް މީގެކުރިން އެއްވެސް ރިޔާސީ ކެންޑިޑޭޓަކު ދީފައިނުވާ ވަރަށް ބޭނުންތެރި މަޢުލޫމާތެއް އަހަރެންގެ ވެރިކަމެއްގައި ދޭނަމެވެ. އެއީ ކާން ބޭނުންނުކުރާ "މަޑަގަސްކަރަ ބިބީ" ކިޔާ މަހެއްގެ ފޮޓޯއެކެވެ. މަޑަގަސްކަރަ ބިބީއަކީ ލޯހުރަސްކޮށް ކަޅުކުލައިގެ ރޮނގެއް ހުންނަ މަހެކެވެ. މިބާވަތުގެ މަހުގެ ދެއަރިމަތީގައި އަޅިކުލައިގެ ވަރަށްފާޅު ރޮނގުތަކެއް ހުރެއެވެ. މިއީ ޖޯޑުޖޯޑަށް ދިރިއުޅޭ މަހެކެވެ. މިއީ ކެއުމަށް ބޭނުންކުރާ މަހެއްނޫނެވެ\n7- އަހަރެންގެ ވެރިކަމެއްގައި މިރާއްޖޭގެ ކޮންމެ ރައްޔިތަކަށްމެ ފަޅުރަށަކާއި ފުންވިލަކާއި ކަނޑުއޮޅިއަކާއި ހަމަޖައްސައިދޭނަމެވެ. އަދި މިތަންތަން ވަރުވާގެ ލުއިފަސޭހަ އުޞޫލަކުން އެމީހަކު ބޭނުންކުރާނޭ ގޮތް އެގްރިކަލްޗަރ މިނިސްޓްރީން ހަމަޖައްސައިދޭނަމެވެ.\n8- އަހަރެންގެ ވެރިކަމެއްގައި މިރާއްޖޭގެ ރަށްރަށާއި ކަނޑުމަތީގައި މަރުވާ އެންމެހައި އިންސާނުންގެ ޖަނާޒާގެ ކަންތައް ސަރުކާރުގެ ޚަރަދުގައި ނުވަތަ ހެޔޮއެދޭ ފަރާތެއްގެ ދީލަތި އެހީގެދަށުން ހަމަޖައްސައިދޭނަމެވެ.


Para adhi Special Olympics ge office hulhuvaifi\nޕެރަ އަދި ސްޕެޝަލް އޮލިމްޕިކްސްގެ އޮފީސް ހުޅުވައިފި\nރާއްޖޭގެ ސްޕެޝަލް އޮލިމްޕިކް އަދި ޕެރަލިމްޕިކްސްއަށް އިންޓަނޭޝަނަލް ޕްރިލިމިނަރީ މެންބަރުކަން ލިބި، އެ ދެ އެސޯސިއޭޝަނަށް ހާއްސަ އޮފީހެއް ހުޅުވައިފި އެވެ.\nމި އޮފީސް ގާއިމުކޮށްފައި ވަނީ، ގަލޮޅު ދަނޑުގެ އެކޮމެޑޭޝަން ބްލޮކް ހުންނަ އިމާރާތުގަ އެވެ. މި އޮފީސް ހުޅުވައި ދިނުމަށް ބޭއްވި ރަސްމިޔާތު ޝަރަފުވެރި ކޮށްދެއްވީ، ކުޅިވަރާ ބެހޭ ވަޒީރު އަހްމަދު މަހްލޫފް އާއި ކޮމިޝަނާ އޮފް ސްޕޯޓްސް އަހްމަދު ސަލީމް (ބޮޑު ހީނާ) ގެ އިތުރުން ޕެރަލިމްޕިކް ކޮމިޓީގެ ރައީސް އިބްރާހިމް އިސްމާއީލް އެވެ.\nސްޕެޝަލް އޮލިމްޕިކްސް އާއި ޕެރަ އޮލިމްޕިކްސްގައިވެސް އިސްކޮށް ހަރަކާތްތެރިވާ އަހްމަދު މުހައްމަދު ވިދާޅުވީ، އޮފީހެއް ގާއިމު ކުރެވިގެން ދިއުމަކީ ރާއްޖޭގެ ޕެރަ އޮލިމްޕިކްސް އާއި ސްޕެޝަލް އޮލިމްޕިކްސްއަށް އިންޓަނޭޝަނަލް ކުޅިވަރު މައިދާނުން އިތުރު ފުރުސަތުތައް ހޯދަން މަގުފައިވާނެ ކަމެއް ކަމަށެވެ.\nސްޕެޝަލް އޮލިމްޕިކް މޯލްޑިވްސް (އެސްއޯ މޯލްޑިވްސް) އަށް އިންޓަނޭޝަނަލް ޕްރިލިމިނަރީ މެންބަރުކަން ލިބުނީ މިއަހަރު މާޗް މަހު އެވެ. ޕެރަލިމްޕިކްސް އަށް އިންޓަނޭޝަނަލް ޕްރިލިމިނަރީ މެންބަރުކަން ލިބުނީ މިދިޔަ މަހު 21 ގަ އެވެ. އަހްމަދު ވިދާޅުވީ ރާއްޖޭގެ ދެ އެސޯސިއޭޝަނަށް ދާއިމީ މެންބަރުކަން ދިނުމަށް، އޮކްޓޫބަރު މަހު ޖަރުމަންގައި ބާއްވާ އިންޓަނޭޝަނަލް އެސޯސިއޭޝަންގެ ކޮންގްރެސްގައި އެޖެންޑާ ކުރެވިފައިވާ ކަމަށެވެ.\nމިއަހަރު އަރަބި އެމިރޭޓްސްގައި ބޭއްވި، އަބޫދާބީ ސްޕެޝަލް އޮލިމްޕިކްސް ހޫނު މޫސުމުގެ ގޭމްސްގައި ރާއްޖޭގެ ސްޕެޝަލް އޮލިމްޕިކްސް ޓީމުން ވަނީ ފަހްރުވެރި ކާމިޔާބުތަކެއް ހޯދާފަ އެވެ. އެ ގޭމްސްގައި ރާއްޖޭގެ ސިފްނާ އިބްރާހިމް ވަނީ އަންހެނުންގެ 100 މީޓަރު ދުވުމުގެ އިވެންޓުން ރަން މެޑަލް ހޯދާފަ އެވެ. ފިރިހެނުންގެ 200 މީޓަރު ދުވުމުގެ އިވެންޓްގައި ވާދަ ކުރި، ރާއްޖޭގެ ވަސްމީ ވަހީދު ވަނީ ރިހި މެޑަލް ހޯދާފަ އެވެ.\nފަސް ލަނޑުން މާޒިޔާއަށް ފަސް ޕޮއިންޓްގެ ލީޑެއް\nމިއަދުވެސް ވިކްޓަރީގެ ޓީމު ހަމައެއް ނުވި


Raajje aiy fathuruveringe adhadha7lakka huraskoffi\nރާއްޖެ އައި ފަތުރުވެރިންގެ އަދަދު ހަތްލައްކަ ހުރަސްކޮށްފި\nރާއްޖޭގެ ބޯޑަރު ހުޅުވިފަހުން މި އަހަރުގެ މިހާތަނަށް ރާއްޖެ އައި ޓޫރިސްޓުންގެ އަދަދު 700،000 އަށްވުރެ މަތިވެއްޖެ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން މި އަހަރުގެ މިހާތަނަށް ރާއްޖެއަށް 705،024 ޓޫރިސްޓުން ޒިޔާރަތްކޮށްފައި ވެއެވެ.\nޖޫން މަހު ރާއްޖެ އައިސްފައިވަނީ 56،166 ޓޫރިސްޓުންނެވެ. މިދިޔަ އަހަރުގެ އެ މުއްދަތުގައި ބޯޑަރު އޮތީ ބަންދުކޮށްފައެވެ. 2019 ވަނަ އަހަރު އައިސްފައިވަނީ 113،475 ޓޫރިސްޓުންނެވެ. ޖުލައި މަހު އައި ޓޫރިސްޓުންގެ އަދަދު 101،818 ގައި ހުރިިއިރު 2019 ގައި އައިސްފައިވަނީ 132،144 ޓޫރިސްޓުންނެވެ.\nއޮގަސްޓް މަހު 92،657 ޓޫރިސްޓުން އައިސްފައިވެއެވެ.


Inthihabu ge isthiunaafu massala High Court ah hushahalhaifi | Mihaaru\nއިލެކްޝަންސް ކޮމިިޝަންގެ މެމްބަރުން ނިއުސް ކޮންފަރެންސެއްގައި. އިންތިހާބުގެ އިސްތިއުނާފް މައްސަލަ އެ ކޮމިޝަނުން އިއްޔެ އިސްތިއުނާފް ކުރުމުން ހައި ކޯޓުން ވަނީ ބަލައިގެންފައި. -- ފޮޓޯ: މުހައްމަދު ޝަރުހާން/ މިހާރު\nއިންތިހާބުގެ އިސްތިއުނާފް މައްސަލަ ހައި ކޯޓަށް ހުށަހަޅައިފި\n21 ޑިސެމްބަރ 2016 - 10:105comments\nލޯކަލް ކައުންސިލްތަކުގެ އިންތިހާބު ދެ މަަހަށް ފަސްކުރި ހުކުމް އިސްތިއުނާފް ކުރަން އިލެކްޝަންސް ކޮމިޝަނުން ހުށަހެޅި ފޯމު އިސްލާހު ކުރުމަށް ފަހު އިއްޔެ ހުށަހެޅުމުން އެ މައްސަލަ އެ ކޯޓުން އިއްޔެ ބަލައިގެންފި އެވެ.\nޖެނުއަރީ 14 ގައި ބާއްވަން ނިންމި އިންތިހާބު ސިވިލް ކޯޓުން ދެ މަހަށް ފަސްކުރި ހުކުމް އިސްތިއުނާފް ކޮށްފައިވާ ކަމަށް އިލެކްޝަނުން ބުނެފައިވީ ނަމަވެސް، އިސްލާހު ކުރި ފޯމް އިއްޔެގެ މެންދުރާ ހަމަ އަށް އެ ކޮމިޝަނުން ކޯޓަށް ހުށަހެއް ނާޅަ އެވެ. އާއްމު އުސޫލުގެ ދަށުން ހައި ކޯޓުން މައްސަލަ ބަލައިގަންނަނީ، މައްސަލަ ހުށަހަޅާ ފޯމުގައި ރަނގަޅު ކުރަން އަންގާ ކަންކަން ރަނގަޅުކޮށްފައި އަލުން ހުށަހެޅުމުންނެވެ.\nއެއް ގޮތަކުން ބަލާއިރު އިސްތިއުނާފްކުރުން މިހާރު މި އޮތީ ބޭކާރު ކަމަކަށް ވެފަ އެވެ. ސަބަބަކީ ދަށު ކޯޓުގެ ހުކުމް ގޯސް ކަމަށް ހައި ކޯޓުން މިހާރު ނިންމިޔަސް، ޖެނުއަރީ 14 ގައި އިންތިހާބު ބޭއްވުމުގެ ފުރުސަތު ނެތުމެވެ.\n"މިހާރު" އަށް އެނގިފައިވާ ގޮތުގައި، ހައި ކޯޓުން އެންގި ކަންކަން ފުރިހަމަކޮށްފައި އިލެކްޝަންސް ކޮމިޝަނުން އިއްޔެ ހުށަހެޅުމުން މައްސަލަ މިހާރު ވަނީ ހައި ކޯޓުގައި ރަޖިސްޓްރީކޮށްފަ އެވެ.\nއިސްތިއުނާފް ކުރުމަށް އޮންނަ 10 ދުވަހުގެ މުއްދަތު ހަމަވުމާ އެކު އޮންނަ އުސޫލުގެ ދަށުން، ހައި ކޯޓުން އިލެކްޝަންސް ކޮމިޝަނަށް ދެ ވަނަ ފުރުސަތެއް ވެސް ދިނެވެ.\nއިންތިހާބުގެ އިސްތިއުނާފް މައްސަލަ ހުށަނާޅައި ދިގު ދެންމި ސަބަބެއް އިލެކްޝަނުން ހާމައެއް ނުކުރެ އެވެ.\nރައީސް ޔާމީން ފެކްޝަނުން ބޭނުންވެގެން އިންތިހާބު ފަސްކޮށް، އެތައް ބައެއްގެ ހައްގު ގެއްލިގެންދާ މައްސަލާގައި ސިޔާސީ ޕާޓީތަކުން ދަނީ ކަންބޮޑުވުންފާޅުކުރަމުންނެވެ.\nއިތުރު ލިޔުންތައް ކައުންސިލް އިދާރާ ހައި ކޯޓް އިލެކްޝަންސް ކޮމިޝަން ކޯޓް ލޯކަލް ކައުންސިލްތައް ލޯކަލް އިންތިހާބު


Baghaavaatheh gennan ulhu kamah bune venezuela ge mayor aku hayyaru koffi.\nބަޣާވާތެއް ގެންނަން އުޅުނު ކަމަށް ބުނެ ވެނެޒުއޭލާގެ މޭޔަރަކު ހައްޔަރުކޮށްފި\nބަޣާވާތް ގެންނަން އުޅުނު ކަމަށް ބުނެ ހައްޔަރުކުރި ލެޑެޒްމާ --ފޮޓޯ/އީޕީއޭ\nވެނެޒުއޭލާގެ ސަރުކާރާ ދެކޮޅަށް ބަޣާވާތެއް ގެންނަން އުޅުނު ކަމަށް ބުނެ އެ ގައުމުގެ ވެރިރަށުގެ މޭޔަރު ހައްޔަރުކޮށް، ދައުވާ އުފުލައިފި އެވެ.\nވެނެޒުއޭލާގެ ވެރިރަށް ކަރަކަސްގެ މޭޔަރު އެންޓޯނިއޯ ލެޑެޒްމާ އިއްޔެ ހައްޔަރުކުރީ އޭނާގެ އޮފީހުގައި އިންނަވަނިކޮށް ވަރުގަދަ ސަލާމަތީ ބާރުތަކުން ގޮސްގެނެވެ. މިހާރު އަސްކަރީ ޖަލެއްގައި ބަންދުކޮށްފައި ހުރި ލެޑެޒްމާގެ ޝަރީއަތް ނިމެންދެން ބަންދުގައި ހުންނާނެ ކަމަށް އެ ގައުމުގެ އެޓާނީ ޖެނެރަލް ވަނީ ވިދާޅުވެފަ އެވެ.\nވެނެޒުއޭލާގެ ރައީސް ނިކޮލަސް މަޑޫރޯ ވިދާޅުވީ އެމެރިކާއާ ގުޅިގެން ބަޣާވާތެއް ގެންނަން ލެޑެޒްމާ މަސައްކަތް ކުރި ކަމަށެވެ. އަދި އެ ގައުމުގައި މިހާރު ހިނގަމުންދާ ހުރިހާ ކަމަކާ މެދު އިދިކޮޅު ލީޑަރުން ޖަވާބުދާރީވާންޖެހޭނެ ކަމަށް ވެސް މަޑޫރޯ ވިދާޅުވި އެވެ.\nލެޑެޒްމާ ހައްޔަރުކުރުމާ ގުޅިގެން އެ ގައުމުގެ އިދިކޮޅު ލީޑަރުން ވަނީ އޭނާ ދޫކޮށްލަން ގޮވާލަމުންނެވެ. އަދި އެކަމާ ދެކޮޅަށް މުޒާހަރާތައް ވެސް މިހާރު ދަނީ އެ ގައުމުގައި ކުރަމުންނެވެ.\nރިޕޯޓްތައް ބުނާގޮތުން ބޭރު ގައުމުތަކާ ގުޅިގެން ބަޣާވާތެއް ގެންނަން އުޅޭ ކަމަށް ބުނެ ބައެއް މީހުންގެ ނަންތައް ހިމެނޭ ލިސްޓެއް ރައީސް މަޑޫރޯ ވަނީ ތައްޔާރުކޮށްފަ އެވެ. ލެޑެޒްމާއަކީ ވެސް އެ ލިސްޓުގައި ހިމެނޭ ބޭފުޅެއް ކަމަށްވެ އެވެ.\nއެމެރިކާ މީހުން ޔުކްރޭނުން ފައިބަން އަންގައިފި\nއަރުމީނިއާގެ ރައީސް އިސްތިއުފާ ދެއްވައިފި\nމާކޯސްއާ ގުޅުން ހުރި 300 އެކައުންޓް ބަންދުކޮށްފި


COVID-19: Raajje in maruvi meehunge adhadhu 33 ah - AO News\nކޮވިޑް-19: ރާއްޖެއިން މަރުވި މީހުންގެ އަދަދު 33 އަށް\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރާ ގޮތުގައި ދަރުމަވަންތަ ހޮސްޕިޓަލްގެ އައިސީޔޫގައި ފަރުވާދެމުން ގެންދިޔަ އުމުރުން 79 އަހަރުގެ މީހަކު ވަނީ މަރުވެފަ އެވެ. އެއީ ދިވެހި ފިރިހެނެއް ކަމަށާއި، އޭނާ މަރުވެފައި ވަނީ މިއަދު މެންދުރުފަހު 02:22 ގައި ކަމަށްވެސް އެޗްޕީއޭ އިން ހާމަކުރެއެވެ.\nމިއާއެކު ރާއްޖެއިން ކޮވިޑް-19 ޖެހިގެން މަރުވި މީހުންގެ އަދަދު ވަނީ 33 އަށް އަރައިފަ އެވެ. މި ބަލީގައި ރާއްޖެއިން މިހާތަނަށް މަރުވެފައި ވަނީ 26 ދިވެހިންނާއި ހަތް ބިދޭސީންނެވެ.\nމިއާއެކު ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 9،243 އަށް އަރައިފައިވެ އެވެ. އޭގެ ތެރޭގައި އެންމެ ގިނައިން ޕޮޒިޓިވްވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ޕޮޒިޓިވްވެފައި ވަނީ ބަންގްލަދޭޝް މީހުންނެވެ.\nމީގެ އިތުރުން ރާއްޖެއިން މި ބަލި ޖެހުނު މީހުންގެ ތެރެއިން މިހާތަނަށް 7،536 މީހުން ވަނީ ރަނގަޅުވެފައެވެ.\nމިހާތަނަށް ކޮވިޑް-19 އަށް ޓެސްޓްކުރުމަށް ޖުމްލަ 131،623 ސާމްޕަލް ނަގާފައިވާއިރު، މިވަގުތު ކަރަންޓީނުގައި އެއްވެސް މީހަކު ނެތެވެ. ނަމަވެސް އައިސޮލޭޝަން ފެސިލިޓީތަކުގައި 834 މީހުން އެބަތިއްބެވެ. އަދި ހޮސްޕިޓަލްތަކުގައި 105 މީހަކު ދަނީ ފަރުވާ ހޯދަމުންނެވެ.


Nasheed Ge Amalthakuge Sababun Raees Akee Ramzee Magaamakah Vedhaane - Jameel - Vaguthu\nކޮވިޑް-19: ބިރުވެރިކަން އައްޑުއަށް! - 13 ގަޑިއިރު ކުރިން\nނަޝީދުގެ އަމަލުތަކުގެ ސަބަބުން ރައީސަކީ ރަމްޒީ މަގާމަކަށް ވެދާނެ – ޖަމީލް\n10 މަސް ކުރިން ( އޮކްޓޯބަރ 10, 2019 )\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަމަލު ކުރައްވަމުން ގެންދަވާ ގޮތުގައި ސަރުކާރު ޕެރަލައިޒްވެ، ބަޖެޓުގެ ކޮންޓްރޯލް ގެއްލި، ރައީސަކީ ރަމްޒީ މަގާމަކަށް ވެދާނެ ކަމަށް ކުރީގެ ނައިބު ރައީސް ޑރ.މުހައްމަދު ޖަމީލް އަހްމަދު ވިދާޅުވެއްޖެއެވެ.\nޖަމީލް މިހެން ވިދާޅުވީ ސަރުކާރުން ރައްޔިތުން މަޖިލީހަށް ހުށަހަޅަން ބޭނުންވާ ބިލްތައް ރައްޔިތުންގެ މަޖިލީހުގެ ކޮމެޓީތަކުން ޑްރާފްޓް ކުރައްވަން ނަޝީދު ނިންމެވުމުން ބަންޑާރަނައިބު އިބްރާހިމް ރިއްފަތުގެ ޓްވީޓެއް ރީޓްވީޓް ކުރައްވަމުންނެވެ.\nޖަމީލް ވިދާޅުވީ ރައީސް އާއި މަޖިލީހުގެ ރައީސްއާ ދެމެދު އޮތް ކޯޅުމުގެ ގެއްލުން ރައްޔިތުންނަށް ކުރާނެ. ޚާއްޞަކޮށް، މަޖިލިސް ރައީސް ޚާރިޖީ ސިޔާސަތަށް ވަނުމުން ދެ ސަރުކާރެއް އުފެދުނީ ކަމަށެވެ.\n"ރައީސް އާއި މަޖިލީހުގެ ރައީސްއާ ދެމެދު އޮތް ކޯޅުމުގެ ގެއްލުން ރައްޔިތުންނަށް ކުރާނެ. ޚާއްޞަކޮށް، މަޖިލިސް ރައީސް ޚާރިޖީ ސިޔާސަތަށް ވަނުމުން ދެ ސަރުކާރެއް އުފެދުނީ. މަޖިލިސް ރައީސްގެ ޢަމަލުތަކުން ސަރުކާރު ޕެރަލައިޒްވެ، ބަޖެޓުގެ ކޮންޓްރޯލް ގެއްލި، ރައީސަކީ ރަމްޒީ މަގާމަކަށް ވެދާނެ." ޖަމީލް ވިދާޅުވިއެވެ.\nސަރުކާރުން ރައްޔިތުންގެ މަޖިލީހަށް ހުށަހަޅަން ބޭނުންވާ ބިލްތައް މަޖިލީހުގެ ކޮމެޓީތަކުން ޑްރާފްޓް ކުރާގޮތައް ހަމަޖެއްސުމުން ބަންޑާރަނައިބު އިބްރާހިމް ރިއްފަތު ކަންބޮޑުވުން ފާޅުކުރައްވާފައި ވީނަމަވެސް މަޖިލީހުގެ ނިންމުމަށް ބަދަލު ނުގެނެސް ކޮމެޓީތަކުން ބިލްތައް ޑްރާފްޓް ކުރަން ނަޝީދު ވަނީ ނިންމަވާފައެވެ.\nއިއްޔެގެ މަޖިލިސް ޖަލްސާގައި ނަޝީދު ވިދާޅުވީ ސިޔާސީ ޕާޓީތަކުުން މަޖިލީހަށް ބިލް ހުށަހެޅޭނެ ކަމަށް ޤަވައިދުގައި ބަޔާންކޮށްފައި އެބައޮތް ކަމަށެވެ. "ޤާނޫނު އަސާސީގައި ވަރަށް ސާފުކޮށް މިއީ ޤާނޫނު ހަދާ މަޖިލިސް ކަމާއި ޤާނޫނު ހެދުމުގެ އެންމެހާ މަސައްކަތްތައް މިމަޖިލީހަށް ކުރެވޭނެކަމާއި، ކުރަންޖެހޭނެކަމަށް ބުނެފައިވޭ." ނަޝީދު ވިދާޅުވިއެވެ.\nމަޖިލީހަށް ހުށަހަޅާ ބިލްތައް ކޮމެޓީތަކުން ޑްރާފްޓް ކުރާ ގޮތައް ހަމަޖައްސާ ބިލްތައް ޑްރާފްޓް ކުރުމުގައި ބަންޑާރަނައިބު އޮފީހުގެ ދައުރެއް ނޯންނަ ގޮތައް ހަމަޖެއްސުމުން ބަންޑާރަނައިބު ރިއްފަތު ކުރެއްވި ޓްވީޓެއްގައި ވިދާޅުވީ ރައްޔިތުންގެ މަޖިލީހަށް ސަރުކާރުން ހުށަހަޅާ ބިލްތަކަކީ ސަރުކާރުން ރައްޔިތުންނަށް ވެފައިވާ ވައުދުތައް ފުއްދުމަށްޓަކައި، ސަރުކާރުގެ މައިގަނޑު ސިޔާސަތުތަކާއި އެތަންފީޛުކުރާނެ ހަމަތައް ބަޔާންކުރާ އެއް ވަޞީލަތް ކަމަށެވެ.\n"ރައްޔިތުންގެ މަޖިލީހަށް ސަރުކާރުން ހުށަހަޅާ ބިލްތަކަކީ ސަރުކާރުން ރައްޔިތުންނަށް ވެފައިވާ ވައުދުތައް ފުއްދުމަށްޓަކައި، ސަރުކާރުގެ މައިގަނޑު ސިޔާސަތުތަކާއި އެތަންފީޛުކުރާނެ ހަމަތައް ބަޔާންކުރާ އެއް ވަޞީލަތެވެ. ނަޒާޙަތްތެރި މަޖިލީހަކުން އެފުރުޞަތު ސަރުކާރަށް ފަހިކޮށްދޭނެއެވެ." ބަންޑާރަނައިބު ރިއްފަތުގެ ޓްވީޓްގައި ވިދާޅުވެފައިވެއެވެ.\nރައީސް ނަޝީދުގެ ރައްދު ހެލްތަށް: ގާނޫނީ ނިޒާމު ގަޑުބަޑު ނުކުރޭ!\nމަޖިލީހަށް ވަޑައިގެން މަޝްވަރާ ދިނުމަކީ ސަރުކާރު ޖަވާބުދާރީ ކުރުވުމުގެ ނިޒާމު: ނަޝީދު\nރައީސް ނަޝީދު ވަނީ ޖުޑީޝަރީ ހިސޯރުކޮށްފައި، އިސްތިއުފާދީ: ޖާބިރު\nއޮކްޓޯބަރ 10, 2019 10:50\nނަޝީދު ހިތުން މިހާރުވެސް އޭނަޔަކީ ގައުމު ހިންގާ ބޮޑުވަޒީރު. ރައީސް މީހާއަކީ ހަމައެކަނި ރަމްޒީ ގޮތުން ހުންނަ މީހެއް.\nއޮކްޓޯބަރ 10, 2019 11:20\nމަސީހަށްވުރެ ނަސީދުގެ ނޮހޮރުއްޕާންކަން މަޖިލިސް މެމްބަރުންނަށް ބޮޑު.\nއޮކްޓޯބަރ 10, 2019 11:23\nއޮކްޓޯބަރ 10, 2019 11:31\nބަރުލަމާނީގައި ރައީސް ވާނީ ރަމްޒީ، ވީމާ މިހާރު މިދަނީ އެމަގަށް!މަޖުލީހުން ބަރުލަމާނީ އަކަށް ބަދަލުކުރަން ބޭނުން އަދި ނުވަނީ! ކޮންމެ އެއްޗެއް ދިނަސް ކާން ޖުހޭ މިންވަރަށް ބާރުދިނީމާ ވާގޮތް މިފެންނަނީ! ޙަޖަމް ނުވަންޏާ ޖެހޭނީ ޖުއްލާބެއް ބޭނުން ކޮއްލަން!\nއޮކްޓޯބަރ 10, 2019 11:34\nމީހަކަށް ދެން ޚުދުމުޚުތާރު ވެވޭނީ ނަޝީދު އެ ވާވަރަށް. އޭނާ ކަންކަން ކުރަންވީމާ ގާނޫނެއް ގަވައިދެއް ނޯވޭ. މިއީ މިގައުމަށް ޖެހިފައިވާ ބޮޑު ބަލާވެރިކަމެއް. މި ބަލާވެރިކަމުން މިންޖުވާނީ މިކަލޭގެ ސައިޒަށް ތިރިކޮށްގެން.\nއޮކްޓޯބަރ 10, 2019 11:37\nޖަމީލުބޭ އަކާއި ސަރުކާރަކާއި ނަޝީދަކާއި ދެން ކޮން ބެހޭކަމެއް. ޖަމީލުބެއަކީ ރައްޔިތުންގެ ސަޕޯޓެއް ރުހުމެއް ދައުލަތުގެ ވިއަސް ކަންފުޅެއްވެސްއޮތް މީކަކީމެއް ނޫންތާ! ދެން ބަލަ މަޝްހުުރުވާން ކަމަށް މަ މޮޅުހެދިގެން ތިޔަ ތަޅަނީ ކޮންފީކަޅާ އަނގައެއްތަ!\nއޮކްޓޯބަރ 10, 2019 12:28\nރައްޔިތުންގެ ރުންހުން އޮތްކަން 2023 ގައި ކަލެއަށް ދައްކާލާނަން\nއޮކްޓޯބަރ 10, 2019 13:59\nމިހާރު ސަރުކާރު ހިންގަނީ މަޖިލީހުންބާ، ނުވަތަ ރައީސުލްޖުމްހޫރިއްޔާބާ؟ މިއުޅެނީ ކޮންމެ ކަމެއް މަޖިލީސް ރައީސަށް ހުށަހަޅައިގެން ކޮންކަމެއް ދައްކަންބާ؟ އިބްރާހީމް މުޙައްމަދު ޞާލިހަށް ފިޔަވަޅެއް އަޅާނެ ފުރުސަތުވެސް ނުދީ ނަޝީދު ބޭނުންވަނީ އޭނާގެ ބާރު ދައްކަން. މިހަން އަހަރެމެން ބަލައެއް ނުގަންނާނަން. ހަމަ އެކަނި އޮތް ގޮތަކީ ޔާމީނާ ބައިއަތު ހިފައިގެން ރައީސް ޞާލިޙުގެ ވެރިކަން ދިފާޢުކުރުން ކަމަށް ވާނަމަ އެކަމަށްވެސް އަހަރެމެން ޞާލިޙު ސަޕޯޓަރުން މިތިބީ ތައްޔާރަށް. ނަޝީދުގެ އުނދަގުލުން މި ވެރިކަން ސަލާމަތްކުރާން އެބަޖެހޭ. ޔާﷲ. ނަޝީދުގެ އުނދަގުލުން މިގައުމު ސަލާމަތްކޮށްދެއްވާންދޭވެ!. އާމީން\nއޮކްޓޯބަރ 10, 2019 14:31\nމަނިކުފާނުވެސް ތިހެން ޓްވީޓްކުރައްވަންނުހުންނަވައި ޒިއްމާދާރުކަމާއިއެކު މިކަންތައްތައް ހަމަމަގައްއަޅުވަންމަސައްކަތް ކުރެއްވުންކީއްތޯ މީ މަނިކުފާނުވެސްއިސްވެ ހުރެ ގެނައިސަރުކާރެއްނޫންތޯ އެހެންވީމާ މިޤައުމު މިޙާލަތައްދިއުމުގެޒިންމާ އަމިއްލަފުޅައްވެސްނަގަންއެބަޖެހޭނޫންތޯ\nއޮކްޓޯބަރ 13, 2019 00:19\nމަޖިލީހުގެ ރައީސަކަށް އައިސް އެހުރީވެސް ކޮންފަދަ ނުބައި މަކަރާ ހީލަތަކުން\nއޮކްޓޯބަރ 17, 2019 12:49\nމަސީހު ހުރީ ސަލާމަތުގެ އައްސޭރީގައި ނުފެންތާކިހާ އަޅައިގެން..ފޯއްމުލައް ނައިބްރައީސްގެ ތިމާގެ ބޭފުޅަޖައްވާތީ މީދެން ތަންކޮޅެއް ބޮޑުވަރު..


"Border hulhuvifahun imported case eh adhi nei"\n"ބޯޑަރު ހުޅުވިފަހުން އިމްޕޯޓެޑް ކޭހެއް އަދި ނެތް"\nމިމަހުގެ 15 ވަނަ ދުވަހު ބޯޑަރު ހުޅުވުމާއެކު ފުރަތަމަ ޖެއްސި ގަތަރު އެއާވޭސްގެ ފްލައިޓުން މީހުން ފައިބަނީ: ފުރަތަމަ ފްލައިޓުން 104 ޓޫރިސްޓުން އައިސްފައިވޭ -- އަވަސް ފޮޓޯ: އާއިމް ޒަމީރު\nމި މަހުގެ 15 ވަނަ ދުވަހު ރާއްޖޭގެ ބޯޑަރުތައް ހުޅުވާލައި، ޓޫރިސްޓުން އަލުން އަންނަން ފަށާފައިވާއިރު، ބޭރުން އައި ފަތުރުވެރިންގެ ތެރެއިން ކޮވިޑް-19 އިގެ ކޭހެއް އަދި ފެނިފައި ނުވާކަމަށް ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nއަވަސް އިން ކުރި ސުވާލަކަށް ޖަވާބު ދެއްވަމުން އެ ސެންޓަރުގެ ތަރުޖަމާނު ޑރ. ފާތުމަތު ނަޒްލާ ރަފީގު ވިދާޅުވީ ބޯޑަރު ހުޅުވާލި ފަހުން އިމްޕޯޓެޑް އެއްވެސް ކޭހެއް އަދި ރިޕޯޓު ކޮށްފައި ނުވާ ކަމަށެވެ.\n"[އަލުން ހުޅުވާލި ފަހުން] ރާއްޖެ އެތެރެވި މީހެއްގެ ކިބައިން ބަލީގެ އަލާމާތެއް ހުރި ކަމަށް އަދި ރިޕޯޓް ކޮށްފައެއް ނުވޭ. އަދި ރިސޯޓަކުން ވެސް އެފަދަ ރިޕޯޓެއް އަދި ލިބިފައެއް ނެތް،" ނަޒްލާ ވިދާޅުވި އެވެ.\nކޮވިޑްގެ ބަލިމަޑުކަމާއި ގުޅިގެން ރައްކާތެރިކަމުގެ ފިޔަވަޅެއްްގެ ގޮތުން ރާއްޖޭގެ ބޯޑަރު ބަންދު ކުރުމަށް ފަހު ހުޅުވި ފަހުން މިދިއަ ހުކުރު ދުވަހާ ހަމައަށް 904 ޓޫރިސްޓުން އައިސްފައިވާ ކަމަށް އިމިގްރޭޝަނުން ވަނީ ބުނެފަ އެވެ.\nއޭގެ ތެރޭގައި، މިހާރު ދުނިޔޭގައި އެ ބަލި އެންމެ ބޮޑަށް ފެތުރޭ އެމެރިކާ އަދި ޔޫރަޕުގެ ބައެއް ގައުމުތައް ވެސް ހިމެނެ އެވެ.\nރާއްޖޭގެ ބޯޑަރު ބަންދުކުރީ މާޗް މަހުގެ 27 ވަނަ ދުވަހު އެވެ. މަސްތަކަކަށް ފަހު އަލުން ބޯޑަރު ހުޅުވީ މި މަހުގެ 15 ވަނަ ދުވަހު އެވެ.\nމި މަހު 10،595 ޓޫރިސްޓުން އަންނާނެ ކަމަށް ގައުމީ ޔުނިވާސިޓީ އިން ހެދި ދިރާސާއަކުން ވަނީ ދައްކާފަ އެވެ. އެ ދިރާސާގައި ބުނެފައިވާ ގޮތުގައި މި އަހަރު ބާކީ އޮތް މަސްތަކުގައި ޖުމްލަ އަންނާނެ ކަމަށް ބެލެވެނީ 450،134 މީހުނެވެ.\nޓޫރިޒަމް ޓޫރިސްޓް އެރައިވަލް އެޗްޕީއޭ + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް ދިވެހި ރާއްޖެ އަލުން ހުޅުވާލުން


Biriyaani Agu Bodu Kamun Waiter Gayah Badi Jahaa Maraalaifi - Vaguthu\nބިރިޔާނީގެ އަގު ބޮޑުކަމުން ވެއިޓަރު ގަޔަށް ބަޑި ޖަހާ މަރާލައިފި\nރެސްޓޯރެންޓްއަކަށް ގޮސްފިނަމަ ކޮންމެވެސް މީހަކު ރެސްޓޯރެންޓްގައި ތިބޭ ވެއިޓަރުންނާއި ރެސްޓޯރެންޓްއަށް އަންނަ ކަސްޓަމަރުންނާއި ޒުވާބު ކުރާތަން ވަރަށް ގިނައިން ފެނެއެވެ. ނަމަވެސް ޒުވާބެއް ހޫނު ވެގެން ގޮސް އެތަނުން މީހެއް މަރުވާތަން އަންނަނީ މަދު ފަހަރެއްގައެވެ.\nނަމަވެސް އިންޑިޔާގެ ބެންގަލްގައި މިވަނީ މިފަދަ ހާދިސާއެއް ހިނގާފައެވެ. އިންޑިޔާގެ ފުލުހުން އިންޑިޔާގެ ނޫސްތަކުގައި ބުނެފައިވަނީ ބެންގަލްގައި ހުރި ރެސްޓޯރެންޓްއެއްގައި ކާތަކެތީގެ އަގު ބޮޑުވުމުން ކުރި ޒުވާބެއް ހޫނުވެ، ވެއިޓަރު ގަޔަށް ބަޑި ޖަހާ މަރާލައިފައިވާ ކަމަށެވެ.\nއިންޑިޔާގެ ނޫސްތަކުން ރިޕޯޓްކޮށްފައިވަނީ ވެއިޓަރު މަރާލާފައިވަނީ4މީހުންގެ ގުރޫޕްއަކުން ކަމަށެވެ. އަދި މި ޒުވާނު ހިގަން މެދުވެރިވީ ބިރިޔާނީގެ އަގު ބޮޑު ވުމުން ކަމަށްވެސް ނޫސްތަކުގައިވެއެވެ. މިގޮތުން ބިރިޔާނީ ދީފައިވަނީ 190 ރުޕީސްއަށް ތައްޓެއްގެ މަގުންނެވެ.\nމިމައްސަލަ ފުލުހުން ތަޙްޤީޤު ކުރަމުން ދާއިރު، މި ހަތަރު މީހުންގެ ތެރެއިން އެކަކު މިހާރު ހުރީ ފުލުހުންގެ ބެލުމުގެ ދަށުގައެވެ. އަދި އަނެއް ތިން މީހުންވަނީ ވީނުވީއެއް ނޭނގި ގެއްލިފައެވެ.


FVM Youth Futsal mubaarathuge Finalah FC Dhadimagu aai Miskiymagu EG\nފވމ ޔޫތު ފުޓްސަލް މުބާރާތް 2019، މެޗު 18: ދޫނޑިގަލޯނާ ޖޫނިއަރ 3-6 މިސްކިތްމަގު އގ.\nޔޫތު ފުޓްސަލް މުބަރާތުގެ ފައިނަލަށް އެފްސީ ދަޑިމަގާއި މިސްކިތްމަގު އގ.\n1 ނޮވެމްބަރ 2019, 18:52 |\nފުވައްމުލައް ސިޓީ ސްޓޭޑިއަމްގައި މިހާރު ކުރިޔަށްދާ ފުވައްމުލައް ޔޫތު ފުޓްސަލް މުބާރާތުގެ ސެމީ ފައިނަލުގައި މިއަދު ކުޅުނު ދެމެޗު ކާމިޔާބުކޮށް އެފްސީ ދަޑިމަގު ޓީމާއި މިސްކިތްމަގު އެންމެންގެ ގުޅުން ފައިނަލަށް ހޮވިއްޖެއެވެ.\nމިއަދު ހަވީރު ކުޅެވުނު ފުރަތަމަ ސެމީ ފައިނަލް މެޗުގައި ބައްދަލުކުރީ އެފްސީ ދަޑިމަގު ޓީމާއި އެފްސީ ދޫނޑިގަލޯނާގެ ޓީމެވެ. މިމެޗު 6-1 ން ކާމިޔާބުކޮށް ފައިނަލުގެ ޖާގަ ހޯދީ އެފްސީ ދަޑިަމގު ޓީމެވެ. މިމެޗުގެ މޮޅު ކުޅުންތެރިއަކީ އެފްސީ ދަޑިމަގު ޓީމުގެ ޖާރޒީ ނަމްބަރު7އަހުމަދު ނަބީލެވެ. މިއީ ގްރޫޕް3ގެ ދެޓީމެވެ. މިދެޓީމު ގްރޫޕް ސްޓޭޖުގައި ކުޅުނު މެޗުވެސް 7-0 ން ކާމިޔާބުކުރީ އެފްސީ ދަޑިމަގު ޓީމެވެ.\nފވމ ޔޫތު ފުޓްސަލް މުބާރާތް 2019، މެޗު 17: އެފްސީ ދޫނޑިގަލޯނާ 1-6 އެފްސީ ދަޑިމަގު\nމިއަދު ކުޅެވުނު ދެވަނަ މެޗުގައި ބައްދަލުކުރީ މިސްކިތްމަގު އެންމެންގެ ގުޅުން ޓީމާއި ދޫނޑިގަލޯނާ ޖޫނިއަރ ޓީމެވެ. މިމެޗު 6-3 ން ކާމިިޔާބުކޮށް ފައިނަލުގެ ޖާގަ ހޯދީ މިސްކިތްމަގު އެންމެގެ ގުޅުން ޓީީމެވެ. މިމެޗުގެ މޮޅު ކުޅުންތެރިއަކީ، މިސްކިތްމަގު އެންމެގެ ގުޅުން ޓީީމުގެ ޖާރޒީީ ނަމްބަރު 10 އަލީފް އަޙުމަދު އެވެ.\nޖުމްލަ 12 ޓީމު ވާދަކުރި މި މުބާރާތުގެ ފައިނަލް މެޗު ކުޅޭނީ މާދަމާ ނޫން އަނެއް ދުވަހު،3ނޮވެމްބަރުގައެވެ. ފައިނަލް މެޗު ފަށާނީ ހަވީރު 4:00 ގައެވެ. ފައިނަލް މެޗަށްފަހު މުބާރާތުގެ ވަނަތަކަށް އިނާމާއި ޓްރޮފީ ދިނުން އޮންނާނެވެ.\nމި މުބާރާތުގައި ހޮވާ ވަނަތަކަކީ ޗެމްޕިއަން ޓީމު ރަނަރަޕް ޓީމު، މުބާރާތުގެ އެންމެ މޮޅު5ކުޅުންތެރިން، އެންމެ ގިނަ ގޯލުޖަހާ ކުޅުންތެރިޔާ އަދި އެންމެ މޮޅު ކޯޗު އެވެ.


» ފައިދާހުރިގޮތުގައި ޗުއްޓީގެ ދުވަސްތައް ހޭދަކުރުމުގެ މުހިއްމުކަން\nމިދުވަސްވަރަކީ މުޅިރާއްޖޭގެ ސްކޫލް މަދްރަސާތަކުގެ ދަރިވަރުން އަހަރީ އިމްތިޙާނު ހަދަމުންދާ ދުވަސްވަރެވެ. އިމްތިޙާނުތަކުގައި އެކުދިންނަށް ހެޔޮ ތައުފީޤު ދެއްވައި، ފުރިހަމަ ކާމިޔާބީއެއް ދެއްވުން އެދި ﷲގެ ޙަޟްރަތުގައި އަޅުގަނޑުމެން ދުޢާ ދަންނަވަމުއެވެ. އިމްތިޙާނުތައް ނިމި ނަތީޖާ ފާޅުކުރުމުން ދެން އަންނާނީ ކުދިންގެ އަހަރީ ޗުއްޓީއެވެ. ގާތްގަނޑަކަށް ދެމަސް ދުވަސް، ޗުއްޓީގެ ގޮތުގައި ލިބޭއިރު މިމުއްދަތަކީ ބޭކާރު ގޮތުގައި ހޭދަކޮށްލެވޭ ދުވަސްތަކަކަށް ވެގެން ދިއުމީ ބުއްދިވެރިގޮތެއް ނޫނެވެ.\n» އިސްލާމީ ތަރްބިއްޔަތު\nޝައްކެތްނެތް ގޮތުގައި ތަރްބިއްޔަތެއް ދިނުމަކީ އުނދަގޫ ކަމެކެވެ. ވަގުތުތަކެއް ވެސް ހޭދަވާ ކަމެކެވެ. ވަރަށް މާތް މުހިންމު މަސައްކަތެކެވެ. މި މައުޟޫޢުގެ މުހިންމު ނުކްތާތައް ފާހަގަކޮށްލާނަމެވެ.\n» އިސްލާމީ ހަރަކާތް\nއިސްލާމީ ހަރަކާތޭ ބުނެވުނު ބަހުގެ ދޭހައިގައި އަހަރެން ހިމަނަނީ، ތަނެއްގައި އިސްލާމީ އުސޫލުތައް ފަތުރާ، އިސްލާމްދީނަށް ބަޔަކު އަހުލުވެރިކުރުމަށް ހިންގޭ ހަރަކާތެއް ކަމަށް އެ ހަރަކާތެއްގެ އަހުލުވެރީން ދަޢުވާކުރާ ކޮންމެ ހަރަކާތެކެވެ. އެއީ އަހަރެންނަށް ގަބޫލުނުވެވޭ ކަންކަން ކުރާ ބައެއް ކަމުގައި ވިޔަސްވެހެވެ. އެހެނީ އަހަރެން ދެކޭ ގޮތް ރަނގަޅުވާނެ ކަމަށް ގަބޫލުކުރާއިރު އަނެކާ ދެކޭ ގޮތް ރަނގަޅުވެދާނެ ކަމަށް ގަބޫލުކުރަންޖެހޭތީއެވެ. އަނެކާގެ ރައުޔު ރަނގަޅުވުން މުސްތަހީލުކަމުގައި ދުށުމީ އިސްލާމީ ހަމައެއް ކަމުގައި ނުވާތީއެވެ.\n» އިސްލާމްދީނުގައި އިންސާނީ ޙައްޤުތައް (ފުރަތަބައި)\nއިސްލާމީ ޝަރީޢަތް ބިނާވެގެންވަނީ ވަރަށް މަތިވެރި ޙިކްމަތްތެރި ކަންތައްތަކެއްގެ މައްޗަށެވެ. ސަބަބަކީ އެޝަރީޢަތް ބާވާލެއްވި ފަރާތަކީ ޙަކީމްވަންތަ އިލާހުކަމަށްވާތީވެއެވެ. އިންސާނުންނަށް ދުނިޔެއާއި އާޚިރަތުގައި ފައިދާއެއް ލިބެނިވި ކޮންމެ ކަމެއް ކުރުމަށް އިސްލާމްދީން ގޮވާލައްވައެވެ. އަދި އިންސާނުންނަށް ދުނިޔެއާއި އާޚިރަތުގައި ގެއްލުން ދެނިވި ކޮންމެ ކަމަކުނ ދުރުހެލިވެ ރައްކާތެރިވުމަށްވެސް ގޮވާލައްވައެވެ. އެހެންކަމުން ޟަރޫރީ ފަސް ކަމަކަށް ރައްކާތެރިވުމަށް ވަނީ\n» އިސްލާމިކް މިނިސްޓްރީ އިން ރައީސުލްޖުމްހުރިއްޔާއަށް ފޮނުއްވި ސިޓީ\nޢިއްޒަތްތެރި ރައީސެވެ! އަޅުގަނޑު މަނިކުފާނަށް މިސިޓީލިޔަން ގަސްތުކުޅައީ، ދިވެހިރާއްޖޭގެ ވަރަށް ގިނަ ފަރާތްތަކަކުން، ތަޢުލީމީ ދާއިރާގެ ތެރެއިން އިސްލާމްދީނާއި ގުޅުން ހުރި ބައެއްކަންތައްތަކާމެދު ކަންބޮޑުވުންތަކެއް އެކިސިފަ ސިފައިގައި އަޅުގަނޑާ ހަމައަށް ފޯރުކުރަމުން ގެންދާތީވެއެވެ. އަދި މަނިކުފާނަކީ މިވަގުތު ދިވެހިރާއްޖޭގެ ރައީސުލްޖުމްހޫރިއްޔާ ކަމަށް ވުމުންނާއި، އަޅުގަނޑުގެ ހިތުގައި މަނިކުފާނަށާއި ސަރުކާރަށް އޮތް ހެޔޮ ޝުޢޫރެއްގެ ސަބަބުންނާ ވެސް އެކުގައެވެ. އަދި، މިނިސްޓްރީ އޮފް އިސްލާމީކް އެފެއާޒްގެ މެންޑޭޓްގެ ތެރޭގައި ތައުލީމީ ކަންކަމުގައި ސަރުކާރަށް ލަފާދިނުން ވެސް ހިމެނޭތީވެ. ދެތިން ކަމަކާމެދު އެއްޗެއް ދަންނަވާލުމުގެ ގޮތުންނެވެ.\n» އިސްލާމްދީނުގައި އުޚުއްވަތްތެރިކަން\nއަދި، މާތް ﷲ ގެ ދީނުގެ ރައްކާތެރިކަން ތިޔަބައިމީހުން އެންމެން އެކުގައި ލިބިގަންނާށެވެ. ވަކިވަކި ވެގެން ނުދާށެވެ. އަދި ތިޔަބައިމީހުން ޢަދާވާތްތެރިން ކަމުގައި ވީހިނދު، މާތް ﷲ ތިޔަބައިމީހުން މައްޗަށް ދެއްވި ނިޢްމަތް ތިޔަބައިމީހުން ހަނދާން ކުރާށެވެ. ދެން އެހިނދު ތިޔަބައިމީހުންގެ ހިތްތައް އެކުވެރި ކުރެއްވިއެވެ. އަދި އެކަމުގެ ސަބަބުން ތިޔަބައިމީހުންނީ އަޚުންކަމުގައިވިއެވެ. އޭރު ތިޔަބައިމީހުން ތިބީ ނަރަކައިގެ ވަޅުގަނޑެއްގެ ތިންފަތްމަތީގައެވެ. ދެން މާތް ﷲ ތިޔަބައިމީހުން އެކަމުން ސަލާމަތް ކުރެއްވީއެވެ. ތިޔަބައިމީހުންނަށް ތެދުމަގު ލިބޭތޯ، މާތް ﷲ އެކަލާނގެ އާޔަތްތައް ތިޔަބައިމީހުންނަށް ބަޔާންކޮށްދެއްވަނީ އެފަދައިންނެވެ\n» ޙަޤީޤީ އެކްސްޓްރީމިސްޓުންނަކީ ކޮން ބައެއްތަ؟\nޓެރަރިޒަމާއި ފަންޑަމެންޓަލިޒަމާއި މިއާގުޅޭ މިފަދަ އެހެން ބަސްތަކަކީ މިފަހަކަށް އައިސް ވަރަށް ގިނައިން އަޑުއިވެމުންދާ ބަސްތަކަކަށް މިވަނީ ވެފައެވެ. އަދިހަމަ އެހެންމެ މިއާ އިދިކޮޅު މާނަ ދޭހަކޮށްދޭ، "މެދުމިނާއި" "މަޢާފުކުރުމާއި" މިފަދަ ބަސްތަކަކީވެސް ތަކުރާރުކޮށް އިވެމުންދާ ބަސްތަކެކެވެ. މިފަދަ ބަސްތައް ތަކުރާރުކުރަމުންދާ ފަރާތްތަކުގެ އިސްސަފުގައި ތިބިތަން މި ފެންނަނީ ހުޅަނގުގެ ލީޑަރުންނާއި ހުޅަނގުގެ މީޑިޔާއެވެ.\n» ޢުމުރުން ދުވަސްވީ މީހުންނަށް އިޙްތިރާމް ކުރުން\nކީރިތިވަންތަ ﷲ އިންސާނާ މާތްކުރައްވައި، ބިމުގައި ޚަލީފާވެރިކުރައްވާފައިވަނީ އެކަލާނގެ އެދިވޮޑިގަންނަވާގޮތުގެ މަތިން މިދުނިޔެ އާރާސްތު ކުރުމަށެވެ. އެހެންކަމުން އިންސާނުންގެ މެދުގައި އެއްބަޔަކު އަނެއްބަޔަކަށް އަޅާލައި އޯގާތެރިވެ އުޅުމަށްޓަކައި، އިސްލާމް ދީނުގައި ވަނީ ޢާއިލީ ގުޅުމާއި އިޖްތިމާޢީ ގުޅުން ދެމިއޮންނާނޭފަދަ ގޮތަކަށް އިންތިޡާމް ކުރައްވާފައެވެ.\n» ޤައުމީ ލޯބީގެ ޙައްދު\nލޯބީގެ ޤާނޫން އަސާސީ އަކީ ﷲ ދެކެ ވާންޖެހޭ ލޯތްބެވެ. އެއީ ﷲ އަށް ބިރުވެތިވެ ކިޔަމަންތެރިވެ ނަހީ ތަކުން ދުރުވުމެވެ. ﷲ އަށް ބިރުވެތިވުން ޙައްގު ގޮތުބައި އެކަލާންގެއަށް ބިރުވެތިވުމެވެ. ދެން އޮތީ ލޮބުވެތި ރަސޫލުﷲ ޞައްލަﷲ ޢަލައިވަސައްލަމް އަށް ކުރުން ކޮންމެ މީހަކަށްވެސް ވާޖިބު ވެގެންވާ ލޯތްބެވެ. ތިމާގެ އަނބިދަރިންނާއި މުދަލަށްވުރެ ބޮޑަށް ރަސޫލުﷲ ޞައްލަﷲ ޢަލައިވަސައްލަމް ދެކެ ލޯބިވުމަކީ އީމާންކަން ފުރިހަމަ ވުމުގެ ޝަރުތެކެވެ.\n» އެސްއެމްއެސް އިން ޕާކިސްތާނު ރައްޔިތުންނަށް އެހީވަމާ\nދިރާގު ޕްރީޕެއިޑް ކަސްޓަމަރުންނަށް ޕީކޭ ރިލީފް ފަންޑަށް އެސްއެމްއެސް މެދުވެރިކޮށް އެހީވެވޭނެގޮތް މިވަގުތުވަނީ ހަމަ ޖަހިފައެވެ. މިގޮތުން ސެޕްޓެމްބަރު 15 އާއިހަމައަށް މި ޚިދުމަތް ލިބިލައްވާނެއެވެ. އެހީވުމަށްޓަކައި ތިރީގައިމިވާ ގޮތަށް އެސްއެމްއެސް ކުރައްވާށެވެ. އެސްއެމްއެސް ކުރައްވާނީ ނަމްބަރު 250 އަށެވެ.


Kulhudhuffushi Online - MLI aai UNDP gulhigen Kulhudhuffushi gai Practical legal Training program eh baahvany\nއެމްއެލްއައި އާއި ޔޫ.އެން.ޑީ.ޕީ ގުޅިގެން ކުޅުދުއްފުށީގައި ‘ޕްރެކްޓިކަލް ލީގަލް ޓްރެއިނިންގް’ ޕްރޮގްރާމެއް ބާއްވަނީ\nކުޅުދުއްފުށި އޮންލައިން -7މަސް ކުރިން -7އޯގަސްޓް 2018\nމޯލްޑިވްސް ލޯ އިންސްޓިޓިއުޓްޔޫއެންޑީޕީ\nމޯލްޑިވްސް ލޯ އިންސްޓިޓިއުޓް (އެމް.އެލް.އައި) އަދި ޔުނައިޓެޑް ނޭޝަންސް ޑިވެލޮޕްމަންޓް ޕްރޮގްރާމް (ޔޫ.އެން.ޑީ.ޕީ) ގުޅިގެން ކުޅުދުއްފުށީގައި ‘ޕްރެކްޓިކަލް ލީގަލް ޓްރެއިނިންގް’ ޕްރޮގްރާމް އެއް ބޭއްވުމަށް ގަސްތުކޮށްފައިވެއެވެ.\nދިވެހިރާއްޖޭގެ ރައްޔިތުންނަށް ދިމާވާ އާންމު މައްސަލަތަކާއިމެދު ހޭލުންތެރިކުރުމަށް އަދި ޕްރޮގްރާމްގައި ބައިވެރިވާ ބޭފުޅުން ކުޅުދުއްފުށީގެ ރައްޔިތުންނަށް ޤާނޫނީ އެހީ ފޯރުކޮށްދިނުމަށް ތަމްރީން ކުރުމަށް ބާއްވާ މި ޕްރޮގްރާމްގެ ބައިވެރިން ތަމްރީން ކުރެވިގެންދާނީ ބިމާއި ބެހޭ މައްސަލަ، ކައިވެނި، ވަރި، ހަލޯނާތު، އަދި ގެވެށި އަނިޔާ ފަދަ މައްސަލަތައް ދިމާވުމުން އަޅަންޖެހޭ ޤާނޫނީ ފިޔަވަޅު އެޅާނޭ ގޮތްތަކަށެވެ.\nކުޅުދުއްފުށީ ކައުންސިލްގެ އިދާރާގެ މާލަމުގައި ބޭއްވޭ މި ޕްރޮގްރާމް3ދުވަހެއްގެ މައްޗަށް ބަހާލައިގެން ކުރިއަށް ގެންދާނީ 10 އޯގަސްޓް 2018 ވަނަ ދުވަހުން 12 އޯގަސްޓް 2018 ވަނަ ދުވަހަށެވެ.\nޕްރޮގްރާމްގެ ބައިވެރިންނަށް ބައިވެރިވިކަމުގެ ލިޔުމެއް ލިބިވަޑައިގަންނާނެއެވެ. ޕްރެކްޓިކަލް ލީގަލް ޓްރެއިނިންގް ގެ ފުރަތަމަ ސެޝަން ބޭއްވޭނީ 10 އޯގަސްޓް 2018 ވަނަ ދުވަހު މެންދުރު 2:30 އިން ފަށައިގެން، ރޭގަނޑު 8:00 ޖަހަންދެނެވެ. 11 އޯގަސްޓް 2018 އަދި 12 އޯގަސްޓް 2018 ވަނަ ދުވަސްތަކުގައި ސެޝަންތައް ބޭއްވޭނީ ހެނދުނު 8:30 އިން ފެށިގެން ރޭގަނޑު 8:30 ވަންދެނެވެ.\nމި ޕްރޮގްރާމްގައި ބައިވެރިވުމަށް ހުށަހަޅާ ފޯމުތައް ކައުންސިލްގެ އިދާރާގެ އޮފީހުން ލިބިވަޑައިގަންނަވާނެއެވެ. މީގެ އިތުރުން އޮންލައިންކޮށް ފޯމު ފުރުމުގެ ފުރުސަތު ވެސް ހުށަހެޅިފައިވެއެވެ. އެޕްލިކޭޝަން ބަލައިގަންނަ އެންމެ ފަހު ތާރީޙަކީ9އޯގަސްޓް 2018 ވަނަ ދުވަހެވެ.\nއިތުރު މައުލޫމާތު ލިބިގަތުމަށް ގުޅުމަށް ހަމަޖެހިފައިވަނީ ކައުންސިލްގެ އެސިސްޓަންޓް ޑިރެކްޓަރ އަލްފާޟިލް އިސްމާޢީލް އިބްރާހިމް (6527174) އަށް ނުވަތަ މޯލްޑިވްސް ލޯ އިންސްޓިޓުޓްގެ މީޑިއާ އޮފިސަރ ފާތިމަތު ޔާސްމީން ޝަމާލް (7499164) އަށެވެ.\nހދ އަތޮޅު ކައުންސިލަށް ލިބޭ އާންމުދަނީ ދެގުނައަށް އިތުރުކުރުމަކީ އަމާޒެއް: ހުސެއިން\nމާފިނޮޅުގައި އެއާޕޯޓް އެޅުމަށް ބޭނުންވާ ބިން ހިއްކުމުގެ އަމަލީ މަސައްކަތް ފަށައިފި


Aa terminal hadhan Saudi in faisaa dheyne: Raees\nއާ ޓާމިނަލް ހަދަން ސައުދީން ފައިސާ ދޭނެ: ރައީސް\nރޭގެ ޖަލްސާގައި ރައީސް ސޯލިހު ބައިވެރިވެވަޑައިގަންނަވަނީ --\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި މިދިޔަ ސަރުކާރުން ހަދަން ފެށި އާ ޓާމިނަލް ހެދުން މަޑުޖެހިފައިވަނީ ފައިސާ ދޭން ހަމަޖެހިފައިވާ ފަރާތްތަކުން އެކަން މަޑުޖައްސާލާފައިިވާތީ ކަމަށާއި ނަމަވެސް އެ މަޝްރޫއުއަށް ސައުދީ އަރަބިއްޔާއިން ފައިސާ ދޭނެ ކަމުގެ ޔަގީންކަން ދީފައިވާ ކަމަށް ރައީސް އިބްރާހިމް މުހައްމަދު ސޯލިހު ރޭ ވިދާޅުވެއްޖެ އެވެ.\nގާތްގަނޑަކަށް ހަތް މިލިއަން ފަސިންޖަރުންނަށް ހިދުމަތް ދެވޭ ފެންވަރަށް ތަރައްގީ ކުރާ އާ އިންޓަނޭޝަނަލް ޓާމިނަލްގެ މަސައްކަތް ހަވާލު ކޮށްފައިވަނީ ސައޫދީ ބިންލާދިން ގްރޫޕާ އެވެ. އެ ކުންފުންޏާ މި މަޝްހޫރު ހަވާލު ކޮށްފައިވަނީ ގާތްގަނޑަކަށް 350 މިލިއަން ޑޮލަރަށެވެ. މި މަޝްހޫރުގެ މަސައްކަތް ހަވާލު ކޮށްފައިވަނީ 2015 ވަނަ އަހަރުގެ މެއި މަހުގެ ފަހުކޮޅު އެވެ.\n"އެއާޕޯޓު ތަރައްގީ ކުރުމުގެ މަސައްކަތް ފެށި، އިތުރު ރަންވޭއެއް ހެދި، މިއަދާ ހިސާބަށް އައިއިރުގައި ވެސް ބައެއް އިތުރު މަސައްކަތްތައް ޓާމިނަލުގެ މަސައްކަތް މިއަދުވަނީ ކުރިއަށް ނުގޮސް، ފައިސާދޭ ފަރާތުން ފައިސާ ދިނުން އެތައް ސަބަބުތަކަކާ ހުރެވަނީ މަޑުޖައްސާލާފައި، ނަމަވެސް، މިވީ ދެ ހަފުތާގެ ތެރޭގައި އަޅުގަނޑުމެންނަށް ކުރެވުނު މަސައްކަތުގެ އަލީގައި އެކަމަށް އެންމެ ބޮޑު ލޯނު އެހީދޭ ފަރާތް ކަމުގައިވާ ސައޫދީ އަރަބިއްޔާއިން އެއަށް ބޭނުންވާ ފައިސާ ދޭނެކަމުގެ ޔަގީންކަން އަޅުގަނޑުމެންނަށް މިހާރުވަނީ ދީފައި،" ގެސްޓް ހައުސް މަހާސިންތާ ނިންމުމުގެ ޖަލްސާގައި ރޭ ރައީސް ސޯލިހު ވިދާޅުވި އެވެ.\nރައީސް ވިދާޅުވި ގޮތުގައި ވަރަށް އަވަހަށް އެއާޕޯޓްގެ ޓާމިނަލުގެ މަސައްކަތް ފަށައި މިހާރު ނިންމަން ހަމަޖެހިފައި އޮތް މުއްދަތަށްވުރެ އަވަހަށް އެކަން ނިމޭނެ ކަމުގެ ޔަގީންކަން އެބަ އޮތެވެ.\nއެ މަޝްރޫއާ ގުޅޭ ގޮތުން މައުލޫމާތު ދެއްވަމުން އިއްޔެ އެމްއޭސީއެލްގެ އެކްޓިން މެނޭޖިން ޑިރެކްޓަރު މޫސާ ސޯލިހު ވިދާޅުވީ އެއާޕޯޓުގައި ހަދަމުންދާ އާ އިންޓަނޭޝަނަލް ޓާމިނަލްގެ މަސައްކަތް ނިމޭނީ 2022 ގައި ކަމަށެވެ. ނަމަވެސް ކުރީގެ މެނޭޖިން ޑިރެކްޓަރު އާދިލް މޫސާ ވިދާޅުވެފައިވަނީ އާ ޓާމިނަލްގެ ނިންމައި އަންނަ އަހަރު ބޭނުން ކުރަން ފަށާނެ ކަމަށެވެ.\nނޫސްވެރިންގެ ސުވާލަކަށް ޖަވާބު ދެއްވަމުން އެކްޓިން އެމްޑީ ސޯލިހު އިއްޔެ ވިދާޅުވީ ޕެސެންޖަރު ޓާމިނަލްގެ މަސައްކަތް ލަސްވެގެން ގޮސްފައިވަނީ ހަތަރު ޕާޓިީން ފައިނޭންސް ހޯދައިގެން ކުރިއަށްދާ މަޝްރޫއަކަށްވާތީ ކަމަށެވެ.\nރައީސް އިބްރާހިމް މުހައްމަދު ސޯލިހު ސައުދީ އަަރަބިއްޔާ ވެލާނާ އިންޓަނޭޝަނަލް އެއާޕޯޓް\nވީއައިއޭގެ ތަރައްގީގެ މަސައްކަތްތައް ބައްލަވާލައްވައިފި


August gai bali fethurijje kamah bunaa dhiraasaa China dhogukohfi\nޗައިނާގައި ބަލި ފެތުރުން ކޮންޓްރޯލް ކުރެވި، ގިނަ ސިޓީތަކުގައި އެޅި ހަރުކަށި ލޮކްޑައުން ވަނީ އުވާލާފައި. -- ފޮޓޯ: އީޕީއޭ\nބެއިޖިންގް (ޖޫން 10) - މިދިއަ ޑިސެމްބަރު މަހުގެ މާ ކުރިން ޗައިނާގައި ކޮވިޑް-19 ފެތުރެން ފަށާފައިވާ ކަމަށް ބުނެ ހާވަޑް މެޑިކަލް ސްކޫލުން ހެދި ދިރާސާ، ޗައިނާގެ ސިއްހީ މާހިރުން ދޮގު ކޮށްފި އެވެ.\nސެޓެލައިޓު ފޮޓޯތަކުގެ އަލީގައި ހެދި ދިރާސާގައި ބުނެފައި ވަނީ، މިދިއަ އޯގަސްޓު މަހުން ފެށިގެން، އެ ވައިރަސް އެންމެ ފުރަތަމަ ފެނުނު ވޫހާން ސިޓީގެ ހޮސްޕިޓަލުތަކުގެ ދޮށުގައި އާދަޔާ ހިލާފަށް ޓްރެފިކު އިތުރުވެފައިވާ ކަމަށެވެ. އަދި އެ ދުވަސް ކޮޅާ ދިމާކޮށް، ކޮވިޑް-19 އިން އާއްމުކޮށް ފެންނަ އަލާމާތްތަކުގެ މައުލޫމާތު ހޯދާ މީހުންގެ އަދަދު ވެސް ވަރަށް ބޮޑަށް އިތުރުވެގެން ގޮސްފައިވާ ކަމަށް ވެސް އެ ދިރާސާގައި ބުނެފައިވެ އެވެ.\nނަމަވެސް، އެފަދަ ހެއްކެއްގެ މައްޗަށް ބިނާކޮށް ބައްޔާ ގުޅޭ އަންދާޒާއެއް ކުރުމަކީ ބަލައި ނުގަނެވޭނެ ކަމަށް ޗައިނާގެ ފޮރިން މިނިސްޓްރީން ވަނީ ބުނެފަ އެވެ.\nއެ ދިރާސާ އާ ގުޅިގެން ބައެއް ސިއްހީ މާހިރުން ވިދާޅުވެފައިވާ ގޮތުގައި، އާއްމުކޮށް ބަލިމަޑު ކަމެއް ރަސްމީކޮށް ރިޕޯޓު ކުރެވި، ސަރުކާރުގެ ސަމާލުކަމަށް އައުމުގެ ދުވަސްތަކެއް ކުރިން މުޖުތަމައުގެ ތެރޭގައި ބަލި އޮތުމުގެ ފުރުސަތު ބޮޑެވެ. ނަމަވެސް، ޓްރެފިކަށް ބަލައިގެން ޔަގީންކަމާއެކު އެފަދަ ނިންމުމެއް ނިންމަން އުނދަގޫވާނެ ކަމަށްވެސް ބުނެފައިވެ އެވެ.\nޗައިނާގައި ބަލި ފެތުރުން ކޮންޓްރޯލް ކުރެވި، ގިނަ ސިޓީތަކުގައި އެޅި ހަރުކަށި ލޮކްޑައުން ވަނީ އުވާލައިފަ އެވެ. އެގޮތުން، މިހާރު ކޮވިޑް-19 އަށް ފަރުވާ ދެމުންދަނީ އެންމެ 50 އަށް މީހުނަށް ކަމަށާއި، މިއަދުވެސް ފެނިފައި ވަނީ އިތުރު ތިން ކޭސްކަމަށް ޗައިނާގެ ހެލްތު ކޮމިޝަނުން ވަނީ ބުނެފަ އެވެ.\nއެ ބަލީގައި ޗައިނާގައި މިހާތަނަށް 4،634 މީހުން މަރުވެފައި ވާއިރު، 83،046 މީހުނަށް ބަލި ޖެހިފައިވާ ކަމަށް ރަސްމީ ތަފާސް ހިސާބުތަކުން ދައްކަ އެވެ.


Asian Games gai vaadha kuraa dhuvun theringe therey gai Himnaa – adduLIVE\nހިމްނާ އޭޝިއަން ގޭމްސްގައި ވެސް ވާދަ ކުރަނީ\n0 Aug 09, 2018, 11:42 ލިޔުނީ ޝަބްނަމް ރަޝީދު\nއިންޑޮނީޝިއާގައި ފަށާ އޭޝިއަން ގޭމްސްގައި ރާއްޖެއިން ވާދަ ކުރާ4ދުވުންތެރިންގެ ޓީމްގައި އައްޑޫ ސިޓީ ހިތަދޫ، އައްޑޫ ހައި ސްކޫލްގެ ދަރިވަރު އައިޝަތު ހިމްނާ ހަސަން ހިމެނިއްޖެއެވެ.\nމި ޓީމުގައި އެންމެ ފާހަގަކޮށްލެވޭ ދުވުންތެރިއަކީ ރާއްޖޭގެ އެންމެ ބާރު ދުވުންތެރިއާ ހަސަން ސާއިދު އެވެ. މީގެއިތުރުން އުއްމީދީ ޒުވާން އަންހެން ދެ ދުވުންތެރިން ކަމަށްވާ އައިޝަތު ހިމްނާ ހަސަން އާއި އައިމިނަތު ޖާއިޝާ ޖުނީޒާއި މެރެތަން ދުވުންތެރިއާ މުހައްމަދު ޝިފާޒް ހިމެނެއެވެ.\nހިމްނާ ވަނީ މި އަހަރުގެ ސައުތު އޭޝިއަން ޖޫނިއާ ޗެމްޕިއަންޝިޕުގައި 400 މީޓަރު ދުވުމުގައި ވާދަކޮށް ރާއްޖޭގެ ޔޫތު ރެކޯޑް އާކޮށްފައެވެ. އަދި އޭޝިއަން ޗެމްޕިއަންޝިޕުގައި ވާދަކޮށް ރާއްޖޭގެ 400 މީޓަރު ދުވުމުގެ އަންހެން ރެކޯޑް އޭނާ ވަނީ ހަދާފައެވެ. މިއަހަރު ޖަޕާނުގައި ބޭއްވުނު ޔޫތް އޮލިމްޕިކް ކޮލިފިކޭޝަން، އަދި ފިންލޭންޑްގައި ބޭއްވުނު ވޯލްޑް އަންޑަރ 20 އެތްލެޓިކްސް ޗެމްޕިއަންޝިޕްގައި ވެސް ހިމްނާ ވަނީ ބައިވެރިވެ ކުރިއެރުންތައް ހޯދާފައެވެ.\nހިމްނާއަކީ އެތްލެޓިކްސް މުބާރާތް ތަކުގައި ބައިވެރިވެ ގިނަ ކާމިޔާބީތަކެއް ހޯދަމުން އަންނަ ދުވުންތެރިއެކެވެ. މިދިޔަ ޖުލައި މަހުގެ 23ން 26 އަށް ފުވައްމުލަކުގައި ބޭއްވުނު އިންޓަރ ސްކޫލް އެތްލެޓިކްސް މީޓްގައި ހިމްނާ ވަނީ 100 މީޓަރު، 200 މީޓަރު އަދި 400 މީޓަރު ދުވުމުން ރަން މެޑަލް ހާސިލް ކޮށްފައެވެ. އަދި އެ3އިވެންޓުންވެސް މީޓް ރެކޯޑް އާ ކޮށްފައެވެ. މީގެ އިތުރުން 17 އަހަރުން ދަށުގެ އެންމެ މޮޅު އަންހެން އެތްލީޓްގެ މަޤާމް ވެސް ހިމްނާ ވަނީ ހާސިލް ކޮށްފައެވެ. ހިމްނާ މިހާރު ތައްޔާރުވަމުން ދަނީ މި ހިނގާ އޮގަސްޓް މަހުގެ 13ން 16 އަށް މާލެ ސިޓީގައި ބޭއްވުމަށް ހަމަޖެހިފައިވާ 21 ވަނަ އިންޓަރ ސްކޫލް އެތްލެޓިކްސް ޗެމްޕިއަންޝިޕް އަށެވެ.


ކޮވިޑް-19 ގެ ދެވަނަ ރާޅެއް ޗައިނާއަށް އަރަނީތަ؟ – Dhen.mv\nކޮވިޑް-19 ގެ ދެވަނަ ރާޅެއް ޗައިނާއަށް އަރަނީތަ؟\nދެން އެމްވީ April 26, 2020 - 8:45 pm\nކޮރޯނާ ވައިރަސް އުފަންވެ ، އެންމެ ބޮޑު ނުރައްކަލެއް ފެނިގެން ދިޔައީ ޗައިނާއިންނެވެ. ނަމަވެސް މުޅި ހުބެއި ފުރަބަންދުކޮށް އެގައުމުން އެޅި ހަރުދަނާ ފިޔަވަޅުތަކާއެކު ވައިރަސް ފެތުރުން ހުއްޓުވުމުގައި އެގައުމުން ވަނީ ކާމިޔާބު ހޯދާފައެވެ. އެއާއެކު ލޮކްޑައުންތައް އުވާލާ ޗައިނާ ރައްޔިތުންގެ ދިރިއުޅުން އާންމު މިސްރާބަކަށް ދަތުރު ޖެހިއެވެ.\nނަމަވެސް ކޮރޯނާވައިރަސް އާއި ގުޅިގެން ބައެއް ކަންކަން ދުނިޔެއަށް ފޮރުވި ކަމުގެ ތުހުމަތު ކުރެވޭ ޗައިނާ އިން އަނެއްކާ ވެސް މިވަނީ ރައްކާތެެރިކަމުގެ ފިޔަވަޅުތަކެއް އަޅަން ފަށާފައެވެ. އެގޮތުން ބެއިޖިންގެ ސްވިމިންގ ޕޫލްތަކާއި ޖިމްތައް ވަނީ ބަންދު ކޮށްފައެވެ. އަދި އިރުއުތުރުގައި އޮންނަ 10 މިލިއަން މީހުން ދިރިއުޅޭ ހަރބިން ސިޓީ ވަނީ ފުރަބަންދު ކޮށްފައެވެ.\nމީގެ އިތުރުން ޗައިނާގެ ރައްޔިތުންގެ ތެރެއިން އެހެން ގައުމު ތަކުގައި ތިބިމީހުން އެނބުރި ގައުމަށް ހިނގައްޖެނަމަ ، 28 ދުވަހުގެ ކަރަންޓީނު ފެސިލިޓިއަކަށް ލުމަށްވަނީ ނިންމާފައެވެ. އަދި އޭގެފަހުން ކޮވިޑް-19 އަށް ޓެސްޓް ކުރުމަށާއި، އެންޓިބޮޑީގެ އެއް ޓެސްޓް ކުރުމަަށް ވެސް ވަނީ ނިންމާފައެވެ. ހަމައެއާއެކު ބަނދަރުތަކާއި ބޯޑަރު ތަކުގައި ޗެކްކުރުން ވަނީ ވަރުގަދަ ކުރުމާއެކު މަރޗް 28 ގެ ފަހުން ބޭރުގެ އެއްވެސް މީހަކަށް ޗައިނާއަކަށް އެތެރެއެއް ނުވެވޭގޮތަށް ވަނީ ހަމަޖައްސާފައެވެ.\n"ދަ ސަންޑޭ ޓެލެގްރާފް" އާ ވާހަކަ ދައްކަމުން ފިޓްނަސް ސެންޓަރެއް ހިންގާ، އުމުރުން 30 އަހަރުގެ ޒައޯ ހުއި ބުނީ އޭޕްރިލް 16 ގައި އޭނާގެ ސެންޓަރު އިންސްޕެކްޓް ކުރުމަށްފަހު ހުއްދަ ދޭން ނިންމިކަމަށާއި ނަމަވެސް 18 ވަނަ ދުވަހު ހުރިހާ ޖިމްތަކެއް ބަންދު ކުރުމަށް އަންގާފައިވާ ކަމަށެވެ.\nމީޑިޔާ ރިޕޯޓްތައް ބުނާ ގޮތުން، ނިއު ޔޯކްގައި ކިޔަވަން ހުރި ކުއްޖަކު އެނބުރި ޗައިނާއަށް ދިޔަ ފަހުން، 4000 މީހުން ޓެސްޓް ކުރެވި، އޭގެ ތެރެއިން 70 މީހަކު ވަނީ ބައްޔަށް ޕޮޒިޓިވް ވެފައެވެ.ހަމައެހެންމެ ޝާންޒީ ޕްރޮވިންސަން ރަޝިޔާއިން އައި ހަތް މީހަކު ކޮވިޑް-19 އަށް ޕޮޒިޓިވްވިކަން މިދިޔަ ހޮނިހިރު ދުވަހު ވަނީ ހާމަކޮށްފައެވެ. އެހެންކަމުން މީހުން އެއްވެ އުޅުން މަނާކޮށް، އެހެން ޕްރޮވިންސްތަކުން މީހުންކުރާ ދަތުރުތައް ދަނީ ވަރަށް ބޮޑަށް ބަލަމުންނެވެ. އެއަރޕޯޓާއި ޓްރެއިން ސްޓޭޝަންތަކުގައިވެސް ޗެކްކުރުން ވަނީ ކުރިއަށް ވުރެ ވަރުގަދަ ކޮށްފައެވެ.\nމިކަންކަން މިހެން ހުރުމުން ޗައިނާއަށް ކޮރޯނާވައިރަސްގެ ދެވަނަ ރާޅެއް އަރަނީތޯ މިއީ އުފެދޭ ސުވާލެކެވެ. މިއީ ހަގީގަތަކަށް ވެއްޖެ ނަމަ މިކަން ވާނީ ގައުމުގެ އިޤްތިސާދު ކޮޅަށް ޖަހާ، ދުނިޔެއަށް ޗައިނާގެ ބާރު ދައްކާލަން ތައްޔާރުވަމުންދާ، އެ ގައުމުގެ ރައީސް ޒީ ޖިންޕިންގއަށް ވަރަށް ވެސް ހިތާމަވެރި ޚަބަރަކަށެވެ.\nބެއިޖިންގ ގެ ރަސްމީ ލިޔެކިޔުން ދައްކާ ގޮތުގައި ޗައިނާއިން މި ބައްޔަށް ޕޮޒިޓިވް ވީ ޖުމްލަ 82،816 މީހުންނެވެ. އަދި މަރުވި ކަމަށް ރެކޯޑް ކުރެވުނީ 4،632 މީހުންނެވެ.\nރެކޯޑްތައް ބުނާ ގޮތުގައި އޭޕްރިލް 24 ގެ ފަހުން މިގައުމުން ކޮވިޑް19 ޖެހިގެން މީހަކު މަރުވެފައެއް ނުވެއެވެ.އަދި ކޮރޯނާވައިރަސް ފެށިގެން އައި ވުހާންގައި ތިބީ ހާލު ސީރިއަސް ވެގެން ފަރުވާ ދޭ އެންމެ ދެ މީހުންނެވެ.\nނަމަވެސް ހާރބިންގައި މި ބަލި ފެތުރެން ފަށައިފި ނަމަ، މި ސިޓީ ވާނީ އެންމެ ބޮޑަށް މިބަލި ފެތުރޭނެ ސިޓީއަށް ކަމަށް ރިޕޯޓްތައް ބުނެއެވެ. އެހެންކަމުން މިސިޓީގެ އާންމުން އެއްވާ ތަންތަނާއި، މީހުން ދިރިއުޅޭ އިމާރާތްތަކަށް ވަނުމުގެ ކުރިން ސަރުކާރުން ހުއްދަދީފައިވާ އެޕްލިކޭޝަންއަކުން ވައިރަހަށް ޓެސްޓް ކޮށް، ހަށިގަނޑުގެ ފިނިހޫނުމިން ޓެސްޓް ކޮށް މާސްކް ވެސް އަޅަންޖެހެއެވެ.


ދިވެހިބަހަކީ ފައްކާބަހެއްކަން ގައިމެއްނޫންތޯއެވެ!(ދެވަނަބައި)\nFebruary 10, 2020 10:47:12\nއާދެ! "ކުލަ" މި ލަފުޒަކީ ތިޔަބޭފުޅުންނަށް އައު ލަފުޒަކަށް ނުވާނެކަން ޔަޤީނެވެ. މި ލަފުޒަކީ ވަރަށް ފުޅާ ދާއިރާއެއްގައި މާނަކުރެވިދާނެ ލަފުޒެކެވެ. ދިވެހި ބަސްފޮތް ބުނާގޮތުގައި މި ލަފުޒުގެ ނުވަ މާނައެއް އެބައޮތެވެ. އޭގެތެރެއިން ބައެއް މާނަތަކުގައި މި ލަފުޒު ބޭނުންކޮށްފައިވަނީ ބޯދާ ޒަމާނުގައެވެ. އެ ޒަމާނުގައި މި ލަފުޒު ބޭނުންކުރަމުންއައި މާނަތަކަށް ބަލާއިރު ދަރިކޮޅު ނުވަތަ ޢާއިލާ ނުވަތަ ވަންހަ ހިމެނެއެވެ. ހަމަ އެހެންމެ ފަށައިގަންނަ ފަށައިގަތުމުގެ މާނައިގައި ވެސް، މި ލަފުޒު ބޭނުންކޮށްފައިވެއެވެ.\n"ކުލަ" މި ލަފުޒަކީ ވެސް ބޭރު ބަހަކުން ދިވެހިބަހުގެތެރެއަށް އައިސްފައިވާ ލަފުޒެކެވެ. ސާންސްކުރިތު ބަހުގައި ދަރިކޮޅުގެ މާނަކުރެވޭ ލަފުޒުތަކުގެތެރޭގައި "ކުލަ" (kula) ހިމެނެއެވެ. މަލަޔާޅަމް ބަހުގައި "ކުލަމް" (kulam) އޭ ކިޔައެވެ. ތަމަޅަ ބަހުގައި "ކުލައްޓާއި" (kulattai) އޭ ކިޔައެވެ. ގުޖްރާތީބަހުގައާއި، ޕާލީ ބަހުގައި ކުލަ(kula) އޭ ކިޔައެވެ.\nހިޖުރައިން ފަސްސަތޭކަ ތެޔާހިވަނަ (1196-1197) އަހަރުގައި ލިޔެވިފައިވާ ލޯމާފާނުގައި "ކުލަ" މި ލަފުޒު ބަޔާންވެފައިވެއެވެ. މި ލޯމާފާނަކީ ޝޯމަވަންސަ ނުވަތަ ހަނދުވަންހަ ( Moon Dynasty) ދަރިކޮޅުން ވަޑައިގަތް ޝްރީމަތަ ގަޑަނާދީއްތަ މާރަސުން(މަހާރަދުން) ގެ ރަސްކަމުގައި ލިޔެވުނު ލޯމާފާނެވެ. އާދެ! އަލްޤާޟީ ޙަސަން ތާޖުއްދީން ބަޔާންކުރައްވައިފައިވާ "دنی کلمنجا سری فنادیت مھاردن" (ދިނެއި ކަލަމިންޖާ ސުރީ ފެންނާދީއްތަ މަހާރަދުން) ގެ ރަސްކަމުގައެވެ. އެޗް.ސީ.ޕީ ބެލް ވިދާޅުވެފައިވާ "S. Dinei Kalaminja' Sri Fana'ditta maha' r." ގެ ރަސްކަމުގައެވެ. ސުއްމުވުލްއަމީރު މުޙައްމަދު އަމީން ދޮށިމޭނާ ކިލެގެފާނު ލިޔުއްވައިފައިވާ ބީދައިން، އައްސުލްޠާން ދިނެއި ކަލަމިންޖާ ސިރީ ފެންނާދީއްތަ މަހާރަދުންގެ ރަސްކަމުގައެވެ. މި ލޯމާފާނަކީ އެޗް.ސީ.ޕީ ބެލް ވިދާޅުވެފައިވާ "އެތެރެކޯލު" ލޯމާފާނެވެ.\nމި ލޯމާފާނުގެ ފަނަރަވަނަ ލޯފޮތީގެ ދެވަނަ ފުށުގައި ބަޔާންވެފައިވަނީ ".....މިމަސްދިދު ބިދެ ނާޝަނާ ކުރެމެވި އެހިންތާކުޅަ ކޮންމެ ކުލެ ރަހަކުން ދޭވަތާއި ނަށަ ދުރޮއިވަނީ ކޮށު...." މާނައަކީ، މި މިސްކިތް ނައްތާލައި ސުންނާފަތިކުރަން ހީކުޅަ ކޮންމެ ޢާއިލާއެއްގެ ރަސްކަލެއް ނަމަވެސް، ކަލާނގެއަށް ދަރަނިވެރިވާ ހުއްޓެވެ. ( ދަނބިދޫ ލޯމާފާނުގެ ތަރުޖަމާ، އަލްމަރުޙޫމު ޢަލީ ނަޖީބު ) އާދެ! އިސްވެ މި ނަކަލުކުރި ޢިބާރާތުން ތިޔަ ފެނިވަޑައިގެންނެވި "ކުލެ" އަކީ، "ކުލަ" އެވެ.\nއިހުގެބައެއް ރަސްރަސްކަލުންގެ ކޮލީނަންފުޅުގައި ވެސް، "ކުލަ" މި ލަފުޒު ހިމެނިފައިވެއެވެ. މި ގޮތުން އަޅުގަނޑު ސަމާލުކަމެއްދޭނީ، ހުކުރު މިސްކިތުގައިވާ ކަނބާ ޢައިޝާގެ މަހާނަފުޅުގައި ހުރި ގަލުގައި ދިވެސްއަކުރުން ލިޔެފައިވާ ލިޔުންކޮޅެއްގެ މައްޗަށެވެ. މި މަހާނަފުޅު ހުރީ ހުކުރު މިސްކިތުގައިހުރި ކަނބާ ޒިޔާރަތޭ ކިޔާ ޒިޔާރަތުގެ ގުއްބުގެ ތެރޭގައެވެ.\nއާދެ! އަޅުގަނޑު ނަކަލުކޮށްލާނީ، އެ ލިޔުމުން ބައެކެވެ. އެ ގަލުގައި "....ސިރީ ކުލަސުންދުރަ ކައްތިރި ބޮވަނަ މަހާރަދުންނަށަ މި ކަބާފާނު ރާދަކިހުނުފަން ސިރީ ކުލަ ރަންމީބަ ކައްތިރި ބޮވަނަ މަހާރަދުންގެ...." މި ފަދައިން ލިޔެފައިވެއެވެ. މާނައަކީ "...އައްސުލްޠާން މުޙައްމަދު ޢިމާދުއްދީން( އެއްވަނަ ) ސިރީ ކުލަ ރަންމީބަކައްތިރި ބޮވަނަ މަހާރަދުންނާއި، މި ކަނބާފާނު (އެބަހީ: ކަނބާ ޢައިޝާ) ގެ ދަރިކަލުން އައްސުލްޠާން އިބްރާހިމް އިސްކަންދަރު ކުލަރަންމީބަ ކައްތިރި ބޮވަނަ މަހާރަދުންގެ..." މިއެވެ.\nދިވެހި ބަސްފޮތުގައިވާ ގޮތުން، އިސްވެ މި ބަޔާންކުރި ލިޔުންކޮޅުގައިވާ "ކުލަސުންދުރަ" އަކީ ރަސްރަސްކަލުންގެ ނަންފުޅުގެ ކުރިއަށް ގެންނަ ނަންއިތުރެކެވެ. މި ލަފުޒަކީ "ކުލަ" އާއި "ސުންދުރަ" މި ދެ ލަފުޒު ލާމެހިގެން އުފެދިފައިވާ ލަފުޒެއްކަމަށް ފެނެއެވެ. އެހެނީ "ކުލަ" އަކީ، އިސްވެ ބަޔާންކުރި ފަދައިން ދަރިކޮޅުގެ މާނައިގައި ބޭނުންކުރާ ލަފުޒެކެވެ. ދިވެހި ބަސްފޮތް ބުނާގޮތުންކުލަސުންދުރަ އިގެ މާނައަކީ، "މާތް ދަރިކޮޅަކުން އައިސްފައިވާ ރީތި" އެވެ. ހަމަ އެހެންމެ، އެ ލިޔުންކޮޅުން ތިޔަ ފެނިވަޑައިގެންނެވި، "ކުލަ ރަންމީބަ" އަކީ ވެސް މި ފަދަ ނަންއިތުރެކެވެ. ދިވެހި ބަސްފޮތުގައި "ރަންމީބަ" އިގެ މާނައެއްކަމަށް އޮތީ "ރަން ފަދަ" އެވެ. އެހެންކަމުން "ކުލަ ރަންމީބަ" އިގެ މާނައެއްކަމުގައި ފެންނަނީ "މާތް ދަރިކޮޅަކުންއައި ރަން ފަދަ" އެވެ.\nއިސްވެ ދިޔަ ވާހަތަކުން "ކުލަ" އަކީ ރަސްރަސްކަލުންގެ ކޮލީ ނަންފުޅުތަކުގައި ވެސް ހިމެނިގެންވާ ލަފުޒެއްކަމުގައި އެނގިގެން ހިނގައްޖެއެވެ. މިއީ ދިވެހިތާރީޚު ވަރުގަދައަށް ހެކިވާ ކަމެއްމެއެވެ. އަޅުގަނޑު ބަޔާންކުރި ދެ ނަންފުޅުގެ އިތުރަށް ވެސް، އެ ފަދަ ކިތަންމެ ނަންފުޅެއް ފެންނަން އެބަހުއްޓެވެ. މި ނުގުތާތަކަށް ބަލާއިރު، އަޅުގަނޑަށް ލަފާކުރެވޭގޮތުގައި "ކުލަ" މި ލަފުޒަކީ، އެ ޒަމާނުގައި މާތް ދަރިކޮޅުތަކަށް ނިސްބަތްކުރާ ލަފުޒެކެވެ.\nމެކްޑޮނަލްގެ ފޮތް، "A Sanskrit-English Dictionary,1982" ގެ ހަތްތަރިވަނަ ސަފުހާގައި "ކުލަ" (kula) މި ލަފުޒުގެ މާނަތަކުގެތެރޭގައި "Noble family" އޮތުމަކީ، މި ކަމަށްލިބޭ އިތުރު ތާއީދެކެވެ.\nދިވެހިބަސް ދިވެހިބަހުގެ އެކަޑަމީ ދަނބިދޫ ލޯމާފާނު ލޯމާފާނު\nFebruary 09, 2020 08:59:20\nދިވެހިބަހަކީ ފައްކާބަހެއް (ފުރަތަމަބައި)\nމާކް ޒަކަބާގްގެ މިލްކިއްޔާތު 100 ބިލިއަނަށް\nއިންޓައަށް ބަދަލުވީ ކާމިޔާބު ހޯދަން: ސަންޗޭޒް\nރާމޯސް ނެތުމަކީ ގެއްލުމެއް، މޮޅަށް ކުޅެ ކޮލިފައިވާން ޖެހޭ: ވަރާން\nތިއާގޯ ޕްރިމިއާ ލީގަށް ބަދަލުވާން އުޅޭ ކަމުގެ އިޝާރާތެއް ބަޔާންގެ ކޯޗު ދީފި


މަސައްކަތު (ޖުވެނައިލް ޖަސްޓިސް ޔުނިޓް)\nޖުވެނައިލް ޖަސްޓިސް ޔުނިޓް / ކ. މާލެ\nސަޕޯޓިންގ ކޯ އެލަވަންސް 1: މަހަކު 1،200.00ރުފިޔާ\nއޮފީސްތެރެ ކުނިކަހާ ފޮޅާ ސާފުކޮށް ބެލެހެއްޓުން.\nއޮފީހުގެ މޭޒުތަކާއި ތަންތަން ފޮޅާ ސާފުކުރުން.\nއޮފީހުގެ ސައިކޮޓަރި ސާފުތާހިރުކޮށް ބެލެހެއްޓުން.\nއޮފީހުގެ ފާޙާނާތައް ސާފުތާހިރުކޮށް ބެލެހެއްޓުން.\nކުނިއަޅާ ޑަސްބިންތައް ސާފުކުރުން.\nމީގެ އިތުރުންވެސް އޮފީހުގައި ކުރަންޖެހޭ މަސައްކަތްތައް ކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 16 ޑިސެންބަރު 2018 ވާ އާދީއްތަ ދުވަހުގެ 13:00ގެ ކުރިން، މިނިސްޓްރީ އޮފް ހޯމްއެފެއާޒުގެ ކައުންޓަރަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hr@homeaffairs.gov.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 23 ޑިސެންބަރު 2018 އާއި 27 ޑިސެންބަރު 2018 އާއި ދެމެދުގެ ތާރީޚެއްގައި، މިނިސްޓްރީ އޮފް ހޯމްއެފެއާޒުގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3313325 ނަންބަރު ފޯނާއެވެ. ފެކްސް ނަންބަރަކީ، 3324739 އެވެ. އީ-މެއިލް ކުރާނީ hr@homeaffairs.gov.mv އަށެވެ.\n27 ރަބީޢުލްއައްވަލް 1440\nޕަބްލިޝްކުރި ތާރީޚު: 05 ޑިސެންބަރު 2018\nޕަބްލިޝްކުރި ގަޑި: 1306\nސުންގަޑި: 16 ޑިސެންބަރު 2018 1300


Chelsea katuvaalumafahu Tottenham quarter ah | Mihaaru\nމެޗުން މޮޅުވުމުން ޓޮޓެންހަމް ކުޅުންތެރިން އުފާފާޅުކުރަނީ.-- ފޮޓޯ: އޭއެފްޕީ\n30 ސެޕްޓެމްބަރ 2020 - 09:51\nޗެލްސީގެ ގޯލްކީޕަރު މެންޑީ: އޭނާ އަކީ މި ސީޒަނުގައި ޗެލްސީގެ ގޯލު ބެލެހެއްޓި ތިން ވަނަ ކީޕަރު. -- ފޮޓޯ: އޭއެފްޕީ\nޗެލްސީގެ މައުންޓް ފޮނުވާލި ޕެނަލްޓީ ގޯލުގެ އަރިމަތިން ބޭރަށް ދަނީ.-- ފޮޓޯ: އޭއެފްޕީ\n"ޝެޑިއުލް އެއީ އަހަރެންގެ ޒިންމާއެއް. އަހަރެން ކުޅުންތެރިންނަށް ވިސްނައިދިނީ އަމިއްލަ ނަފްސަށް އިތުބާރު ކޮށްފައި ކުޅެން. އެ މީހުން ޕްރޮފެޝަނަލްކަމާ އެކު އެކަން ކޮށްފި،" މީގެ ކުރިން ޗެލްސީ އާއި މެންޗެސްޓާ ޔުނައިޓެޑާ އެކު ލީގު ކަޕް ކާމިޔާބުކުރި މޮރީނިއޯ ބުންޏެވެ.\nޗެލްސީގެ ކޯޗު ފްރޭންކް ލަމްޕާޑް ބުނީ ޕެނަލްޓީގައި ކޮންމެ ނަތީޖާއެއް ވެސް ނުކުތުމުގެ ފުރުސަތު އެބައޮތް ކަމަށާއި މައްސަލަ ދިމާވީ ފުރަތަމަ ހާފުގައި ބޯޅަ ހިފަހައްޓައިގެން ކުޅުނު ވަރަށް ދެ ވަނަ ހާފްގައި ނުކުޅެވުމުން ކަމަށެވެ. އަދި މެޗުގެ ފަހު ކޮޅުގައި ޗެލްސީގެ ފަރާތުން ވަރުބަލިކަން ވަރަށް ބޮޑަށް ފެނުނު ކަމަށާއި ވާނާ ލައްވައި ޕެނަލްޓީ ނުޖެހީ ކުޑަކޮށް އަނިޔާވެފައި ހުރުމުން އޭނާއާ މަޝްވަރާކުރުމަށް ފަހު ކަމަށް ލަމްޕާޑް ބުންޏެވެ.\nޗެލްސީ ޓޮޓެންހަމް އިންގްލިޝް ލީގު ކަޕް\nޓޮޓެންހަމްގެ އަލީ ކޮބާތަ މިހާރު?\nމޮރީނިއޯ އައިގޮތަށް އޭނައަށް ޖައްސާލައިގެން ދުވަސް ދުއްވާލައިފި. ކޮންމެ ކުލަބަކަށް ގޮއްސަ އެސޮރު ކުރާކަމެއްނު އެއީ. ކޮންމެސް އެއްކުޅުންތެރިއަކަށް ޖައްސާލައި ކެރިއާ ހަލާކުކޮށްލާނެ.\nޗެލްސީގެ އިޒްރޭލް އޯނަރު 200 މިލިއަން ޔޫރޯ ހަރަދުކޮށްގެން ކީއްތަ މިކުރަނީ. އަދި 200 މިލިއަން ހަރަދު ކޮށްލާ. އޭރުން ހީވަނީ ރަނގަޅުވެދާނެހެން.\nލަންޑަނުގެ 3ވަނަ ކްލަބް އާރސެނަލްގެ ފޭނުން ވަރަށް މޭކަރާނެ ނަތީޖާއެއް. މަރުހަބާ\nއަދިވެސް މޭކަރަންޖެހޭނީ ތައްޓެއްނުލިބި އުޅޭމީހުން\nލަދުގަންނަން ޖެހޭނީ 16 އަހަރުވީރުވެސް ލީގު ނުލިބޭ ރަތްޓީމްދޯ؟ 137 އަހަރުވީ އިރުވެސް ޗެމްޕިއަންސް ލީގު ނުލިބޭ ރަތްޓީމްދޯ؟ ލީގު ިމޭރު 7ވަނާގަ ނޫނީ 8 ވަނާގަ އުޅޭ ރަތްޓީމްދޯ؟\n@ލެއްގިކޮމިޝަނަރ އަށް ރައްދު ނުދޭން ހުރީ.59 އަހަރު ވީއިރު އަދި ސްޕާސްއަށް ލީގް ނުލިބޭ.ޔަޢުނީ ރާއްޖެއަށް މިނިވަންކަން ލިބުނުފަހުން ސްޕާސްއަށް އިނގިރޭސި ލީގް ތައްޓެއް ނުލިބޭ.ކަލޭ 16 އަހަރޭ ކިޔާއިރު 59 އަދި 16 އާއި ހުރި ފަރަގު ބަލާބަލަ.އާސެނަލް،ސިޓީ އަދި ސްޕާސް އަށް ވެސް ޗެމްޕިއަންސްލީގް ނުލިބޭ.ޗެމްޕިއަންސްލީގް ނުލިބޭނަމަ އެއީ ކުޑަ ކްލަބެއް.ޗެލްސީން ވަނީ އެކަމަށް ނިމުމެއް ގެނެސް ތަށި ސެކުއާކޮށްފަ.މަރުހަބާ ޗެލްސީ.ވ.ވެދުން\nރަދީފަށް. ޗެމްޕިއަންސް ލީގު އެއްފަރާތްކޮށްފަ، އާރސެނަލަށް ޔޫރަޕުގެ ދެވަނަ ފަންތީގެ މުބާރާތްވެސް ކާމިޔާބު ނުކުރެވޭ. ސްޕަރސް އިން އެކަންވެސް ކުރި. އެހެންވީމަ ކުޑައީ އާރސެނަލް ނޫންތޯ؟\n@ރޮޒޭ އަށް.ހިނގާބަލަ ޒާތީނުވެ ކުޅިވަރުގެ ވިސްނުމަކުން ވާހަކަދައްކައި ޑިސްކަސްކުރަން.ޔޫސީއެލް ނުލިބޭ ޔޫރަޕްގެ މަޝްހޫރު ކްލަަބެއް ނަމަ ފޮތް ލިޔާމީހުންވެސް އެކްލަބެއް ލޭބަލް ކުރަނީ ކުޑަ ކްލަބެއްގެ ގޮތުގަ.02 ވަނަ ފަންތީގެ މުބާރާތް އެއީ އެގޮތަށް ކެޓަގަރައިޒްކުރާއިރު ގުނާއެއްޗެއް ނޫން.ކަމަނާގެ ހިޔާލަކީ ކޮބާ؟ ވ.ވެދުން\nއާރސެނަލަށް ނުލިބި ސްޕަރސްއަށް ލިބުނީމަ ގުނާ އެއްޗަކަށްވެސް ނުވަނީތާ! ތިޔައީވެސް ދެން ގޮތެއް.


Yaameen Ge Account Thah Freeze Kohdheyn Hushahelhi Massallaige Adu Ehumeh Maadhamaa – adduLIVE\nޔާމީންގެ އެކައުންޓުތައް ފްރީޒް ކޮށްދޭން ހުށަހެޅި މައްސަލައިގެ އަޑުއެހުމެއް މާދަމާ\nSep 13, 2020, 20:01 މުހައްމަދު އައިމަން\nރައީސް ޔާމީން -- ފޮޓޯ / އަވަސް\nކުރީގެ ރައީސް އަދި ޕީޕީއެމްގެ ރައީސް ޢަބްދުﷲ ޔާމީން ޢަބްދުލްޤައްޔޫމްގެ އެކައުންޓުތައް ފްރީޒް ކޮށްދިނުމަށް އެދި ޕްރޮސިކިއުޓަރ ޖެނެރަލް (ޕީޖީ)ގެ ފަރާތުން ސުޕްރީމް ކޯޓަށް ހުށަހެޅި މައްސަލައިގެ އަޑުއެހުމެއް މާދަމާ ބޭއްވުމަށް ތާވަލުކޮށްފިއެވެ.\nމި މައްސަލައިގެ އަޑުއެހުން އޮތީ މާދަމާ ހެނދުނު 10:00ގައެވެ. މި މައްސަލާގައި އެންމެ ފަހުން އަޑުއެހުމެއް ބާއްވާފައި ވަނީ މިދިޔަ އަހަރުގެ މެއި މަހުގެ 16ވަނަ ދުވަހުއެވެ. އޭރު މި މައްސަލަ ބަލަމުން ދިޔައީ ކުރީގެ ސުޕްރީމް ކޯޓުގެ ބެންޗުންނެވެ. އެ ދުވަހު މައްސަލަ ނިންމާލައްވަމުން އޭރުގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވެފައި ވަނީ މައްސަލައިގެ އަޑުއެހުންތައް ނިމުނީ ކަމަށާއި ދެން އޮންނާނީ ހުކުމް އިއްވުން ކަމަށެވެ.\nއެންމެ ފަހުން ބޭއްވި އަޑުއެހުމުގައި ޕީޖީން ވަނީ ޔާމީންގެ ނަމުގައި ދެ ބޭންކެއްގައި ހުރި އެކައުންޓުތައް ފްރީޒް ކޮށްދިނުމަށް އެދިފައެވެ. އެއީ ބީއެމްއެލްއާ މޮރީޝިއަސް ބޭންކްގައި ހުޅުވާފައިވާ އެކައުންޓުތަކެކެވެ. އޭގެއިތުރަށް އިސްލާމިކް ބޭންކްގެ އަށް އެކައުންޓް ފްރީޒު ކުރުން ހުއްޓުވި ހައިކޯޓުގެ ހުކުމް ބާތިލް ކުރަން ވެސް ވަނީ އެދިފަ އެވެ. މީގެއިތުރަށް އިސްލާމިކް ބޭންކުގެ އަށް އެކައުންޓު ފްރީޒް ކުރުމަށް ކުރި އަމުރު ހައިކޯޓުން ބާތިލް ކޮށްފައިވާތީ ހައިކޯޓުގެ އެ ޙުކުމްވެސް ބާތިިލް ކޮށްދިނުމަށް ވަނީ ދަޢުލަތުން ވަނީ ސުޕްރީމް ކޯޓުގައި ހުށަހަޅާފައެވެ.\nދަޢުލަތުން މީގެކުރުން ހަމައެކަނި އެދުނީ ޔާމީންގެ ނަމުގައި އިސްލާމިކް ބޭންކުގައި ހުޅުވާފައިވާ އަށް އެކައުންޓެއް ފްރީޒު ކޮށްދިނުމަށެވެ. ނަމަވެސް އިތުރު ދެ ބޭންކެއްގައި ހުޅުވާފައިވާ އެކައުންޓުތައް ފްރީޒު ކޮށްދިނުމަށް އެދުން މިއީ ފުރަތަމަ ފަހަރެވެ. މިއަދުގެ އަޑުއެހުމުގައި ދަޢުލަތުގެ ފަރާތުން ވަނީ ހައިކޯޓުން ބާތިލް ކުރުމަށް ކުރި އަމުރު ފަސް ކޮށްދިނުމުގެ ވަގުތީ އަމުރަކަށްވެސް އެދިފައެވެ. ނަމަވެސް ޔާމީންގެ އެކައުންޓްތައް ފްރީޒުކުރަން ނެރުނު އަމުރުގެ މުއްދަތު ވަނީ ހަމަވެފަ އެވެ.\nދަޢުލަތުން ބުނީ އިސްލާމިކް ބޭންކުގައި ހުރި ޔާމީންގެ އަށް އެކައުންޓެއް ފްރީޒްކުރަން ކުރި ހުކުމް ބާތިލު ކުރުމުގެ ސަބަނުން ދައުލަތަށް ބޮޑެތި ގެއްލުންތަކެއް ވެދާނެކަމަށް ގަބޫލުކުރެވޭތީ ކްރިމިނަލް ކޯޓުގެ އަމުރަކީ ރަނގަޅު އަމުރެއްކަމަށް ކަނޑައަޅައި ފައިސަލާ ކުރުވަނިވި ހުކުމެއް ކޮށްދިނުމަށް އެދޭ ކަމަށެވެ. އަދި ޖިނާއީ އިޖުރާއަތުގެ ގާނޫނުގެ 72 ވަނަ މާއްދާ މާނަ ކޮށްދިނުމަށް ވެސް ޕީޖީ އެފީހުން ވަނީ ސުޕްރީމް ކޯޓުގައި އެދިފައެވެ. މިކަމާއި ގުޅިގެން ރައީސް ޔާމީނުގެ ވަކީލުންނާއި ދައުލަތުގެ ވަކީލުންވަނީ އެފަރާތްތަކަށް ފެންނަގޮތް ކޯޓުގައި ހިއްސާކޮށްފައެވެ.\nޔާމީންގެ އެކައުންޓުތައް ފްރީޒު ކުރުމަށް ކްރިމިނަލް ކޯޓުން ނެރުނު އަމުރު ބާތިލް ކުރުމަށް ހައިކޯޓުން ނިންމީ ޖިނާޢީ އިޖުރާއަތުގެ ޤާނޫގެ 72ވަނަ އަދި 73ވަނަ މާއްދާއަށް ރިއާޔަތްކޮށެވެ. ހައިކޯޓުން ބުނީ ކްރިމިނަލް ކޯޓުގެ އެ އަމުރަކީ އެ އަމުރަކީ ޖިނާއީ އިޖުރާއަތުގެ ގާނޫނުގެ 72 ވަނަ މާއްދާ 73 ވަނަ މާއްދާގައި ބުނާ އިޖުރާއަތްތަކާ ހިލާފަށް ނެރެފައިވާ އަމުރެއް ކަމަށެވެ.\nދަޢުލަތުގެ ވާހަކަތަކަށް ރައްދު ދެމުން ޔާމީން ޤާނޫނީ ވަކީލް ޢަބްދުﷲ ޝިޔާޒު ވިދާޅުވީ މިމައްސަލާގައި ހައިކޯޓުން ޙުކުމް ކުރީ ރިއާޔަތްކުރަންޖެހޭ ހުރިހާކަމަކަށް ރިއާޔަތްކޮށްގެންކަމަށް ޤަބޫލުކުރާކަމަށާއި، މިމައްސަލާގައި ދައުލަތައް ލިބެންޖެހޭ ފައިސާއެއް ގެއްލިދާނެކަމަށް ޕީޖީން ވިދާޅުވިނަމަވެސް އެންޓިކޮރަޕްޝަން ކޮމިޝަނުގައި ހުޅުވާފައިވާ އެސްކްރޯ އެކައުންޓެއްގައި އެފައިސާ ވަނިކޮށް ގެއްލިދާނެކަމަށް ޤަބޫލުނުކުރާ ކަމަށެވެ. އެހެން ކަމުން ހައިކޯޓުގެ އަމުރަށް ތާއީދު ކޮށް ދިނުމަށް ޔާމީންގެ ވަކީލުންގެ ފަރާތުން ވަނީ ސުޕްރީމް ކޯޓުގައި އެދިފައެވެ.